ފިލްމީ ދާއިރާގެ ފަޖުރު ތަރި: ނަތާ\nފައިނަލް ޗެޕްޓާސް + ތުރުކަސް + ޝަހުސިއްޔަތު + ޒުވާނުން\n1 October 15th, 2020 - 6:32 PM\nފިލްމު އިންޑަސްޓްރީއަށް ނުކުމެ ނަތާޝާ ޖަލީލް (ނަތާ) ފަސްބައި ފޮޅާލިއިރު ކޮވިޑު 19 ގެ ނުރައްކާ މުޅި ދުނިޔެއަށް ވެރިވެެއްޖެއެެވެ. ނަމަވެސް، "ދިވާސްގެ" މޮޑެލެއްގެ ގޮތުގައި އެންމެ ފުރަތަމަ މަސައްކަތްކުރި ނަތާގެ ހިތްވަރަށް ބަދަލެއް ނާދެއެވެ.\nކޮވިޑުގެ ބިޔަ ރާޅުތަކުގައި ފަތަމުން ދިޔައިރު އޭނާގެ ހިތްވަރަކީ އުންމީދެވެ. ފިލްމީދާއިރާއިން ބޮޑު ކާމިޔާބީއެއް ހޯދާނެކަމުގެ އުންމީދެވެ. އޭނާގެ ބުރަ ހިތްވަރާއެކު މިއަދު އޭނާ އެ މަންޒިލަށް ވާސިލުވެއްޖެއެވެ. ދެ އަހަރު ދުވަހުގެ ތެރޭގައި 8 ޕްރޮޑަކްޝަނެއްގައި މަސައްކަތް ކޮށްފައިވެއެވެ.\nތިން ބިބީ، އެހެނަސް، ގަމިނި، ސްޓޯރީ އޮފް މޯލްޑިވްސް، ނީނާ ފަދަ ޕްރޮޑަކްޝަންތަކުން ފެނި މިހާރު ނަތާއަކީ ދިވެހި ފިލްމު އިންޑަސްޓްރީގެ ފަޖުރު ތަރިއޭ ބުނާކަށް ފަހެއް ނުޖެހޭނަމެވެ.\nނަމަވެސް، ހިތާމައަކީ ނަތާއަކަށް ވެސް އަދި ފިލްމު އިންޑަސްޓްރީގެ ކަންކަން ރަނގަޅުކުރާނެކަމަށް ބުނެ އެސޯސިއޭޝަނާއި، މިނިސްޓްރީތަކާއި، ސެކްޝަންތައް ހަދައިގެން ތިބި މީހުންވެސް އެއްބަޔަކު އަނެއްބައެއް ނުދަނެއެވެ. އެ ވެރިންނަކީ މިކަމަށް މާބޮޑު ސަޕޯޓެއް ދޭބައެއް ވެސް ނޫންތާއެވެ. ތަރުހީބު ދޭ ބައެއް ނަމަ ދެ އަހަރު ދުވަހުގެ ތެރޭގައި ފިވެހި ފިލްމު އިންޑަސްޓްރީ އަށް އަލަށް ފަންނާނެއް ނުކުމެ މިހާ ބޮޑުކާމިޔާބީއެއް ހޯދާއިރު އޭނާގެ އަގު ވަޒަންކުރާނެއެވެ.\n"ނަތާއަކަށް އަސްލު ނޭގޭ ފިލްމުއެސޯސިއޭޝަނކީވެސް ކޮބާކަމެއް. ކޮންބައެއްކަމެއް. މިނިސްޓްރީތަކުން ބަލަންޖެހެނީ ކޮންބައެއްކަމެއް ކިހިނެއްކަމެއް. އަސްލު ނުދަންނަން އެމީހުންނެއް،" ކޮވިޑް 19 ގެ ތެރޭގައި ފިލްމު އެސޯސިއޭޝަނާއި އާޓްސް މިނިސްޓްރީގެ ފަރާތުން ލިބުނު އެއްބާރުލުމަކީ ކޮބައިތޯ ސުވާލުކުރުމުން ނަތާ ބުންޏެވެ.\nނަތާބުނީ ކޮވިޑް 19 ގެ ދަތި ހާލުގައި ވެސް އޭނާއަށް އެހީތެރިވީ އަމިއްލަ ސްޓޫޑިއޯތަކާއި، ޕްރޮޑަކްޝަންތަކުން ކަމަށެވެ.\n"ރަނގަޅުވާހަކައެއް. ކޮވިޑު 19 އިން ދިރިއުޅުން ބަދަލުކޮށްލި އެންމެންގެވެސް. އެހީތެރިކަން ލިބޭ ބުނެވޭނީ. މިސާލަކަށް ނަތާއަށް ޔޫއްޕެގެ ހުވާކޮށްފާ ބުނަން ގެ މަސައްކަތް ކުރަން މި ލިބުނީ މި ދަތިކަމުގެ ތެރޭގަ،" އެމްވީ ޓައިމްސް އާއި ދިން އިންޓަވިއުގައި ނަތާ ބުންޏެވެ.\nއޭނާ ބުނީ އޭނާއަށް މިކަމުގައި އެންމެ ބޮޑު ހިތްވަރަކާ ސަޕޯޓެއް ލިބެނީ އޭނާގެ 10 އަހަރުގެ ދަރިފުޅު، އިރަމް ރިޔާޒް (އެމީ) ގެ ފަރާތުންކަމަށެވެ. އެމީ ވަނީ އެހެނަސްގައި ނަތާއާއެކު ނަތާގެ ދަރިއެއްގެ ރޯލު ވެސް ކުޅެފައެވެ.\nނަތާގެ އަމިއްލަ ޕާސަނާލިޓީ މީހަކަށް ބުނެދޭނަމަ ބުނާނީ ކީކޭ؟\n"އަސްލު ވަރަށް ފްރެންޑްލީ މީހެއް. އެކަމަކު ނަތާއަށް މީހަކު ރެސްޕެކްޓު ނުކުރާ ހިސާބުން އެމީހަކަށް ނަތާގެ ރެސްޕެކްޓު ވެސް ގެއްލޭނެ،"\nދިވެހިރާއްޖޭގައި އާޓިސްޓަކަށް ސަވައިވް ވުމުގެ ފުރުސަތު ކިހާ ވަރަކަށް އެބައޮތް؟\n"އެބައިނޭ ނަތާބުނާނީ އެމީހަކަށް އެމީހެއްގެ އަގާ އަހުލާގު ހިފޭއްޓިގެން ކުރިއަށް ދެވޭނީ. އެމީހެއްގެ ސެލްޕް ކޮންފިޑެންސް ވެސް. ތި އެހީ އިންކަމްވައިސްކޮށް އަގެއް ހިފަހައްޓަން ޖެހޭނެ އިންކަމްވައިސްކޮށްވެސް،"\nގަމިނި އާއި ގުޅުނީ ކިހިނެއް؟\n"އަސްލުނަތާ އޭރު ކުޅެފަ އިންނާނީ ތިންބިބީއެކަނި. އެހެން ހުއްޓަ ލިބުނު ޗާންސެއް މޫމިން ސާ އާ މީޓްކޮށްލަން. އިތުރު އެއްޗެ ކުޅެލަން ބޭނުންވާތީ އެކްސްޓްރާސް އެއްގަ އައީ. އައިސްފަ ނަސީބު ރަނގަޅުކަމުން ނަތާއަށް ލިބުނީ ޔޫސުފްބެ (ޔޫސުފް ރަފީއު، ޔޫސޭ) ގެ އަންހެނުންގެ ބައި ކުޅެލަން. ތިން ބިބީއާ ގަމިނިއަކީ ޓޯޓަލީ ތަފާތު ދެ އެކްސްޕީރިއެންސް އެއް. ތިން ބިބީއަކީ ސިޓްކޮމް ކަހަލަ އެއްޗެއް. ސްޓޫޑިއޯތެރޭގަ ގިނަ ފަހަރު ސެޓް ހަދާގެންގޮސް ނަގަނީ. ގަމިނި ނަގަނީ ބައިވަރު ނޭގޭ މީހުންތަކެއްގެ ތެރޭގަ ސެޓެއް ހަދައިގެން. އެގޮތައް ބަލާއިރު ގަމިނި އެގޮތައް އަޅާކިޔަންޏާ ގަމިނީގެ ތެރެއިން އަޅުގަނޑު ގެންގޮސް މޫމިން ހަމަ އަޅުގަނޑު ގެންގޮސް ލީ ޒުހުރީބެ ބުނާހެން މާމަގެ އުނގަށް،"\nހުކުރު ދުވަހު ބައިސްކޯފަށް ރިލީޒްކުރާ ގަމިނީގެ ފަސް ވަނަ އެޕިސޯޑުން ނަތާ ފެނިގެން އަންނައިރު، ކޮބާ ގަމިނިއާމެދު އޮތް އުންމީދަކީ؟\nމިހާތަނަށް ބެލި އެޕިސޯޑުތަކުން ގަމިނި ހަމަ ވަރަށް ރިއަލިސްޓިކް. މިހާރު ނެރޭ ދިވެހި ޕްރޮޑަކްޝަންތައް ވަރަށް ސަޅިއޭ ބުނެވޭނީ ނަތާއަށް. ގަމިނިއަކީ ވަރަށް ތަފާތު މީހުންނަށް ކުރީ ޒަމާނުގެ ކަންތައްތައް އެނގޭކަހަލަ އެއްޗެއް. ވޯޑްސް އިން ބުނެދޭން ވެސް ދަތި ކިހާ މޮޅު އެއްޗެއްކަން އެއީ.\nރާއްޖޭގަ 2020 ވަނަ އަހަރު ރިލީސްކުރި ފިލްމު އަދި ސީރީޒްގެ ލިސްޓެއް ނަތާ ހަދާނަމަ ކޮބާ އެ ލިސްޓަކީ؟\nއެ ލިސްޓުގެ އެއްވަނައަކީ އެހެނަސް. ދެން ގަމިނި. ދެން ނަތާ ތިން ބިބީގަ އުޅޭތީ ތިން ބިބީއޭ ބުނެވޭނީ. ގަމިނި އެއްކޮށް ދައްކާ ނިމުނީމަ ލިސްޓު ބަދަލުވުންވެސް އެކަށީގެންވޭ. އެކަމަކުވެސް ހަމަ ނަތާ އުޅޭ ފިލްމުތައް މި ލިސްޓުގަ އެނބުރޭނީ.\nމުޅި ދުނިޔެއަށް މި ލިސްޓު ހުޅުވާލައިފި ނަމަ ކީކޭ ބުނާނީ؟\nއެއްވަނައަކީ "ފްރެންޑްސް" ދެން އެއީ 24 އަވާސްގެ އެއްޗެއް. ދެން އެހެން ނަންތައް ހަނދާން ނުހުންނާނެ ބުނާކަށް. އެކަމަކު ވަރަށް ގިނައިން ބެލިފަ ހުންނާނެ "ކުޗްކުޗްހޯތާ" ވެސް. ތިންވަނަ އެއްޗެއް މައިންޑަކަށް ހަމަ ނުވެސް އާދޭ.\nނަތާއަށް ދިވެހި ފިލްމު އިންޑަސްޓްރީގެ ތެރެއަށް ވަދެވުނީ ކިހިނެތް؟\nނަތާ ފުރަތަމަ ދީވާސް މޮޑެލްއަކަށް އުޅުނީ. ދެން ދީވާސްގަ އުޅެނިކޮށް ބީއެމްއެލްގެ ޕޯސްޓަރެއްގަ މޮޑެލް ކުރުމުގެ ފުރުސަތުލިބުނީ. އެހާހިސާބުން ދީވާސް ތެރެއިން މުންކޮ ބުނީ އެކްޓިން ކޮމެޑީ ޖޯންރާއެއްގެ އެއްޗެއް އެބައޮތްކަމަށް. ދެން އޭގެ އޮޑިޝަންގަ ބައިވެރިވެގެން އޭގަ އެންމެ މޮޅު ފަސް އެކްޓަރުންގެ ތެރެއިން ހޮވުނީ. ދެން މުންކޮގެ ސިޓްކޮމް ސީރީޒްއަކުން ބައިސްކޯފު އެއްޗަކަށް ފުރުސަތު ލިބުނީ. ތްރީ ގާލްސް އުޅޭނީ އޭގަ. ހުސް މަޖާ ވާހަކަ ދައްކާ އެއްޗެއް. ތިންބިބީގަ ހުއްޓަ އެހެނަސް އިން ޗާންސް ލިބުނީ. ދެން އެހެނަސްއިން ޗާންސް ލިބިފަ އޮއްވަ ހަމަ ގަމިނި ވެސް ކުޅުނީ.\n2019 އިން ފެށިގެން ދެ އަހަރު ދުވަސްވެސް ނުވަނީސް ނަތާ މިވަނީ އަށް ޕްރޮޑަކްޝަނެއްގަ މަސައްކަތް ކޮށްފަ. އަލަށް ނުކުމެ ލިބުނު މި ބޮޑު ކާމިޔާބާމެދު ދެކެނީ ކިހިނެއް؟\n"މިއީ ވަރަށް ބޮޑު ނަސީބެއް. ސަކްސެސްއެއްކަމަށް ދެކެނީ. މިއަހަރު ލިބުނު ޖުމައިލްއާއެކު ވެސް ފިލްމެއް ކުޅެން. އެހެންވިއަސް ކަންކަން ދިމާވި ގޮތުން މިހާރު އެ ފިލްމުގެ މަސައްކަތް ހުއްޓިފަ އޮތީ. މިހާރު އެ ވެސް ކުޅޭގޮތައް އޮތީ. ދެން މިކަމުގަ "ގަމިނިން" މިލިބުނު ޗާންސްއަކީ ވަރަށް ބޮޑު ނަސީބެއް. ޔޫސުބް ބޭގެ (ޔޫސޭގެ) ވައިފްގޮތުގަ މި ފެނުނީ. ޔޫސުބްބެ މިހާތަނަށް ނެތް މީހެއްގެ އެއްޗެއް ކުޅަފައެއް. އަލަށް މީހަކަށް ޔޫސުބްބެ ޑައިރެކްޓުކުރަން ދީފަ، އަލަށް މޭކަޕްކޮށްގެން ބަޔަކާއެއްކޮށް ކުޅުނުއިރު ނަތާ މިވީ ޔީސުބް ބޭގެ އަންހެނުންނަށް،"\nޔޫސޭއާ އެއްކޮށް އެކްޓުކޮށްލަށް ލިބުނުއިރު ކޮބާ އިހްސާސްތަކަކީ؟\n"ޔޫސުބްބެއަކީ ބޭބެއެއް. ބައްޕައެއްހެން ވެސް ދެކެވޭ ހަމަ ފްރެންޑެންހެން ވެސް ދެކެވޭ މީހެއް. ނަތާގެ ހުންނަކަމެއް އެއީ ތަންތައް ސާފުކުރުން. ނަތާ ޝޫޓިންގަ އުޅޭއިރުވެސް ތަނެއް ސާފުކޮށްލާ ހިތްވެގެން ގޮސް ކުނިކޮޅެއް ނަގާލަން ހުއްޓަސް ޔޫސުބް އަންނާނެ ކޮތަޅު ހިފައިގެން. ދެން ހަމަ އެޑްވައިސް ދީ ހަދާފަ އެބަހުރި،"\nނަތާއަކީ ފިލްމު އިންޑަސްޓްރީއަށް އަލަށް ނުކުތް ފަންނާނަކަށް ވާއިރު ކޮބާތޯ ފިލްމު އިންޑަސްޓްރީއާއި، އަދި ފިލްމީ ކޮމިއުނިޓީއާމެދު ދެކެވޭ ގޮތަކީ؟\n"އަސްލު މީވަރަށް ނައިސް ބައެއް. ކުރިން އަޑުއަހާފަ ހުރިގޮތާ. މި އިންޑަސްޓްރީގެ މީހުންނާއެކު މަސައްކަތް ކުރަން ފެށުމާއެކު އެނގޭ އަސްލު އެ ހީކުރާކަހަލަ ސޮސައިޓީއެއް ނޫންކަން އެއީހަމަ ވަރުގަދަކަން. ޕަބްލިކުން މީތި ރެއިޒްކުރެވޭނީ ނެގެޓިވް ތިންކިން ބަދަލުކޮށްގެން. އަންނަ ނެގެޓިވް އެއްވެސް އެއްޗެއް ނަތާއަކަށް ނުފެނޭ."\nކޮބާތޯ ނަތާއަށް މި ދާއިރާގައި އެންމެ އެހީތެރިވި މީހުންނަކީ؟\n"އިގްބާލް އަށް ވަރަށް ބޮޑަށް ޝުކުރު އަދާކޮށްލަން ބޭނުން. ދީވާސް އަށް ގުޅުމުގެ ކުރިން ވެސް ނަތާ ހުންނާނެ އިގްބާލްގެ ފޮތްތަކަށް ފޮޓޯ ނަގާފަ. ދީވާސް އިން ނަތާއަށް ދިން ޗާންސް ތަކަށްވެސް ވަރަށް ބޮޑަށް ތެންކިޔުއޭ ބުނެލަން ބޭނުން. ތިން ބިބީއަށް ޗާންސް ލިބި މުންކޮމެންނަށް ވެސް ނަތާ ތެންކްސް ބުނެލަން ބޭނުން. ދެން އިނީ އިއްލެ ނަތާއަށް އިއްލެއާ ދިމާވީ ތިންބިބީ ޝޫޓް ތެރެއިން. ތިން ބިބީ ތެރެއިން ނަތާ ފެނިފަ އިއްލެ ޗޫސްކުރީ "މީނަ" ގެ ރޯލަކަށް. ބޮޑު ރޯލެއް އެއީ. ލީޑް ނޫނަސް ވަރަށް ބޮޑު ރޯލެއް އެއީ. ދެން ފައިނަލް ޗެޕްޓާސްގެ އެންމެނަށް ގަމިނި އިން މި ޗާންސް ދިނީމަ މޫމިން ސާއަށް. ޒުހުރީ ބެއަށް. ވަރަށް އެހީތެރިވި މީހެއް އާސިމް އަކީ ވެސް. އެކްސްޓްރާސް އަކަށް އައިސް ޔޫސުފް ބޭގެ ވައިފްއަށް އުޅެލަން ލިބުނުކަމީ ނަތާއަށް ލިބުނު ވަރަށް ބޮޑު އެޗީވްމަންޓެކޭ ނަތާއަށް ބުނެވޭނީ. އަލަށް ނުކުމެ ޔޫސުބް ބެއާއެއްކޮށް ކުޅެލެވުނީމަ،"\nފިލްމީ ދުނިޔޭގެ 'ފަޖުރި ތަރި' ނަތާ ހުކުރު ދުވަހުގެރޭ ބައިސްކޯފުން ނެރޭ ގަމިނީގެ ފަސް ވަނަ އެޕިސޯޑުން ފެންނާނެއެވެ. އެ އެޕިސޯޑުގައި ޔޫސޭގެ އަންހެނުންގެ ރޯލާއެކު ނަތާ ކުރަމުންދާ އުންމީދުތަކަށް އިތުރުކުލައެއް ޖެހިގެންދާނެކަމާމެދަކު ޝައެއްކެއްނެތެވެ.\nނަތާ އިޒްދަ ބެސްޓް ހަމަ.


Enmme furathama ma'aaf ah edhi vadaigannavaasheve\nއެންމެ ފުރަތަމަ މަޢާފަށް އެދިވަޑައިގަންނަވާށެވެ\nރިޔާސީ އިންތިޚާބު ނިމި، އިންތިޚާބީ ރައީސްއަށް ވެރިކަމާ ޙަވާލުވެވޭނޭ މަގުތައް ކޮށެވި އާރާސްތުވެގެން ދިއުމުން ދެން ފެންނަން ފެށީ އާދަޔާ ޚިލާފް މަންޒަރެކެވެ. އެކި ބޭފުޅުންގެ ބަސްމަގާއި ޢަމަލުތައް ބަދަލުވެގެންދިޔައީ ހައިރާންވާހާ އަވަހަށެވެ. ބަންދުގައި ތިބި ބޭފުޅުން މިނިވަންކުރިއިރު ޕްރޮސިކިއުޓަރ ޖެނެރަލްގެ އޮފީހުންނާއި، ފުލުހުންގެ ފަރާތުން ދެއްކި ވާހަކަތަކުގެ ބަލާޣާތްތެރިކަމާއެވެ. އެ ވާހަކަތަކުގެ މައްޗަށް ކޯޓުތަކުން ރިޢާޔަތްކުރި ގޮތުގެ ފުރިހަމަކަމާއެވެ. އޭގެ މަސްތަކެއް ކުރިން ދިފާޢީ ވަކީލުންގެ ގޮތުގައި ކޯޓުތަކުގައި ތިބެ އަޅުގަނޑުމެންގެ ތަލިން ކުޅު ހިކެންދެން ހަމަ އެވާހަކަ ދެއްކީމުއެވެ. އެ ވާހަކަ އިވެންޖެހޭ ކަންފަތްތަކަށް އެދުވަހު ހުރީ ރީއަޅާފައެވެ. ވިސްނެންޖެހޭ ސިކުނޑިތައް ހުރީ ތަޅުލެވިފައެވެ.\nހަމައެކަނި ކޯޓުތަކެއް ނޫނެވެ. ސިޔާސީ ބޭފުޅުންނަށްވެސް ބައްލަވާށެވެ. ފަހުން ޖަލުގައި ދުވަސްތައް ހޭދަކުރަންޖެހުނު ބޭފުޅުންނަކީ މިއަދު އަޅުގަނޑުމެންގެ ޤަބޫލުކުރުމުގައި ބަޠަލުންނެވެ. އިލެކްޝަންސް ކޮމިޝަންގެ ރައީސް އަކީ ޤައުމީ އަބްޠާލެކެވެ. ރައީސް މުޙައްމަދު ނަޝީދު ރާއްޖެ ވަޑައިގެންފިނަމަ އަލިފާން ފޮއްޓަކަށް ލާނޭ ވާހަކަ ވިދާޅުވީ އެ މަނިއްޕުޅެވެ. އެއީ އެއްވެސް ހަމައަކުން ސިޔާސީ ވާހަކައެއް ނޫނެވެ. އެއީ ޤާނޫނާ ޚިލާފް އިންޒާރެކެވެ. އެކަމަށްޓަކައި ޝަރީފް ރައްޔިތުންގެ ކިބައިންނާއި، ރައީސް މުޙައްމަދު ނަޝީދުގެ ކިބައިން މަޢާފަށް އެދިވަޑައިނުގަންނަވާނަންތޯއެވެ.\nރައްޔިތުންގެ މަޖިލީހުގެ ދަނގެތީ ދާއިރާގެ މެންބަރު އިލްހާމް އަޙްމަދަކީ ވަރަށް ގިނަ ދުވަހު ޖަލުގައި އޮންނަވަން ޖެހިވަޑައިގެންނެވި ބޭފުޅެކެވެ. އޭގެ ކުރިން ރައީސް ޔާމީންގެ ވަރަށް އަރިސް ބޭފުޅެކެވެ. އޭގެ ކުރިން ޖުމްހޫރީ ޕާޓީގެ ލީޑަރު ޤާސިމް އިބްރާހީމްގެ ވަރަށް ގާތް ބޭފުޅެކެވެ. ރައްޔިތުންގެ މަޖިލީހުގެ ރައީސްގެ އިތުބާރު ނެތްކަމަށް ހުށަހަޅަން އެ މަޖިލީހުގެ މެންބަރުން މަސައްކަތްކުރަމުން ދަނިކޮށް މެންބަރު އިލްޙާމް އަޙްމަދު ދެއްވީ ވަރުގަދަވެގެންވާ އިންޒާރެކެވެ. އޭގައި ސޮއިކުރާ ކޮންމެ މެންބަރަކު ހޫނު ފެނަށް ލާނޭ ކަމުގެ އިންޒާރެވެ. އެ ދުވަހުން ސަލާމަތްކޮށްދޭށޭ ނުބުނައްޗޭ ވިދާޅުވެ އިންޒާރު ދެއްވިއިރު، ދޫފުޅުގެ ފަރިތަކަމާއި، ބަސްމަގުގެ ސާބިތުކަން ދެކި ޚުދު އަޅުގަނޑުވެސް ރޫރޫ އެޅިއެވެ. ރަންކޮޅާއެވެ. އެވެސް ދުވަހެކެވެ. ނަމަވެސް ރިއަލިޓީއަކީ އެންމެ ފަހުން މެންބަރު އިލްހާމް އަޙްމަދުވެސް ރައްޔިތުންގެ ސަފާ ގުޅިވަޑައިގަތްކަމެވެ. އެހެންނަމަވެސް، ދިވެހިރާއްޖޭގެ ރައްޔިތުންގެ މަޖިލީހުގެ މެންބަރުންނަށް އޭރު ފާޅުގައި އެ ދެއްވި އިންޒާރަށް މެންބަރު އިލްހާމް އަޙްމަދު މަޢާފަށް އެދިވަޑައިގަންނަވަން ނުޖެހޭތޯއެވެ.\nއަޅުގަނޑުމެންގެ އަޚު، މެންބަރު ރިޔާޒް ރަޝީދުގެ ބަސްމަގު މިހާރު އަދި މާ ތަފާތުވެފައި ބަލާޣާތްތެރިއެވެ. އެމް.ޑީ.ޕީ. ގެ އެންމެ ވަރުގަދަ ސަޕޯޓަރަކަށްވުރެ ރިޔާޒް ރަޝީދުގެ ބަސްފުޅުތައް އެމް.ޑީ.ޕީ. އެވެ. އެހެންނަމަވެސް އެހެރަ ވިދާޅުވެފައިހުރި ބައެއް ބަސްފުޅުތައް އަދިވެސް ހިނދުރީގައި ހަރުލާ އެބަހުއްޓެވެ. މާތްކަލާކޯއެވެ. ރާއްޖޭގެ އެކި ސިޔާސީ ވެރިންނަށް ދެއްވި އިންޒާރުތައް ފުޅާކުރައްވަމުންގޮސް، އިނގިރޭސި ރާނީއާއި، ވިލާތުގެ އިއްތިހާދާއި، އެކުވެރި ދައުލަތްތަކަށް ހަޖޫޖެއްސެވިއިރު އެއީ ރާއްޖޭގެ ރައްޔިތުންގެ މަޖިލީހުގެ މެންބަރެއްގެ ދޫފުޅުން ބޭރުވާ ބަސްތަކެއްކަންވެސް ނުވިސްނަވައެވެ. އެކަމުގެ ސަބަބުން އަޅުގަނޑުމެން ގަންނަންޖެހުނީ ކޮންފަދަ ލަދެއްކަން މެންބަރު ރިޔާޒް ރަޝީދަށް އެނގިވަޑައިގަންނަވާނޭނަމަ ހާދަހާ ރަނގަޅެވެ. އެމަނިކުފާނަށް ވިދާޅުވެވިފައިހުރި ގަދަ ބަސްތަކަށްޓަކައި ޢާންމުކޮށް މަޢާފަށް އެދިވަޑައިނުގެން މިހާރުވެސް އެހުންނަވަނީ ހަމަ ކިރިޔާއެވެ. ރިޔާޒް ރަޝީދު އެކަން ކުރައްވާނޭކަން އަޅުގަނޑަށް ޔަޤީނެވެ.\nލާމަރުކަޒީ ނިޒާމު ފުނޑާލަން ސަރުކާރުން ހުށަހެޅި ބިލު ސުޕޮންސަރކުރީ އަޅުގަނޑުގެ މެންބަރު ސައުދު ޙުސައިންއެވެ. ލާމަރުކަޒީ އުސޫލުން ރާއްޖޭގެ ރަށްތައް ހިންގުމަކީ ޤާނޫނުއަސާސީގެ ވަރަށް އަސާސީ ސިފައެކެވެ. ރައްޔިތުން ބާރުވެރިކުރުމުގެ މަޤުސަދު އެކަމުގައި ހިމެނިފައި އޮތް މިންވަރު ޤާނޫނުއަސާސީ ޑްރާފްޓްކުރި މަޖިލީހުގެ ޔަޢުމިއްޔާތައް ބެއްލެވި ބޭފުޅަކަށް ސާފުވެވަޑައިގަންނަވާނެެއެވެ. އެހެންނަމަވެސް އަޅުގަނޑުގެ މެންބަރު އަތްޕުޅަށް ސަރުކާރުން ދިން ކަރުދާސްކޮޅު މަޖިލީހުގެ ތަޅުމުގައި އިއްވީ އޭގައި އޮތީ ކީކޭތޯއާއި، އެއިން ވާނީ ކޮންކަމެއްތޯވެސް ނުވިސްނަވައެވެ. އެ ބިލަށް ވޯޓު ދެއްވީވެސް ވަރަށް ފަރިތަކޮށެވެ. އެދުވަހު އެހެން އެކަން ކުރެއްވީތީ ރައްޔިތުންގެ ކިބައިން އަޅުގަނޑުގެ މެންބަރު މަޢާފަށް އެދިވަޑައިގަންނަވަންޖެހޭނޭކަމަށް ފެނެއެވެ.\nމިއީ ދިގުކުރެވިދާނޭ ލިސްޓެކެވެ. އަޅުގަނޑު މި ލިޔެލީ އަޅުގަނޑަށް ފާހަގަވާ ދެތިން ނަމެކެވެ. މެންބަރުން އަމިއްލަފުޅަށް ވިސްނަވާށެވެ. ވިދާޅުވެވިފައިހުރި ގަދަ ބަސްތަކާއި، ކުރެއްވިފައިހުރި ކަންކަން އަމިއްލަފުޅަށް ދިރާސާ ކުރައްވާށެވެ. ސިޔާސަތު އެކަށައަޅަނީ ރައްޔިތުންނަށްޓަކައެވެ. ސިޔާސީ މީހުންނަކީ ރައްޔިތުންނަށްޓަކައި އެކަމަށް އިސްނަގާ މީހުންނެވެ. ރައްޔިތުންގެ ރުހުމާއި ތާއީދު ލިބިގެން މެނުވީ ސިޔާސީ ކުޅިބައިގައި ދެނެއް ހިފަހައްޓައެއް ނުލެވޭނެއެވެ. ރައްޔިތުންނަށްޓަކައި މަސައްކަތްކުރަންވަން އެދޭނަމަ ފުރަތަމަ ރައްޔިތުންގެ ހިތްހަލާލު ހޯއްދަވާށެވެ.\n| މަސްދަރު: މަޙްފޫޒު ބުލޮގް – 29 އޮކްޓޯބަރު 2018


އެމްޑީޕީ މެމްބަރުންގެ މައްޗަށް ޝަރީއަތެއް ނުހިންގޭނެ « All About Maldives ______________އޯލް އެބައުޓް މޯލްޑިވްސް\nAll About Maldives ______________އޯލް އެބައުޓް މޯލްޑިވްސް\nފަހުގެ ލިޔުން ތައް\nއެމްޑީޕީ މެމްބަރުންގެ މައްޗަށް ޝަރީއަތެއް ނުހިންގޭނެ\nބާޣީ ސަރުކާރުގެ މިލްކު ވެރިކަން އެމްޑީޕީ އަށް\nކެނެރީގޭ ނަޝީދު ސަލާމަތުން ހުރިހާ ހިނދަކު ދިވެހިންނަކަށް ހަމަ ނޭވާ ލެވޭކަށް ނެތެވެ\nވެރިކަމުގެ ދަހިވެތިކަމުގައި ނަޝީދު ކޮންމެ ފަދަ ދޮގެއް ވެސް ހަދައިފާނެއެވެ\nއަލްހާން ފހުމީގެ ސިކުނޑި ހަމަ ނުޖެހެނީ ހެއްޔެވެ ނޫނީ ބުއްދި ފިލީ ހެއްޔެވެ.\nސިޔާސީ ފަޑު ކިޔުން\nބާޣީ ސަރުކާރުގެ މިލް… on ބާޣީ ސަރުކާރުގެ މިލްކު ވެރިކަނ…fas fahethin on ކެނެރީގޭ ނަޝީދު ސަލާމަތުން ހުރ…\tSeptember 2012\nMaldives President's Office\nWordPress.com\t« ބާޣީ ސަރުކާރުގެ މިލްކު ވެރިކަން އެމްޑީޕީ އަށް\nPosted by allaboutmaldives on September 30, 2012\nޢަބްދުﷲ ޙަމީދުގެ މައްޗަށް ޝަރީއަތް ކުރެވުނެވެ. އަލްގީނުގެ މައްސަލަވެސް ކޯޓުތަކުން ބެލި އެވެ. މައުމޫނު އުފުއްލެވި ދަޢުވާ ސާބިތު ނުވާ ކަމަށް ނިންމީ ވެސް ހަމަ އެ ކޯޓުތަކުންނެވެ. އެހެނަސް އެމްޑީޕީ އާ ޖެހުމުން އެމްޑީޕީގެ ރޫހީ ލީޑަރ ކުރީގެ ރައީސް ނަޝީދުގެ ޝަރީއަތް ވެސް ކޯޓުތަކުން ބެލޭކަށް ނެތެވެ. އެމްޑީޕީން ކޯޓުތައް ގަބޫލު ނުކުރާތީއެވެ. ނަޝީދުގެ ވެރިކަމުގައި މިނިސަޓަރ ކަން ކުރެއްވި އަސްލަމް އިއުލާން ކުރެއްވި ގޮތުގައި އެމީހުން ދިވެހި ރާއްޖޭގެ ކޯޓް ތައް ގަބޫލެއް ނުކުރެއެވެ. އެހެން ކަމުން އެމީހުންގެ މައްޗަށް ރާއްޖޭގެ އެއްވެސް ކޯޓެއްގައި ޝަރީއަތް ހިންގިގެން ނުވަނެއެވެ. ސުވާލަކީ ޑްރަގް ވިއްކަމުން މަގުމަތީގައި ހިނގާ މީހާ ދިވެހި ރާއްޖޭގެ ކޯޓު ތައް ގަބޫލު ކުރޭ ބާވއެވެ. ނޫނެކެވެ. އޭނާޔަށް ވެސް ތިމަންނަ ތިޔަ ކޯޓެއް ގަބޫލެއް ނުކުރަމޭ ބުނެވި ދާނެއެވެ. އެމްޑީޕީއަށް އެއްގޮތެއް އެހެން މީހުނަށް އެހެން ގޮތެއް އޮވެގެން ނުވާނެއެވެ.\nހަމަ މިބާވަތުގެ އެހެން ވާހަކައެކެވެ. އެމްޑީޕީގެ އެންމެ އިސް ގާނޫނީ ވަކީލަކު ދާދި ފަހުން ގާޒީންނާ ބެހޭ ގޮތުން އުފުއްލެވި ދައުވާއެކެވެ. ދައުވާގައި ވާގޮތުންނަމަ ދިވެހި ރާއްޖޭގެ ކޯޓް ތަކުގައި ވަކާލާތު ކުރުމުގެ ހުއްދަ ހޯދުމަށްޓަކައި ސޮއިކުރަން ޖެހޭ ލިއުމުގައި އޭނާ ސޮއި ކުރައްވާކަށް ބޭނުން ފުޅެއް ނޫނެވެ. ސަބަބަކީ އެ ގަވާއިދު އޭނާ ގަބޫލު ފުޅު ނުކުރައްވާތީއެވެ. އެހެން ކަމުން އޭނާ ދެކިވަދައިގަންނަވާ ގޮތުގައި އެ އެއްބސް ވުމުގައި ސޮއި ނުކޮށް ވެސް އޭނާޔަށް ކޯޓު ތަކުގައި ވަކާލާތު ކުރުމުގެ ހުއްދަ ލިބެން ވާނެއެވެ. މިވާހަކަ އަޑު އަހާފައި ހޭންވީ ހެއްޔެވެ. ނުވަތަ ދެރަވާން ވީ ހެއްޔެވެ.\nއާދައިގެ މަތިން މިބާވަތުގެ ވާހަކަ ދެއްކެވުމުގައި ވެސް އެންމެ ކުރިގައި އުޅުއްވަނީ އެމްޑީޕީގެ އިސް ލީޑަރ ނަޝީދެވެ. އިނގިރޭސި ވިލާތަށް ކުރެއްވި ދަތުރު ފުޅު ނިންމަވާލެއްވުމަށް ފަހު ނޫސް ވެރިންނާ ވާހަކަ ދައްކަވަމުން ނަޝީދު ވިދާޅުވި ގޮތުގައި އޭނާގެ މައްސަލަ ބެލޭނެ ގޮތެއް ނޯންނާނެއެވެ. ސަބަބަކީ އެފަދަ މައްސަލައެއް ބަލާނަމަ އެއީ ސިޔާސީ ގޮތުން ދިމާކުރުން ކަމުގައި ބޭރުގެ ފަރާތްތަކުން ދެކޭނެތީއެވެ. އެހެން ކަމުން ރައީސް ނަޝީދާއި އެމްޑީޕީގެ މެމްބަރުން ކޮންމެ ފަދަ ކުށެއް ކުރި ކަމުގައި ވިޔަސް އެމީހުންނާ ދޭތެރޭ ޝަރީއަތެއް ހިންގޭކަށް ނެތެވެ. އެމީހުން ބޭނުން ކަމެއް ކުރަންވީއެވެ. ތަންތާގައި ހުޅު ޖަހާ އާންމުންނަށް އުނަދަގޫ ކުރަމުން ހަތަރުދަމު މަގުމަތީގައި ހިނގިޔަސް ހެވެވެ.\nThis entry was posted on September 30, 2012 at 9:45 am\tand is filed under ދިރާސާ.\n« ބާޣީ ސަރުކާރުގެ މިލްކު ވެރިކަން އެމްޑީޕީ އަށް\nFollow “All About Maldives ______________އޯލް އެބައުޓް މޯލްޑިވްސް”


Dharifulhu Manma Ah Vamundhaa Gurubaanee Ah Beynumee Eheege Atheh - Vaguthu\nދަރިފުޅު މަންމައަށްޓަކައި ވަމުންދާ ގުރުބާނީއަށް ބޭނުމީ އެހީގެ އަތެއް!\n5 މަސް ކުރިން ( ސެޕްޓެމްބަރު 13, 2019 )\nތ. ހިރިލަންދޫ ގައި ދިރިއުޅެމުން އަންނަ މަރިޔަމް އިސްމާއިލްއަކީ ކެންސަރުގެ ބަލީގެ ޝިކާރަޔަކަށް ވެފައިވާ އުމުރުން 56 އަހަރުގެ މަންމައެކެވެ. ބަލީގެ ޝިކާރަޔަކަށް ވެފައިވާ މަރިޔަމްގެ ހަޔާތުގެ ހުޅުކޮޅު ނިވި އުދަރެސް ބަނަވެގެން ދިޔައީ 2008 ވަނަ އަހަރުގައެވެ. އެއީ އެންމެ ފުރަތަމަ ކެންސަރު ޖެހުނު ދުވަސްވަރެވެ.\n"2008 ވަނަ އަހަރު މަންމައަށް މައުތު ކެންސަރު ޖެހުމުން ކެންސަރަށް ފަރުވާ ދިނުމުގެ ގޮތުން އެކި ފަހަރު މަތިން އަޅުގަނޑު އިންޑިޔާއަށް ވާނީ ގޮސްފައި. އެކަމަކު މައުތު ކެންސަރު ނޯމަލްވެ މިޙާރު ވަނީ އުރަމަތީ ކެންސަރު ޖެހިފައި." މަރިޔަމް އިސްލާއިލްގެ ބަލި ހާލަތާ ގުޅޭ ގޮތުން އޭނާގެ ދަރިފުޅު މުހައްރިމް އަބޫބަކުރު ވަގުތަށް ދިން އިންޓަވިއުއެއްގައި ބުނެފައިވެއެވެ.\nހަޔާތުގެ ހުޅުކޮޅު ނިވި އުދަރެސް ބަނަވި ނަމަވެސް މަރިޔަމް އިސްމާއިލްގެ ދަރި މުހައްރިމް އަބޫބަކުރުގެ މިންނަތް ބުރަ މަސައްކަތުން ކުރި ފަރުވާއިން މަރިޔަމް ކެންސަރުން އެއްކޮށް ސަލާމަތްވި ނަމަވެސް 2017 ވަނަ އަހަރު އަނެއްކާ ވެސް މަރިޔަމް އަށް ކެންސަރު ޖެހުމުންނެވެ.\n"އެފަހަރު ޖެހުނީ އުރަމަތި ކެންސަރު. މިހާރު ވަނީ މަންމަގެ އެއް އުރަމަތި ނަގާފައި. ބޭސްދީފައި ހުންނަނީ. ރޭޑިއޭޝަންވެސްދޭ. އަނެއްކޮޅުން ކޮންމެ ތިން މަހުން އެއް ފަހަރު ޖެހޭ މާލެ ދާން" ރަށުގައި ދިރިއުޅެމުން އަންނަ މުހައްރިމް ބުންޏެވެ.\nމުހައްރިމް ބުނެފައިވަނީ މަންމަގެ ވާއަތް ފަރާތުގެ އުރަމަތީގެ އޮޕްރޭޝަން ކުރުމަށްފަހު ވާތް ފަރާތުގެ އުރަމަތި ވަނީ އެއްކޮށް ނަގާފާ ކަމަށެވެ. އެ އޮޕްރޭޝަން 2017 ނޮވެންބަރ ގައި ކުރި ފަހުންވެސް މިއަދާ ހަމަޔަށް ޑޮކްޓަރަށް ގަވައިދުން ދައްކަމުން ދަނިކޮށް މަންމަ އަށް އިތުރަށް އުނދަގޫތައް ކުރިމަތިވަމުންދާތީ އިތުރު ޓެސްޓްތައް ހެދުމަށް ރާއްޖެއިން ބޭރަށް ދާން ވަނީ ޖެހިފައެވެ.\n"އަޅުގަނޑަކީ މަންމަގެ ހުރި ހަމައެކަނި ދަރި. އާމްދަނީ ހޯދުމަށް މަސައްކަތް ކުރަމުން ދަނީ ތ.ހިރިލަންދޫ ޕޮލިސްޓޭޝަންގަ ސަޕޯޓް ސްޓާފެއްގެ ގޮތުގައި. ކުޑަ މުސާރަޔެއް ލިބޭ ތަނެއްގައި އަޅުގަނޑު ވަޒީފާ އަދާ ކުރަމުން ދާއިރު ދެ ދަރިންނާއި އަތްބެއް ހުރޭ. ދޮން ބައްޕައަކީ ލޯފަން މީހެއް. އާއިލާގެ ހަރަދުތައް ބެލެހެއްޓުމަށްޓަކައި މަސައްކަތް ކުރަނީ އަޅުގަނޑު އެކަނި. ލިބޭ މުސާރައިން އަނބި ދަރިންގެ ހަރަދުތައް ބަލަހައްޓަމުންދާއިރު މަންމަގެ ބައްޔަށް ފަރުވާ ކުރަމުންވެސް ދަން. އެހެން ނަމަވެސް މަންމަ ހަދަންޖެހޭ ޓެސްޓްތަކާއި މާލެ އައިސް ކޮންމެ ފަހަރަކު ދާ ހަރަދު ތަކުގެ ސަބަބުން ގިނަ ފަހަރަކު އަތަކު އެއްޗެއް ނުހުރޭ." މުހައްރިމް ބުންޏެވެ.\nމުހައްރިމް ބުނީ އެއް އުރަމަތި ނެގި ފަހުން އަނެއްކާ ވެސް މަންމަގެ ހާލަތު އިތުރަށް ގޯސްވި ކަމަށެވެ. މިހާރު ކުރިމަތިވެފައިވާ މައްސަލައަކީ އަތްފައި ވަރަށް ބޮޑަށް ދުޅަވުމެވެ. "ހީވަނީ ހަމަ ފަޅަފަޅައިގެން ދާނެހެން. އެއް އަރިމައްޗަށް އޮވެ މަންމަ ނިދަނީވެސް. އެހެންވާ އިރު މިކޮޅުން ޑަކްޓަރުން އެބަ ބުނޭ ނޯމަލް ކަމަށް،" މުހައްރިމް ބުންޏެވެ.\nކަރުނައިން ފުރިވެގެންވާ މި ވޭނީ ބަސްތަކުން މުހައްރިމް ސިފަ ކޮށްދީފައިވަނީ އޭނާގެ ލޯބިވާ މަންމަގެ ހާލަތެވެ. މަންމައަށްޓަކާ އޭނާ ވަމުން އަންނަ ގުރުބާނީއެވެ.\n"އަޅުގަނޑު ބިރުގަންނަނީ އަތްމަތި ދަތިވެ ލިބޭ މުސާރައިން އަނބިދަރިންނަށް ހަރަދުކޮށް މަންމައަށް ދެމުން އަންނަ ފަރުވާ ހުއްޓިދާނޭ ކަމުގެ އިހުސާސް ކުރެވެމުން ދާތީ. އަޅުގަނޑުގެ އެންމެ ބޮޑު އެދުމަކީ މަންމައަށްޓަކައި އަޅުގަނޑު ކުރަމުން މިއަންނަ މަސައްކަތް މެދު ކެނޑިޔަނުދީ ތި އެންމެހާ ބޭފުޅުން މި ކަމުގައި އަޅުގަނޑަށް ހިތްވަރު ދެއްވުން" މުހައްރިމް ބުންޏެވެ.\nމުހައްރިމް އެދެނީ އޭނާގެ މަންމަ އަށް ކުޑަ ނަމަވެސް މާލީ އެހީތެރިކަމެއް ދިނުމަށެވެ.\nމަރިޔަމް އިސްމާއިލަށް އެހީތެރިވުމަށް\nފޯނު ނަންބަރު: 9846805 (މަރިޔަމް އިސްމާއިލްގެ ދަރިފުޅު މުހައްރިމް އަބޫބަކުރު އާ ގުޅޭ ނަންބަރު)\nބީއެމްއެލް އެކައުންޓް ނަންބަރު: 7730000007681 (މަރިޔަމް އިސްމާއިލްގެ ދަރިފުޅު މުހައްރިމް އަބޫބަކުރު އާ ގުޅިފައިވާ އެކައުންޓް ނަންބަރު)\nސެޕްޓެމްބަރު 13, 2019 15:19\n2 ދަރިން ތިބޭ\nސެޕްޓެމްބަރު 13, 2019 17:16\nކޮއްކޮ އެއް ހުރޭ އަދި މަންމަ ފަރާތު އާއިލާ ގެ ހުރިހާ މެމްބަރުންވެސް އެކި ކަންކަމުގައި އެކި ކަހަލަ އެހީ ވަމުން އަބަދުވެސް ދަނީ.. އިތުރު އެހީ ލިބުނު ވަރަކަށް ކަންކަން ކުރަން ފަސޭހަ ވާނެ.


SunOnline: Dhulathai rayyitunge faisaa "ferey" meehun\nދައުލަތާއި ރައްޔިތުންގެ ފައިސާ "ފޭރޭ" މީހުން\nމުހައްމަދު ބުޝްރީ 02 Jan 2019, 10:57\nއެއްވެސް މަސައްކަތެއް ނުކޮށް ދައުލަތުން 162 މިލިއަން ރުފިޔާ ލިބުމަކީ ކުޑަ ކަމެއް ނޫނެވެ. ރީކޯ މޫސަގެ ހެވީލޯޑް ކުންފުންޏަށް މިވަރުގެ ބޮޑު ހެޔޮ ކަމެއް ކޮށްދިނީ ޔާމިނުގެ ސަރުކާރުން އެކަންޏެއް ނޫނެވެ. މިކަން ފެއްޓީ ނަޝީދުގެ ވެރިކަމުގައި އެމްޑީޕީ ސަރުކާރުން 2010 ވަނަ އަހަރު އެވެ. އޭރު ރީކޯ މޫސަ އަކީ އެމްޑީޕީގެ ވަރަށް އިސް ބޭފުޅެކެވެ. ރައީސް ނަޝީދުގެ ވަރަށް އަރިސް ބޭފުޅެކެވެ. ވަރަށް އަޑު ގަދަ ބޭފުޅެކެވެ.\nތިލަފުށީގެ ދެ ވަނަ ފޭސް ހިއްކުމުގެ މަޝްރޫއު 2010 ވަނަ އަހަރު ހެވީލޯޑާ ހަވާލު ކުރީ 323 މިލައަން ރުފިޔާ އަށް 156 ހެކްޓަރުގެ ބިން ހިއްކާށެވެ. ހަތް މަސްދުވަހުގެ ތެރޭގައި މަސައްކަތް ނިންމާ ގޮތަށެވެ. ނަމަވެސް ހެވީ ލޯޑަށް ހިއްކޭވަރުވީ 24 ހެކްޓަރުގެ ބިމެވެ. އޭގެ ފަހުން 2011 ވަނަ އަހަރު މި މަސްކަތުގެ އެއްބަސްވުން ވަގުތީ ގޮތުން މެދުކަނޑާލަން ތިލަފުށި ކޯޕަރޭޝަނާއި ހެވީލޯޑާ ދެމެދު އެއްބަސްވުމެއްގައި ސޮއެ ކުރެވުނެވެ. .\nއޭގެ ފަހުން މަސައްކަތް ފަށައިފައެއް ނުވެ އެވެ. ދެހާސް ދިހަ ވަނަ އަހަރު މި މަޝްރޫއު ހުޅުވާލީ މަސައްކަތް ކުރާ ފަރާތުގެ އަމިއްލަ ފައިސާގައި ބިން ހިއްކަން ކަމަށް ވިޔަސް ހެވީ ލޯޑަށް މަޝްރޫއު ހަވާލުކުރުމަށް ފަހު ތިލަފުށީ ކޯޕަރޭޝަންއިން ވަނީ އެކަން ބަދަލުކޮށް، ހެވީ ލޯޑަށް އެޑްވާންސަށް ތިން މިލިއަން ޑޮލަރު ވެސް ދީފަ އެވެ. އެޑްވާންސަށް ތިން މިލިއަން ޑޮލަރު ތިލަފުށި ކޯޕަރޭޝަނުން ހޯދައިގެން ފެށި މަސައްކަތް މެދުކަނޑާލައިފައި ހެވީ ލޯޑުން ދިޔައީ އެހެން މަޝްރޫއުއެއްގެ މަސައްކަތް ކުރަމުންނެވެ. ރައީސް ނަޝީދުގެ ވެރިކަން 2012 ވަނަ އަހަރު ނިމިގެން ދިޔައިރު ވެސް ރީކޯ މޫސަގެ ކުންފުންޏަކަށް މިސައްކަތެއް ނުނިންމުނެވެ. މީގެ އިތުރުން، ފިއުލް ސަޕްލައި މޯލްޑިވްސް މެދުވެރިކޮށް ހެވީލޯޑަށް ފަސް މިލިއަން ރުފިޔާގެ ތެޔޮ، ދަރަންޏަށް ދިނުމުން އެތެލުގެ 85 ޕަސެންޓް ވެސް ބޭނުންކޮށްފައި ވަނީ ހެވީލޯޑުން ހިންގި އެހެން މަޝްރޫއުތަކަށެވެ.\nމިމައުލޫމާތު އެނގެނީ ޑިސެމްބަރު 2018ގައި އާންމުކުރި ތިލަފުށި ހިއްކުމުގެ ހާއްސަ އޮޑިޓް ރިޕޯޓުން ނެވެ. އެރިޕޯރޓުން އެނގެނީ އެމްޑީޕީގެ ސަރުކާރުންނާއި ޔާމީންގެ ސަރުކާރުން ވެސް ހެވީ ލޯޑަށް ނާޖާއިޒު ގޮތުގައި ފައިދާތަކެއް ހޯދައިދީފައިވާ ކަމެވެ. އެގޮތުން އޮޑިޓް ރިޕޯޓްގައި ބުނެފައިވާ ގޮތުގައި ނަޝީދުގެ ވެރިކަމުގައި ހެވީލޯޑަށް މިމަސައްކަތް ހަވާލުކުރީ ވެސް ހެވީލޯޑަށް ވުރެ 100 މިލިއަން ރުފިޔާ ހެޔޮ އަގެއްގައި މިމަސައްކަތް ކުރުމަށް އެހެން ކުންފުންޏަކުން ބިޑްކޮށްފައިވަނިކޮށެވެ.\nނަޝީދުގެ ސަރުކާރުގައި އިސްކޮށް ހުރި ރީކޯ މޫސައަށް މިވަރުގެ ބޮޑު ކަމެއް ގަވާއިދާ ހިލާފަށް ކޮށްދީފައި އޮތް އިރު އޭގެ ބަދަލު ދައުލަތަށް ހޯދައި ދިނުމުގެ ބަދަލުގައި ޔާމިނުގެ ސަރުކާރުން ވެސް ބެލީ ރީކޯ މޫސަގެ ތާއިދު ރައީސް ޔާމިނަށް ހޯދުމަށް ޓަކައި ރީކޯ އަތުއަޅުވާލެވޭތޯ އެވެ. އެގޮތުން މި މަޝްރޫއިން ގެއްލުން ލިބުނީ ދައުލަތަށް ނޫންކަމަށާއި ގެއްލުން ލިބުނީ ހެވީލޯޑަށް ކަމަށް ބުނެ، ބަދަލުގެ ގޮތުގައި ހެވީ ލޯޑަށްް 162 މިލިއަން ރުފިޔާގެ ބަދަލު ޔާމިނުގެ ވެރިކަމުގައި ދިނެވެ. އެއާ އެކު ދެން ފެނުނީ ރީކޯ މޫސަ ޔާމިނުގެ ޕާރޓީއާ ގުޅުނުތަނެވެ. ޔާމިނުގެ ސަރުކާރުން 30 ޑިސެމްބަރު 2014ގައި ބިން ހިއްކުމުގެ އެއްބަސްވުން ރަސްމީކޮށް އުވާލީ، ހެވީ ލޯޑަށް ބަދަލުގެ ގޮތުގައި ލ. އަތޮޅުން ތިން ރަށާއި 35 މިލިއަން ރުފިޔާ ވެސް ދީފަ އެވެ. އޮޑިޓް ރިޕޯޓްގައި ބުނެފައިވާ ގޮތުގައި ލ. ބޮޑުހުރާ އާއި އެ ރަށާ ޖެހިގެން އޮންނަ ދެ ރަށް ކަމަށް ވާ ފަރެސް އާއި ކުޑަ ފަރެސް ބަލާފައި ވަނީ 62 މިލިއަން ރުފިޔާގެ އަގުހުރި ތަންތަނުގެ ގޮތުގަ އެވެ.\nހެވީ ލޯޑަށް "އެއްވެސް ބަދަލެއް ދިނުމަކާ ނުލައި އެއްބަސްވުން އުވާލުމުގެ ފުރުސަތު ތިލަފުށީ ކޯޕަރޭޝަން އަށް ލިބިފައިވީ ނަމަވެސް މަޝްރޫއުގެ މަސައްކަތް މެދުކަނޑާލި ފަހުން އެތައް އަހަރެއް ފާއިތުވީ ފަހުން 30 ޑިސެމްބަރު 2014 ގައި އެއްބަސްވުން އުވާލައި ހެވީ ލޯޑަށް ބަދަލު ދިނުމަށް ނިންމުމަކީ އެންމެ ޒިންމާދާރުކޮށް ނިންމާފައިވާ ނިންމުމެއް ކަމުގައި ނުބެލެވޭ" ކަމަށް އޮޑިޓް ރިޕޯރޓްގައި ބުނެފައިވެ އެވެ.\nހެވީ ލޯޑު މުއްސަނދިވާ ވަރުގެ ބޮޑު ބަދަލެއް ކުރީގެ ރައީސް އަބްދުﷲ ޔާމީންގެ ސަރުކާރުން އޭނާއަށް ދިން އިރު، އެމްޑީޕީގެ ފިކުރު ބަދަލުކޮށް، ޔާމިނުގެ ސަރުކާރަށް ތާއީދުކުރެއްވި މެމްބަރަކަށް މޫސަ ވެވަޑައިގަތެވެ. އަދި އޭގެ ފަހުން ޔާމީންގެ ވެރިކަން ނިމުމާ ހަމައަށް ވެސް އޭނާ ހުންނެވީ އެގޮތުގަ އެވެ.\nސަރުކާރުތަކުން ހިންގާ މިފަދަ މާލީ ޖަރީމާތަކަށް ނުވަތަ ނުފޫޒުގެ ބޭނުންކޮށްގެން ވަކިބަޔަކަށް މިލިއަނުން ފައިދާ ހޯދައިދިނުންތަކަށް އިންސާފު ހޯދޭނެކަމުގެ އެއްވެސް އުއްމީދެއް މިދިވެހި ރާއްޖެ އަކު ނެތެވެ. ކޮންމެ ސަރުކާރެއް އަޔަސް މިކަން އޮންނަނީ މިގޮތަށެވެ. ރައްޔިތު މީހާ ބުރަ މަސައްކަތް ކޮށްގެން ހޯދާ ފައިސާއިން ޖީއެސްޓީ ފަދަ ޓެކްސް ދައުލަތަށް ދެއްކުމުން މީރާ އަށް މަހަކު މިތެއް ބިލިއަން ރިފިޔާ ލިބޭ ކަމަށް ނޫސްތަކުގައި ޖެހުމުން ރައްޔިތުންނަށް ލިބެނީ ކޮން އުފަލެއްތޯ އެވެ؟ މީރާއަށް ލިބޭ މިފަދަ އެތައް މިލިއަނެއް މިދަނީ ސިޔާސީ ބޭނުމަށް ސިޔާސީ ފަރާތަތަކަށް ނާޖާއިޒު ފައިދާ ހޯދައިދިނުމަށެވެ. ރީކޯ މޫސަގެ ހެވީ ލޯޑަށް ދެވުނު 162 މިލިއަން ރުފިޔާ އަކީ ކިތައް ދިވެހި ރައްޔިތުން އޮހޮރި ދަލުގެ ޖުމްލަ ތޯ އެވެ؟ މިއީ ވަރަށް ވެސް ބޮޑު ބޭ އިންސާފެކެވެ؟\nމިފަދަ އެހެން މިސާލެކެވެ! ސިޔާސީ ބޭނުމަށް އެއް ސަރުކާރަކުން ވަޒީފާ އިން ވަކި ކުރާ މީހާ އޭގެ އެތައް އަހަރެއް ފަހުން އެހެން ސަރުކާރެއް އައިސް، އެމީހާ ވަޒީފާއިން ވަކި ކުރީ ޤާނޫނާ ހިލާފަށް ކަމަށް ބުނެ އަލުން ވަޒީފާދީ، ވަޒީފާ ނެތި ފާއިތުވި ހުރިހާ އަހަރެއްގެ މުސާރަ ގަނޑުކޮށް، އެއްފަހަރާ ދެއެވެ. މިހާރު ޗީފް އޮފް ޑިފެންސް ފޯސްގެ މަގާމްގައި ހުންނެވި ޝަމާލް އާއި، އެކްޓިންގް ޕޮލިސް ކޮމިޝަނަރަކަށް ހުންނެވި ހަމީދު އަކީ ވެސް މިގޮތަށް އެއް ސަރުކާރަކުން ވަކި ކުރުމުން އަނެއް ސަރުކާރަކުން ވަޒީފާ ދީފައިވާ ފަރާތް ތަކެވެ. މިގޮތަށް އަލުން ވަޒީފާ ދޭ ފަރާތްތަކަށް ބަދަލުގެ ގޮތުގައި އެތައް ލައްކަ ނުވަތަ އެތައް މިލިއަން ރިފިޔާ ދޭ އިރު އެއީ ވެސް ރައްޔިތުންގެ ފައިސާ އެވެ. އެކަމަށް ޒިއްމާ ނަގާނެ މީހަކު ނުހުރެ އެވެ.\nރީކޯ މޫސައަށް ދޭން ނުޖެހޭ ބަދަލެއް ދިން އިރު ގައިމު އެއް ރަށް ދިން ނަމަވެސް ރަނގަޅެވެ. އެއް ރަށެއް ނޫނެވެ. ދެރަށެއް ވެސް ނޫނެވެ. ތިން ރަށެވެ. މިހެން ބަހަމުން ބަހަމުން ގޮސް ރާއްޖޭގެ ހުރިހާ ރަށްތައް ބަހައި ހުސްވެދާނެ އެވެ. ދިވެހި ރައްޔިތުން ބިކަވާ ވަރަކަށް މިކަހަލަ މަހުޖަނުންނާއި ސިޔާސީ މީހުން ވަނީ މުއްސަންޖެވެ. ކޮންމެ ވެރިކަމެއް އަޔަސް އެމީހުން ވަގުތުން ކޮޅު ބަދަލު ކޮށް މެޑަލް ޖަހާލައިގެން ބޮޑު މަގާމެއް ހޯދަ އެވެ. ލަންޑަނުން، ޑުބާއީ އިން ސިނަގަޕޫރުން ދަތުރު ކޮށް މާލެއިން ނާއި ހުޅުމާލެއިންނާއި މެލޭޝިޔާއިން އެޕާރޓްމެންޓް ގަނެލައެވެ. މަޖުލިސް ގޮނޑި ގަނެލައިގެން، ދައުލަތުން މަހަކު ލައްކަ އެއްހާ ރުފިޔާގެ މުސާރަ ނަގައިގެން، މަޖުލިހަށް ހާޒިރު ނުވެ، އަމިއްލަ ވިޔަފާރި ހިންގަންށާއި އަޗާތަޅަން ވަގުތު ހޭދަކޮށްލަ އެވެ.\nހިތާމައަކީ ރައްޔިތުން ތިބެނީ ކޮންމެ ފަސް އަހަރަކުން އެއް ފަހަރު އެންމެ 500 ރުފިޔާ އަށް ވެސް ޥޯޓު ވިއްކާލަން ތައްޔާރަށް ކަމެވެ. ރައްޔިތުންގެ މި ވިސްނުން ބަދަލުވީ ދުވަހަކުން މެނުވީ ސިޔާސީ މީހުންގެ ނުބައިކަމުން ދިވެހި ރައްޔިތުންނާއި ދިވެހި ދައުލަތް ސަލާމަތް ނުވާނެއެވެ.


Minister Ameen Isthiufaa Dhehvumah MDP Chairperson Govaalaifi - Vaguthu\nހެލްތް މިނިސްޓަރ އަބްދުﷲ އަމީން - ވަގުތު އިމޭޖްސް: އަހުމަދް އަޝްހާދް އަބްދުﷲ\nހެލްތު މިނިސްޓަރ އަބްދުﷲ އަމީން ސަރުކާރުގެ ސިޔާސަތާއި އެއްގޮތައް ޒިންމާދާރު ކަމާއި އެކު މަގާމު އަދާނުކުރެވޭނެމަ އިސްތިއުފާ ދެއްވުމަށް އެމްޑީޕީ ޗެއާޕާސަން ހަސަން ލަތީފް ގޮވާލައިފިއެވެ.\nމިނިސްޓަރ އަމީންގެ އިސްތިއުފާއަށް ހަސަން ލަތީފް ގޮވާލާފައި ވަނީ މިއަދު ހެނދުނު ކުރެއްވި ޓްވީޓެއްގައެވެ.\nހަސަން ލަތީފް އަމީންގެ އިސްތިއުފާއަށް ގޮވާލެއްވީ އަންހެނުން ހިތާނު ކުރުމަކީ ސަރުކާރުގެ ސިޔާސަތެއް ނޫން ކަމަށާއި އެކަމަށް ހިތްވަރު ނުދެއްވާ ކަމަށް މިނިސްޓަރ އަމީން ވިދާޅުވެފައިވާ ޚަބަރެއް ޓްވީޓް ކުރައްވަމުންނެވެ.\n"ސަރުކާރުގެ ސިޔާސަތާއި އެއްގޮތައް ޒިންމާދާރު ކަމާއި އެކީ ވަޒީފާ އަދާ ނުކުރެވެންޏާ އިސްތިއުފާ ދެއްވާ. ސަރުކާރުގެ ސިޔާސަތު އެއްގޮތައް މަސައްކަތް ކުރަން އެނގޭ މީހުން ބައިވަރު އެބަތިބި." ހަސަން ލަތީފް ވިދާޅުވިއެވެ.\nއަންހެނުން ހިތާނު ކުރުމާއި މެދު އިސްލާމިކް މިނިސްޓްރީގެ ލަފައަކަށް އެޗްޕީއޭ އިން އެދުނު މައްސަލަ މިދިޔަ ހަފްތާގައި ވަނީ ވަރަށް ބޮޑުވެފައެވެ. އެމައްސަލަ ބޮޑުވެ ފާޑުކިޔުން އަމާޒުވުމުން އެޗްޕީއޭ އިން އިސްލާމިކް މިނިސްޓްރީއަށް ފޮނުވި ސިޓީ ވަނީ ބާތިލްކޮށްފައެވެ.\nމިނިސްޓަރ އަމީން އިސްތިއުފާ އަށް އެމްޑީޕީގެ ޗެއާޕާސަން ގޮވާލިއިރު ސިއްހީ ދާއިރާގެ އެއްވެސް ތަޖުރިބާއެއްނެތް އަމީން ހެލްތު މިނިސްޓަރުގެ މަގާމަށް އައްޔަން ކުރެއްވުމުން މީގެ ކުރިން ވެސް އިދިކޮޅު ފަރާތްތަކުގެ ފާޑުކިޔުން ވަރަށް ބޮޑަށް އަމާޒުވެފައި ވެއެވެ. އަމީން ހެލްތު މިނިސްޓަރުގެ މަގާމަށް ވަޑައިގެންނެވީ ޖުމްހޫރީ ޕާޓީގެ ސްލޮޓެއްގައެވެ.\nހިމަބިހި ރާއްޖެއިން ނައްތާލާފައި ވަނިކޮށް އަނެއްކާ ފެތުރެން ފެށުމުން ވެސް މިނިސްޓަރ އަމީނަށް ވަނީ ފާޑުކިޔުން އަމާޒުވެފައެވެ. އެތައް ކުދިންނެއް ވެކްސިން ނުޖަހާ ތިބިއިރު އެކަން ސަރުކާރަށް ކުރީބައިގައި ނޭނގި އޮތުމަކީ ސަރުކާރުގެ ފެއިލް ވުމެއް ކަމަށް ފާޑުކިޔާ ފަރާތްތަކުން ބުނެއެވެ.\nކާބޯތަކެތި ބޭނުން ކުރުމުގައި ރައްކާތެރިވާން ޖެހޭ: އަމީން\nކޮރޯނާވައިރަސް އާއި ގުޅިގެން ހާސްވާންޖެހޭ ހާލަތެއް ނެތް - ހެލްތް މިނިސްޓްރީ\nހިމަބިއްސަށް އިތުރު މީހަކު ޕޮޒިޓިވް ނުވޭ!\nޖެނުއަރީ 25, 2020 09:52\nކުރީސަރުކާރަށް ވެކްސިން ނުޖަހާކުދިން އެނގުނުބާ. ނަފުރަތުެުފެއްދިޔަސް ބޮޑުވަރު.\nޖެނުއަރީ 25, 2020 11:22\nއާނ. ލާދީނީ މީހުން ދެކެ އެއްގޮތަކަށްވެސް ނަފްރަތު ކޮށްގެން ނުވާނެ. އެހާ ބޮޑު ގޯހެއް ނެތް.\nޖެނުއަރީ 25, 2020 09:54\nހާހާ ވާވާ އެބަރަނގަޅުވޭ 19 ގެ ތަފާތު ފެންނަށް ތިފަށަނީ ލަތީފޫ އަމީނަށް ވުރެ ސިދާތާގެ ހާލު މާގޯހޭ ގިފިލި ބަލާ ފާޑަށް ކަންކަން ނުކޮށްބަލަ\nޖެނުއަރީ 25, 2020 09:58\nހަސަން ލަތީފު ބުނަން އުޅެނީ އަންހެނުން ހިތާނު ކުރުމަކީ ސަރުކާރުގެ ސިޔާސަތޭތޯ؟ ބޯހަލާކު!\nޖެނުއަރީ 25, 2020 09:59\nއަމީނޫ ކަލޭ އަވަހައް މޑޕ އައް ސޮއިކުރޭ ގާސިމުކާރީހުރެގެން ތިޔަމަގާމެއް ދެންނުހިފެހެއްޓޭނެ އޭޕުރީލު މަހު ތިޔަ ކޯލިޝަން ވެސް ރޫޅާލާނެ އަވަހައް ސަލާމަތްވޭ ހައްލަކީ މޑޕ އާ ގުޅުން....\nޖެނުއަރީ 25, 2020 10:00\nވެކްސިން ނުދޭކަން ކަށަވަރުވަންޖެހެނީ މިއަދު އެކަނިތަ؟ ކޮންމެ ސަރުކާރެއް އޮތަސް އެކަން ކަށަވަރު ކުރަން ޖެހޭނެ.\nޖެނުއަރީ 25, 2020 10:07\nއެމްޕީ ހަސަން ތިޔަ ވިދާޅުވީ ރަގަޅަށް، އަމީނަކީ މީހުންގޮވައިގެން މަސައްކަތްކުރަން ދަންނަ މީހެއްނޫން، ހީ އިޒް ގުޑް ފޮރ ފޮނިކަނޑަން.. ރާއްޖޭގެ ހެލްތްމިނިސްޓަރ އަކަށް ރަގަޅުވާނީ ޕަބްލިކް ހެލްތް އާއި ހެލްތް ރިސްކް ދަންނަ ހެލްތް ދާއިރާގެ ތަޖްރިބާ ހުރިބޭފުޅުން، މިއީ ޤައުމެއް، ކުޑަ މައުލޫދު ޕާޓީ ތަކުގެ ސްލެޓޭކިޔާ އަބިމީހާއި ދަރިންނާއި ބޮޑްބޭބެކިޔާ މީހުންނާއި ހިތްހަމަޖައްސަން ގިޓާ ކުޅޭކުދިން ރަގަޅުވާނީ އެކަމަށް... މޫނަކަށް ކަދުރާއަކަށް ނުބަލާ، ދިވެހި ސަރުކާރުން ރައްޔިތުންނަށް ރަގަޅުފެންވަރުގެ ޚިދުމަތް ދޭންޖެހޭ.. ފެއިލްވެ ޚިދުމަތުގެ ފެންވަރދަށް މިނިސްޓްރީތައް.\n3.ޖެންޑަރ ބޮޑްތަނުން ފެއް\n4. ހައުސިން ފެއިލް\n5.ހަޔަރ އެޑިއުކޭޝަން ފެއިލް\n6.ޓްރާންސްޕޯޓް ބޮޑްތަނުން ފެއިލް\n7. ތިމާވެށި ފެއިލް\n9. ހޯމް ފެއިލް\n....... އަޅެފަހެ ހަމަ ތިބެންވީތަ، ލައްގަޅޭ ލައްގަޅޭ ކިޔާފަ އަތްޖަހަޖަހާ ތިއްބާ ބަޔަކު އާރާސްތުކުރި ޤައުމެއް ފުމޑުވެމިދަނީ....\nޖެނުއަރީ 25, 2020 11:16\n1- ގެއްލޭ ބެޑް ޝީޓް ކާމިޔާބު\n2- ވަގު ކާޕެޓް ކާމިޔާބު\n3- ހޯރަ އިއްބެ ކާމިޔާބު\n4- އެމްޑީއެން ކާމިޔާބު\n5- ލުތުފީ ފިލުވައިގެ ވީއައިޕީ ފެންވަރުގައި ގެންގުޅުން ކާމިޔާބު\n6- ކަމެއްނުކޮށްދީ 32 ބިލިއަން ރުފިޔާގެ ބަޖެޓެއް ދިރުވާލުން ކާމިޔާބު\n7- ދަތުރުފަތުރަށް ކަނޑައެޅި ބަޖެޓް ހުސްވެ އިތުރަށް ޚަރަދުކުރުން ކާމިޔާބު\n8- ރަސްރަނި ބަގީޗާގެ ނަން ބަދަލުކުރުން ކާމިޔާބު\n9- އެމްޑީޕީގެ ބޮޑުންގެ ކުންފުނިތަކަށް މިލިއަނުން ބަދަލުދިނުން ކާމިޔާބު\n10- ސްޓިކާޖެހުން ކާމިޔާބު\n11- މަރުކޮމިޝަން މަރުވުން ކާމިޔާބު\nދެފައި ކައިރިކޮށްލަން ނުކެރުނަސް މިއީ ހަމަ ފާޑެއްގެ ކާމިޔާބެއް!\nގޮވާކަށްނޫންވީ މިއަދު ތިއޮތީ މުޅިގައުމުގައި އެމްޑީޕީގެ މެޖޯރިޓީ އިތުބާރުނެތްކަށްފާސްކޮށް ގެއަށްފޮނުވާލަންވީ މަޖިލިހުގެ ކޮމެޓީއަކުން އެމިނިސްޓްރީހިންގަންވީ ދެންވާކަމެއްވަނީ ދައުލަތުގެބަންގާޅުންކަމަށްވާ ސިވިލްސާވަންޓުންގެ އިހުމާލުންކަމަށްބުނެ އެމީހުންވެސް ވަކިކުރަންވީ އެރުން ހުންނާނީ ބޯވަމަސް ކެވިފައި\nޖެނުއަރީ 25, 2020 10:32\nކުރިއަށް އޮތް ތަނުގައި ކޯލިޝަންގެ މިނިސްޓަރު ވަކިކުރަން ފަށާނެ ލޯކަލް ކައުންސިލް އިންތިޙާބަށް ފަހު.\nޖެނުއަރީ 25, 2020 11:58\nކިތަންމެ އެއްޗެެން ކިޔަސް ހެޔޮ އެމްޑީޕީގެ ސިޔާސަތަ އެއްގޮތަށް ކަންތައް ކުރަން ޖެހޭނީ އެހެން ނޫނީ މަޖިލިސް ތެރެއިން ކަންކަން ނިންމާނަން. އެކަށީގެންވާ ޤާބިލް މީހުން އެބަ ތިބި އެމްޑީޕީގައި. ފުރުސަތު ދޭންވާނެ\nޖެނުއަރީ 25, 2020 16:06\nއެމްޑީޕީ ސިޔާސަތާ އެއްގޮތަށް ކަންކަން ކުރަން ކީއްކުރަން އެހެން މީހުން ކޯލިޝަނޭ ކިޔާ ގޮވައިގެން ނިކުތީ؟ އެކަނި ނިކުމެ ކުރިނަމަ ނިމުނީނު؟ ރައްޔަތުން ވޯޓު ލިބުނީ އެމްޑީޕީ ވެގެނެއް ނޫން. ކޯލިޝަން ވެގެން. ހަޖަމް ކުރަން ދަސްކޮށް މީހުން ލައިގެން އުޅެން ދަސްކުރަން ވެއްޖެއެއް ނު؟\nޖެނުއަރީ 25, 2020 10:33\nކުރިއަށް އޮތް ތަނުގައި ކޯލިޝަންގެ މިނިސްޓަރުން ވަކިކުރަން ފަށާނެ ލޯކަލް ކައުންސިލް އިންތިޙާބަށް ފަހު\nޖެނުއަރީ 25, 2020 10:34\nހަސަން ލަތީފުއަށްވެސް އިނގޭ މިހާރު ރާއްޖޭގައި ހުރި އެންމެ ގަދަ ވަޒީރަކީ އަމީންކަން، އެމްޑީޕީއަކަށް އޭނައަކާ އަރާ ހަމަ ނުކުރެވޭނެކަން. މި ރާއްޖޭގައި ކަމެއް ކުރިއްޔާ ކުރި އަޑެއް އިވެނީ ހެލްތު މިނިސްޓްރީ ފަރާތުން. ކޮބާ އެމްޑީޕީގެ ވަޒީރުން؟ ކޮންމެ ކަމެއްވިޔަސް ނިދާފައި. އަމިއްލައަށް ނުހިންގުނީމަ ވާ މީހުންގެ އިސްތިއުފާއަށް ގޮވާނެ ކަމެއް ނެތް.\nޖެނުއަރީ 25, 2020 10:38\nޙަސަން ލަތީޕް މީ މީމޮޅުމީހަކަށް ވެގެން އުޅޭމީހެއް! އިސްތިއުފާ ދޭންވީ ކަލޭމެން އެންމެން!\nޖެނުއަރީ 25, 2020 10:39\nމިހާރު މި ސަރުކާރުގައި ކަމެއްވި އަދި ކަމެއް ކުރެވޭ މީހަކަށް ހުރީ އަމީން އެކަނި. ކޮބައިތޯ ތިޔަ ބުނާ އިއްޒަތްތެރި އެމްޑީޕީ ކެބިނެޓް މިނިސްޓަރުން؟ ކޮން ކަމެއް ނިންމައިގެން ކޮންފަދަ އުފާވެރި ހަބަރެއް ހިފައިގެންތޯ ރައްޔިތުންނާ ބައްދަލުކުރީ؟ ގައިމު އަމީންގެ ޕްރެސް ކޮންފަރެންސްއެއް އޮންނަ ދުވަހެއްގައި އުފާވެރި ހަބަރެއް އިއްވާ ނުލާ ހަމަ އެންމެ ދުވަހެއްވެސް ނުދޭ. އެމްޑީޕީ ބޭނުން ބަޔަކު ނޫނީ މި ރާއްޖޭގެ ވުޒާރާތައް ހިންގަން ތިބޭނީ. ދިވެހި ރައްޔިތުން ބޭނުން މީހުން. އަމީންއަކީ ރައްޔިތުންގެ ވަޒީރެއް.\nޖެނުއަރީ 25, 2020 10:41\nއެމްޑީޕީ ވެރިކަމެއްގައި ތިބެން ވާނީ އެމްޑީޕީގެ މިނިސްޓަރުން. މި މީހުންނަކަހެދި އެހެން ބަޔަކަށް ފުރުސަތު ނުލިބޭ ވިއްޔާ އަދި ތިބެގެން ވެސް ކުރެވޭ ކަމެއްނެތް\nޖެނުއަރީ 25, 2020 10:42\nކިރިޔާވެސް ހިނގާ މިނިސްޓރީ ތަކަކީ. ޓްވަރިޒަމް، ޓްރާންސް ޕޯޓް، ހެލްތު\nއެޖެންޑާ 19 ފެއިލް\nޖެނުއަރީ 25, 2020 10:47\nމީނާ ކިޔާ އެއްޗެއް މީނާއަކަށްވެސް ނޭނގޭހެން ހީވަނީ. ބަލަ ތި އެމްޑީޕީއަކަށް ކަމެއް ނުވެގެން ވާނުވާގައި ތިއްބާ އަމީން ތި ފަތުވާއެއްވެސް ނެރެ ދިވެހި ރައްޔިތުންގެ އުދާސްތަކަށް ފިނިކަމެއް ގެނެސްދިނީ. ކޮންމެ އިންތިހާބަކާ ދިމާކޮށް ތި އަވާމެންދުރެއްގައި ރައްޔިތުން ނުޖައްސާ ކޮންމެވެސް ކަމެއް ކޮށްދީގެން އިންތިހާބަކުން މޮޅުވާން ދަސްކޮށްބަލަ. ކޮންްފަދަ ކަމެއް މި ދެން\nޖެނުއަރީ 25, 2020 10:51\nކިތަންމެ އަސަރެއް ކުރިޔަސް ކަލޭމެން އަތްނުފޯރާ ހިސާބުގައި މިހާރު އަމީން ހުންނެވީ. ކަލޭމެން ބަލައި ނުގަތަސް މި ރާއްޖޭ ރައްޔިތުންނަށް މިހާރު އަމީން ވަރެއް ނެތް. އެންޑް ހަނދާންކުރާތި، ދިވެހި ރައްޔިތުން ގްރޭޓާ ދެން ކަލޭމެން އެމްޑީޕީ މީހުން\nޖެނުއަރީ 25, 2020 11:00\nފުރަތަމަ ޕަޕެޓް ރައީސްގެ އިސްތިއުފާއަށް ގޮވާބަލަ ހަތް ހަރާމުން ހަރާމް ވާކަމެއް\nޖެނުއަރީ 25, 2020 11:02\nތިއަށް ވުރެން ރަނގަޅުވާނެ ޖެއްޑާ ދައިތަ އިސްތުފާ ދޭންވޮވިޔަސް އަމީން އެކޭ ޖެންޑާ ތައިތަ އަކޭހުރީ ކޮން ތަފާތެއްތ\nޖެނުއަރީ 25, 2020 11:06\nއަމީނަކަސް ކައިރީ ތިއުޅޭ ރޮޑާއްޔަކަސް ތިޔަކަމެއްނުވާނެ! ހިމަބިހި ނައްތާލެވިފައިވުން ދަމަހައްޓަން ނޭގުމުން އެބަލި އަޢީ! ދެންހުރިބަލިތަށްވެސް ހަމަ އެހެން. ފޮނިކަޑާ ވައްތަރުގެ ގޮލާތަށް އެކަށީގެން ނުވާ ތަންތަނަށް ލީމާ ވާނެ ތިހެން. ޢޭގެ އިތުރަށް ތިޔަމިނިސްޓްރީގެ ސިވިލް ހެޑުންވެސް މަގާމުގައި ތިބެ އަޅޯ ފައިބާފައި އެތިބީ! ޥެރިޔާ ސަރުކާރު ރަގަޅަށް ހިންގަބަލަ! ނޭގެންޏާ ތަންދޮރުފިލާފައިތިބި މީހުން ކައިރިން އަހައިގެން!\nޖެނުއަރީ 25, 2020 11:07\nސަރުކާރު ފެއިލްވެފައި ވަނީ ޕާޓީގެ ވެރިންގެ ކުންފުނިތަކަށް ބަދަލުގެ ނަމުގައި ދައުލަތުގެ ބަޖެޓު ކަހާލީމަ އަދި ވަކި އާއިލާތަކެއްގެ ހުރިހާ ކުދިންނަށް ސަރުކާރުގެ ހުރިހާ އިސް ވަޒީފާތަކެއްދިނީމަ އެހެޔޮ ނުކިޔަވާތިއްބަސް! އަދިވެސް ކޯލިޝަންގެ ވަޒީރުންތޯ ބޭރުކުރަންވީ؟ އެމްޑީޕީގެ ސުޕަ މެޖޯރިޓީ އޮތް އެމްޑީޕީގެ ވެރިކަން! އެކަމު ރައްޔިތުންނަށް ދެވުނީ ކޮން ހިދުމަތެއް! އިސްތިއުފާ ދޭންވީ ނަޝީދުއާއި އެމްޑީޕީގެ މެމްބަރުން!\nޖެނުއަރީ 25, 2020 11:14\nހުރިހަާމިސްޓަރުން ކަޑަާލަާފަ އެވިދަާޅުވަާ ހަތަރުކަށިމަތިބެޭފުލަާއަާއިހަވަާލުކޮލަާ\nޖެނުއަރީ 25, 2020 11:18\nމިނިސްޓަރ އަމީން އިސްތިއުފާ ދެއްވުމަށް އެމްޑީޕީ ޗެއާޕާސަން ގޮވާލައިފި" .. ތިދިޔައީ އަމީންގެ ދުވަސް...\nޖެނުއަރީ 25, 2020 12:02\nޤާސިމް ވިދާލުވަނީ ކީކޭތޯ؟\nޖެނުއަރީ 25, 2020 12:06\nތިޔައީ އަދެއް މިދުވަހެއްނޫން ބޭރުކޮށްލަންޖެހޭ މީހެއް! މިނިސްޓަރެްގެ ކިބާގައި ހުންނަންޖެހޭ އެއްވެސް ވައްޓަފާޅިއެއް ޙިލްމެއް ހުރި މީހެއްނޫން! އަގައިން މަޤާމު ހިފަހައްޓާ މީހެއް!\nޖެނުއަރީ 25, 2020 12:10\nތި އީ ގައްދޫ އަށް ވެސް ހުރި މުސީބާތެއް .އެމްއެމްޕީއާރުސީ ލާރިގަނޑު ކަހާލީ އަލިމަނީބޭ ހަސާނާ އެކައުންޓަށް.(ބޮޑުބޭބެ) ގައްދޫ ގައި އަޅަން 2019 ބަޖެޓްކުރި 50 އެދުގެ ހޮސްޕިޓަލުގެ 19 މިލިއަންވީ ގޮތެއް ނޭގެ. 2020 ބަޖެޓް ކުރި 8 މިލިއަން ކުރާނެ ކަމެއް ނޭގިފަައި. ހޮސްޕިޓަލުގެ ވާހަކަ އެމްޕީ މަޖިލިހުގައި ސުވާލު ކުރުމުން އަމީން ދިނީ ރުންކުރު ޖަވާބެއް. ބޮޑު ތަނުން އަމިއްލަ ރަށައްވެސް ހުތުރު އަރާ މިފަދަ މީހުންނާ ހެދި.\nޖެނުއަރީ 25, 2020 12:19\nއަމީންއަކީ ހަމަ ސަތޭކައިގެ މީހެއް. ހަސަން ލަތީފު އިސްތިއުފާ\nޖެނުއަރީ 25, 2020 12:44\nހޫން ކުޅިގަނޑު ފެށެނީ މިގޮތަށް ފަހަރަކު މީހަކު ދެންވަކި ކުރާނެ ނޫނީ ސޮއިކުރަންޖެހޭނީ މީކީ އާކަމެއްނޫން އެމް ޑީ ޕީ ފެށުނީއްސުރެން މިކަން ހިގާގޮތް ދެން އެއްކަލަ ގާސިމް ރޯންފަށާނެ ރައްޔިތުން ކާރީ ސަލާންޖަހާނެ ބަލަން ތިބެމާ މުޅި ގައުމު އަނެއްކާވެސް ފަހަތަށް ޖައްސާލާނެ\nޖެނުއަރީ 25, 2020 12:55\nމިވެރިކަމުގައި ތިބެންވާނީ އެމްޑީޕީ މީހުން އެކަންޏޯ ބަލަމިއީ އެމްޑީޕީގެ އެކަނި ވެރިކަމެއްތަ މިރީނދޫ ގުންޑާތައް އެތިބީ އަމިއްލައެދުން ބޮޑުކަމުންގޮސް ހައްދުން ނަށްޓާފަ\nޖެނުއަރީ 25, 2020 13:19\nތިހުރިހާ ބަން އިސްތިއުފާ ދޭން ޖެހޭނެ\nޖެނުއަރީ 25, 2020 13:27\nއެމްޑީޕީ އެއްކޮށް އިސްތިއުފާ ދިނުމަށް އަޅުގނޑު ގޮވާލަން.\nޖެނުއަރީ 25, 2020 13:30\nކަލޯ އަމީނޫ، މިއީ އެމީހުންގެ ސަރުކާރެއް އެމީހުން ބުނީމަ އިސްތިޢުފާ ނުދީފިއްޔާ ވަކި ކުރާނެ އަވަހަށް އިސްތިއުފާ ދީފަ ގެޔަށް ދޭ، ކެޔޮގަނޑު ކަނޑާ ނިމިފައޮތީ ދެން ގަހަކުން ކުރާނެ ކަމެއްނެތް\nޖެނުއަރީ 25, 2020 14:36\nއިސްތިއުފާ ދޭންވި އަމީނެއް ނޫން ފެއިލްވެފައިވާ މުޅި ސަރުކާރު ކެނެރީ ސަރުކާރު، އުނގު ވިޔަފާރި ކުރާ ގޮތަށް ވެރިކަން ކުރަން ތިޔަ އުޅެނީ\nހަތަރުކަށިމަތި މާލޭ ކުރޭމެން ތި ވަދެވުނު ތަނުގަ ހުރެބަލަ އަގަނުތަޅާ..އެގްޒެކެޓިވް ބްރާންޗާ ނުބެހި. އިސްިތުއުފާ އަށް ގޮވަން ތި ކާކުހޭ؟؟؟؟؟؟؟؟\nޖެނުއަރީ 25, 2020 15:22\nމީ ތާކުންތާކުޖެހޭ މީހެއްނޫން. ބޮޑު އަނގައެއް އޮންނަނީ. އައިޖީއެމްއެޗަށް ދައްކަން އަހަރު ކުރިން ނަމްބަރުނަގަން ޖެހޭ އަދިވެސް. ހަމުގެ ޑރ އަކަށް ދައްކަން2މަސް ވެއިޓިން. އެތެރެހަށި ޑރ އަކަށް ދުވާލަކު 20 ނަމްބަރު ދޫކުރަނީ ހޮނިހިރުދުވަހު މެންދުރުފަހު ނީނދޭ. އޮޕަރޭޝަން ޑޜ އަކަށް2މަސް ވެއިޓިން. ލޮލުގެ ޑރ އަކަށް3މަސް ވެއިޓިން. ހިތުގެ4މަސް، އިމަޖެންސީއަށްވެސް ހާލުބޮޑުވެގެންގޮސް6ގަޑިއިރި މަޑުކޮށްގެން ދެއްކެނީ. 1950 ގަވެސް ކަންތައްހުރިގޮތަށް އަދިވެސް މިއުޅެނީ. ކިާހާބޮޑުކަމެއްމީ!\nޖެނުއަރީ 25, 2020 16:07\nމިލާދީނީ ސަރުކާރުގައި ކިރިޔާ ވެސް ރަނގަޅަށް ކަމެއް ކުރެވިފައި އޮތީ އަމީނަށް. ރ.ޔާމީން ގެ ދައުރުގައި ހުރިހާ ރަށަކަށް އެމްބިއުލާންސް ހޯދަން ފެށި މަޝްރޫއުގެ ތެރެއިން އަމީން ކިތައް ރަށަށް ކިތައް އެމްބިއުލާންސް ގެނެސް ދެއްވައިފިތަ. އަދި އެނޫންވެސް ބައިވަރު ކަންކަން ކޮށްދެއްވައިފި. ދެރަވަރުކަމެއް ރައްޔިތުން ނަށް ފައިދާވާގޮތަށް ކަންކަން ހިންގާ މީހުން ވަކިކުރުން. ﷲގެ ރަޙްމަތްފުޅާއި އެކު ލާދީނީ ސަރުކާރު ވެއްޓެނީތޯއްޗެ .\nޖެނުއަރީ 25, 2020 18:07\nމާބޮޑަށްވެސް ލަސްވެއްޖެ އިސްތިއުފާ ދޭން؟\nމިނިސްޓަރުކަމާއި ހަވާލުވިގޮތަށް އެންމެ ފުރަތަމަ އަމީނު އިންނަ ކޮޓަރި އެތަށް މިލިއަން ރުފިޔާއެއް ޚަރަދުކޮށްގެން ހެދީ، ކޮޓަރި ކުޑަވެގެން ބޮޑުވެސް ކުރީ. މިނިސްޓްރީގެ 8 ވަނަ ފަންގި ފިލާވެސް ހީވަނީ ގަޑުވަރެއްހެން.. ރާއްޖެތޭރޭ ރަށްރަށުގައި ހުންއައިމަ ދޭނެ ޕެނަޑޯލް ގުޅައެއްވެސް ނެތް... ތިމާގެ މޮޅުކަން ދެއްކުމުގައި\nޖެނުއަރީ 25, 2020 18:11\nއަވަހަށް އިސްތިއުފާ ދީ ނޫނީ މުޅި ހެލްތު ދާއިރާ ހަލާކުވެދާނެ... ޖަރީމާ ހިންގުމުގައި އަވަދިނެތި އުޅެމުން ދަނީ\nޖެނުއަރީ 25, 2020 18:13\nމި ފެންނަނީ މޮޔައަކު އަތަށް ކަޑިއެއް ދިނީމަ ވާ ގޮތް.... ހެލްތު ދާއިރާ ނޭނގޭ ބަޔަކު މަޤާމުތަކަށް ލީމަ ވާނެ ހައެތި ވަމުން މިދަނީ... މީ ޒީރޯޓޮލަރެންސްގެ އެންމެ މަތީ ދަރަޖައިން ކަންކަން ކުރާ މީހެއް\nޖެނުއަރީ 25, 2020 18:14\nމީނަ އިސްތިއުފާ ދިނުން މާ ލަސްވެއްޖެ.......\nދައުލަތުގެ ބަޖެޓުން ބޭކާރު ޚަރަދު ކުރުން ނޫން ކަމެއް މީނާ ނުކުރޭ\nޖެނުއަރީ 25, 2020 19:06\nއަންހެނުން ހިތާނުކުރަން ޖެހެނީ ފިރިހެނުން ތޯ އަންހެނުން ހިތާނުކުރަން ތޯ ކޯލިޝަހެދީ އެޖެންޑާ 19 ގެ ވަޢުދެއް ތޯ އަންހެނުން ހިތާނުކުރާ މޫސުމެއް ތޯ ޗެއް\nޖެނުއަރީ 25, 2020 19:38\nއަލީވަހީދު އިސްތިޔުފާ ފައްޔާޒު އިސްތިޔުފާ ބަންގާޅިން މަދެއްނުކުރެވުނު މިނިމަމްވޭޖު 10.000 ނުދެވުނު ދެންއިސްތިޔުފާ


Rizey ge 10 goal aa eku Eagles semi ah | Mihaaru\nރިޒޭގެ 10 ގޯލާ އެކު އީގަލްސް ސެމީ އަށް\n07 މާޗް 2020 - 00:252comments\nފޯވާޑް އަހުމަދު ރިޒްވާން (ރިޒޭ) 10 ގޯލް ޖަހައި، ރާއްޖޭގެ ރަސްމީ ފުޓްބޯޅަ މުބާރާތެއްގައި، އެއް މެޗެއްގައި ތިން ވަނަ އަށް އެންމެ ގިނަ ލަނޑު ޖެހި ކުޅުންތެރިޔާގެ ރެކޯޑާ ހަމަކުރި މެޗުން ވިލިމާލެ ޔުނައިޓެޑް 12-0 އިން ބަލިކޮށް ކްލަބް އީގަލްސް އިން އެފްއޭ ކަޕުގެ ސެމީ ފައިނަލުން މިރޭ ފުރުސަތު ހޯދައިފި އެވެ.\nއެއް މެޗެއްގައި އެންމެ ގިނަ ލަނޑު ޖެހުމުގެ ރެކޯޑް އޮތީ 2009 ވަނަ އަހަރުގެ ވަތަނިއްޔާ ދިވެހި ލީގުގެ ފަހު ބުރުގައި ލ. ކަޅައިދޫ އަތުން 20-0 އިން ވީބީ އައްޑޫ އެފްސީ މޮޅުވި މެޗުގައި 12 ޖެހި އަލީ އަޝްފާގް (ދަގަނޑޭ) ގެ އަތުގަ އެވެ. ލިސްޓުގެ ދެ ވަނައިގައި އޮތީ 2016 ވަނަ އަހަރުގެ ތިން ވަނަ ޑިވިޝަނުގައި ވެލިއަންޓް ސްޕޯޓްސް ކްލަބް އަތުން 36-0 އިން ވީކޭ ސްޕޯޓްސް ކްލަބް މޮޅުވި މެޗުގައި 11 ލަނޑު ޖެހި އަހުމަދު ހަލީމް (އައްމަޑޭ) އަތުގަ އެވެ.\nރިޒޭ ލިސްޓުގެ ތިން ވަނަ ހިއްސާކުރަނީ 2001 ވަނަ އަހަރުގެ އެފްއޭ ކަޕުގައި އޯޝަންސް އަތުން 22-0 އިން އައިއެފްސީ މޮޅުވި މެޗުގައި 10 ލަނޑު ޖެހި އާދަމް އަބްދުއްލަތީފް (ލައްޗޭ) އާ އެވެ. ލިސްޓުގެ ހަތަރު ވަނައިގައި އޮތީ އެ މެޗުގައި ނުވަ ލަނޑު ޖެހި މުހައްމަދު ވިލްދާން އެވެ.\nމިރޭ ތިން ހެޓްރިކް ހެދި ރިޒޭ އަކީ ޖެހިޖެހިގެން އެންމެ ގިނަ މެޗުގައި ހެޓްރިކް ހެދުމުގެ ރެކޯޑް ހިއްސާ ކުރާ ކުޅުންތެރިޔާ ވެސް މެ އެވެ. ރިޒޭ 2018 ވަނަ އަހަރު ދިރާގު ދިވެހި ޕްރިމިއާ ލީގުގައި ޖެހިޖެހިގެން ފަސް މެޗުގައި ހެޓްރިކް ހަދައި ރެކޯޑް ހިއްސާކުރަނީ ކްރޮއޭޝިއާގެ ސްޓޭޓް ލީގެއް ކަމަށްވާ ޑަކޯވޯ ލީގުގެ އެންކޭ ޒިރިންސްކީގެ ފޯވާޑް ސްޓެފަން ލުސިޖަނިޗްއާ އެވެ.\nމިރޭގެ މެޗުގެ ހަ ވަނަ މިނެޓުގައި އީގަލްސް އަށް ފުރަތަމަ ގޯލް ޖަހައިދިނީ ޓޮޝިކީ އޮކަމޮޓޯ އެވެ. ފުރަތަމަ ހާފު ނިމުމުގެ ކުރިން ރިޒޭ ދެ ލަނޑު ޖަހައި ތަފާތު ބޮޑުކޮށްދިނެވެ. އަދި ދެ ވަނަ ހާފުގެ ފުރަތަމަ މިނެޓުގައި ހަސަން ރާއިފް ހަސަން (ހަންނަ) އީގަލްސްގެ ހަތަރު ވަނަ ލަނޑު ޖެހި އެވެ. އޭގެ ފަހުން ފުލުފުލުގައި ރިޒޭ އަށް ގޯލް ޖަހައި އީގަލްސް އަށް ތަފާތު ބޮޑު މޮޅެއް ހޯދައިދިނީ އެވެ.\nއީގަލްސްގެ ކޯޗު މުހައްމަދު ޝިޔާޒް (މޯހަން) ބުނީ ނޮކްއައުޓް މެޗަކަށް ވާތީ މުހިއްމީ މޮޅެއް ކަމަށާއި ގިނަ ލަނޑުތަކެއް ޖެހުމުގެ ވަކި ފައިދާއެއް ނެތް ކަމަށެވެ. އެހެންވިޔަސް ގިނަ ލަނޑުތަކެއް ޖެހުމަކީ ލިބޭނެ ހިތްހަމަޖެހުމަކަށް ވާނެ ކަމަށް އޭނާ ބުންޏެވެ.\nމޯހަން ބުނީ މޮޅުވަމުން ދިއުމާ އެކު މި މެޗުގައި ބޮޑަށް ބެލީ މެޗު ފިޓްނަސް ރަނގަޅުކުރުމަށްޓަކައި ބައެއް ކުޅުންތެރިން ލައްވައި ފުރިހަމަ 90 މިނެޓު ކުޅުވުމަށާއި ވަކި ރާސްތާތަކެއް ކަވަރުކުރަން ކަމަށެވެ.\nސެމީ ފައިނަލުގައި މި މަހުގެ 16 ވަނަ ދުވަހުގެރޭ އީގަލްސް ބައްދަލުކުރާނީ އިއްޔެ ހަވީރު ކްލަބް އޭދަފުށި އަތުން 13-0 އިން މޮޅުވި ޓީސީ ސްޕޯޓްސް ކްލަބާ އެވެ. އަނެއް ސެމީގައި 16 ވަނަ ދުވަހު ހަވީރު ބައްދަލުކުރާނީ ރޭ ޕެނަލްޓީ ޖަހައިގެން 8-7 އިން ގްރީންސްޓްރީޓްސް ބަލިކުރި މާޒިޔާ އާއި މިއަދު ހަވީރު ފޯކައިދޫ އަތުން 3-0 އިން މޮޅުވި ދަ ގްރާންޑޭ އެވެ. މިއަދުގެ މެޗުގައި ދަ ގްރާންޑޭގެ ގޯލްތައް ޖަހައިދިނީ ތޮލާލް ނަސީރު އަދި ދެ ގޯލް ޖެހި އޮބައިދާ ކަދޫމެވެ.\nއިތުރު ލިޔުންތައް ކްލަބް އީގަލްސް އެފްއޭ ކަޕް


Ali Hameed nuhingey kamah hedhigen ulhunee makarun kan falhaa araifi | Rumaalu2\nRumaalu2 ފެބްރުއަރީ 28, 2018 0\nސުޕްރީމް ކޯޓުގެ ފަނޑިޔާރު ކަމުގައި ހުރެ އިދިކޮޅު ފަރާތްތަކުގެ އަތުން ރިޝްވަތު ނެގިކަމުގެ ތުހުމަތު ކުރެވިފައިވާ ފަނޑިޔާރު އަލީ ހަމީދު ނުހިނގޭ ކަމަށް ހެދިގެން އުޅުނީ މަކަރުން ކަން ފަޅާއަރައިފިއެވެ.\nއަލީ ހަމީދު އޭނާއަށް ހިނގައި ނޫޅެވޭ ކަމަށް ބުނެ ދޫނިދޫ ޖަލުގައި އުޅެނީ އަސާގަނޑެއްގެ އެހީގައެވެ. މި އަސާގަނޑު ގެންގުޅެނީ މާބޮޑަށް ބަލިކަމަށް ދެއްކެން ކަން ފާޅާއަރާފައި ވަނީ މީގެ ދެތިން ދުވަސްކުރިން ތަހުގީގަށް ސުވާލުކުރުމަށް ދޫނިދޫގައި އަލީ ހަމީދު ހުންނަ ގޮޅިން ނެރުނު ފަހަރަކުއެވެ.\n“ރުމާލު2” އަށް މައުލޫމާތު ލިބިފައިވާ ގޮތުގައި އަލީ ހަމީދު ގޮޅިން ނެރުމަށް ފަހު ތަހުގީގު ކުރާ ކޮޓަރިއަށް ގެންދިޔައިރު އޭނާ ދިޔައީ އަސާގަނޑު ޖަހާފައެވެ. ތަހުގީގު ކޮޓަރީގައި ފުލުހުންނާއި ވަރަށް ގަދައަށް ޒުވާބު ކުރުމަށް ފަހު ފޯރީގައި އަލީ ހަމީދު ނިކުމެގެން ދިޔައީ އަސާގަނޑު ތަހުގީގު ކޮޓަރީގައި ބެހެއްޓުމަށް ފަހުގައެވެ.\nމިކަން އަލީ ހަމީދަށް ރޭކާލާފައި ވަނީ، އޭނާގެ ވަކީލެއްގެ ގޮތުގައި ހާޒިރުވި ފަރާތުން އެވާހަކަތައް ބުނުމުންނެވެ. އަސާގަނޑުގެ ހަނދާން ވުމާއި އެކު އަލީ ހަމީދު ކޮންމެވެސް ވަރަކަށް ކޮރު ޖަހަން ފެށިކަމަށް ވެއެވެ .


تَدْوِيْنُ السُّنَّةِ النَّبَوِيَّةِ – 49 – – DhiSalafiyyah\nދެވަނަ ނުކުތާ: ޝައިޚު އަމީން ޝަންޤީޠީ رحمه الله ވިދާޅުވިއެވެ.\n“ދަންނާށެވެ. މިމައްސަލަ ދިރާސާކުރުމުން އެނގޭ ގޮތުގައި ތަބާވާންޖެހޭ ރަނގަޅު ރައުޔަކީ ދީނުގެ ފަރުޢީ މައްސަލަތަކުގައި އާޙާދު ޙަދީޘް ޤަބޫލުކުރާފަދައިން ދީނުގެ އަޞޫލީ މައްސަލަތަކުގައިވެސް އެ ޤަބޫލުކުރަންޖެހޭކަމެވެ. ފަހެ، ﷲ ގެ ޞިފަފުޅުތަކާމެދު ނަބިއްޔާ ގެ އަރިހުން ޞައްޙަ ސަނަދުތަކުން ޘާބިތުވެފައިވާ ޙަދީޘްތައް ޤަބޫލުކޮށް ﷲ ގެ ފުރިހަމަކަމާ އެކަށީގެންވާ ގޮތުގައި އެކަންކަން އިޢުތިޤާދުކުރަން ޖެހެއެވެ. އެއިލާހު ވަޙީކުރެއްވިއެވެ.\n﴿لَيْسَ كَمِثْلِهِ شَيْءٌ ۖ وَهُوَ السَّمِيعُ الْبَصِيرُ﴾ [سورة الشورى١١]\nމާނައީ: “އެއިލާހާ އެއްފަދަ އެއްވެސް އެއްޗެއް ނުވެތެވެ. އަދި އެއިލާހީ، މޮޅަށް އައްސަވާވޮޑިގެންވާ، މޮޅަށް ބައްލަވާވޮޑިގެންވާ ރަސްކަލާނގެއެވެ.”\nމީގެން އެނގޭ ގޮތުގައި ކަލާމުގެ އަހުލުވެރިންނާއި އެބައިމީހުންނަށް ތަބާވާ މީހުން އެއްބަސްވެފައިވާ އެގޮތަކީ ބާޠިލުގޮތެއްކަމެވެ. އަދި އެއަށް ރުޖޫޢަ ނުވެވޭނެކަމެވެ. އެއީ ޢަޤީދާގެ މައްސަލަތަކުގައްޔާއި ﷲ ގެ ޞިފަފުޅުތައް ޘާބިތުކުރުމުގައި އާޙާދު ޙަދީޘް ޤަބޫލުނުކުރުމެވެ. އެބައިމީހުން ދެކެނީ އޭގެން ޔަޤީންކަން ލިއްބައި ނުދޭކަމުގައެވެ. އަދި ޢަޤީދާގެ މައްސަލަތައް ޘާބިތުކުރުމުގައި ޔަޤީން މަގަކުން ޘާބިތުވާންޖެހޭނެކަމުގައެވެ. ނަމަވެސް މީގެން ލާޒިމުވަނީ ހަމައެކަނި ބުއްދިން ވިސްނުމަށފަހު ނަބިއްޔާ ގެ އަރިހުން ޘާބިތު ޞައްޙަ އެތައް ޙަދީޘްއެއް ރައްދުކުރުމެވެ. މިބަހުގެ ދޮގުކަން ޘާބިތުކުރުމަށްޓަކައި މިކަން ފުދެއެވެ.\nﷲ ގެ ޞިފަފުޅުތަކުގެ މަތިވެރިކަމުގެ ކުރިމަތީގައި އިންސާނާގެ ބުއްދި ކުޑަވެގެންދެއެވެ. މުތަކައްލިމުންގެ އާދައަކަށްވެފައިވަނީ އެމީހުން ދަޢުވާ އެކުރާ ބުއްދީގެ ދަލީލު (އެއީ މަންޠިޤީ ގޮތުން ބަލާނަމަ ޤިޔާސް) އެއީ ވަޙީގެ މައްޗަށް އިސްކުރެވޭ އެއްޗަކަށް ހެދުމެވެ. އެބައިމީހުން އެ ހަދާފައިވަނީ އެބައިމީހުން އުފައްދާފައިވާ އިޞްޠިލާޙުތަކެއް އެއްކޮށްގެންނެވެ. ނަމަވެސް މިއީ އެންމެ ބޮޑުވެގެންވާ ބާޠިލެވެ. އެހެނީ އެބައިމީހުން އެކިޔާ ބުއްދީގެ ދަލީލާއި އަދި އޭގެ ނަތީގެ ސަބަބުން އެއްވެސް ޝައްކެތް ނުވާ މިންވަރު ޙާޞިލުވާނެކަމަށް ކުރާ ދަޢުވާއަކީ ޖަހާލަތުގެ އަނދިރިކަމާއި އޮޅުވާލުންތަކެވެ.\nމިކަމުގެ އެންމެ ފާޅު އަދި ޞަރީޙަ އެއް ދަލީލަކީ: މިފަދަ ބައެއް ޖަމާޢަތްތަކުން ބުނާގޮތުން ބުއްދީގެ ހަމަތަކުން މިވެނި ޞިފަތަކެއް ވާނޭކަމަށް ބުނުން މަނާކުރާއިރު އެވެނި ޞިފަތަކެއް ވާނޭކަން ލާޒިމުކުރެއެވެ. އެގޮތުން އެއަށް ބިނާކޮށް ވަޙީގެ ނައްޞުތައް މިބައިމީހުން ދޮގުކުރެއެވެ. އެއާ ވިދިގެން އެބައިމީހުންނާ ދެބަސްވާ މީހުން ބުނެއެވެ. ބުއްދީގެ ހަމަތަކުން ދޮގުކުރާކަމަށް ތިޔަ ބައިމީހުން ތިޔަ ބުނީ ދޮގެކެވެ. އަދި ކިއެއް ހެއްޔެވެ. އެއީ ބުއްދީގެ ހަމަތަކުން ވާޖިބު ޞިފައެކެވެ. އަދި ބުއްދީގެ ހަމަތަކުން ވާޖިބުވާކަމަށް ނުވަތަ ހުއްދަވާކަމަށް ބުނި ބުނުމުގައި ތިޔަބައިމީހުން ތިޔަބުނީ ދޮގެކެވެ. އަދި ކިއެއް ހެއްޔެވެ. އެއީ ބުއްދީގެ ހަމަތަކުން މަނާކަމެކެވެ.\nމިއީ ވަރަށް ގިނަ މައްސަލަތަކުގައި މިކަން ހިނގަމުންދާ ގޮތެވެ. މިޘާލަކަށް އަޅުތަކުން ކުރާ ޢަމަލުތަކާމެދުވެސް މިފަދަ ޚިލާފެއް އޮވެއެވެ. އަދި ހަމަލޮލަށް ﷲ ތަޢާލާ ފެނުމާ މެދުވެސްއެވެ… ފަހެ މުސްލިމު އަޅާގެ މައްޗަށް ވާޖިބުވެގެންވަނީ ޞައްޙަ ސަނަދުން ނަބިއްޔާ صلى الله عليه وسلم ގެ އަރިހުން އަންނަ ހުރިހާ ކަމެއް ޤަބޫލުކުރުމެވެ. އަދި އޭނާ ދަންނަން ޖެހޭކަމަކީ ނަބިއްޔާ ގެ އަރިހުން އައިސްފައިވާ ހިދާޔަތުން އޭނާއަށް ސަލާމަތްކަމުގެ އައްސޭރިއަށް ނުދެވިއްޖެނަމަ އޭނާގެ ފުރެދިފައިވާ ބުއްދީން ޖާހިލުކަމާއި ޙައިރާންކަމުގެ އަނދިރިކަމުން އޭނާއަށް ސަލާމަތް ނުވެވޭނެކަމެވެ. ކޮންމެއަކަސް ފަހެ ޞައްޙަ އާޙާދު ޙަދީޘުން ﷲ ގެ ޞިފަފުޅުތައް ޘާބިތުކޮށް އެގޮތަށް އިޢުތިޤާދުކުރުމަކީ ﷲ ގެ އަމުރުފުޅުތަކާއި ނަހީތަކަށް ޢަމަލުކުރުންފަދަކަމެކެވެ. އެހެނީ އަމުރުފުޅުތަކާއި ނަހީތައްވެސް ޘާބިތުވެފައިވަނީ އެފަދައިންނެވެ. އެގޮތުން ޞިފަފުޅުތައްވެސް ޘާބިތުވެއެވެ. އަދި އެއީ އެއްގޮތުން ބަލާއިރު ޤަޠުޢީ ދަލީލެއްކަމުގައި އަޅުގަނޑުމެންވާނީ ބަޔާންކޮށްފައެވެ.” \n مذكرة أصول الفقه للشيخ محمد الأمين الشنقيطي ص: ١٠٤ – ١٠٥\n“މިތަނުގައި ދެގޮތުގެ މުރާދަކީ: އެއީ އެއްގޮތުން ބަލާއިރު ޤަޠުޢީދަލީލެއްކަމަކު އަނެއް ގޮތުން އެއީ ޤަޠުޢީ ދަލީލެއް ނޫންކަމެވެ. އެ ޤަޠުޢީ ދަލީލަކަށް ވާގޮތަކީ އެއަށް ޢަމަލުކުރުމަށް ބަލާއިރުއެވެ. އެހެނީ ޤުރުއާނާއި ސުންނަތާއި އިޖްމާޢުން ދަލީލު ލިބެނީ އާޙާދު ޙަދީޘަށް ޢަމަލުކުރުމަށެވެ. އެ ޤަޠުޢީ ދަލީލަކަށް ނުވާގޮތާމެދު ދަންނައެވެ. އެޚަބަރު އޭގެ ޛާތުގައި ތެދުޚަބަރަކަށް ވުމާމެދު އެއީ ޤަޠުޢީ ދަލީލެއް ނޫނެވެ.”\nانظر كتاب: الرحلة إلى بيت الله الحرام للشيخ محمد الأمين الشنقيطي رحمه الله تعالى ص: ۹۸


މާދަމާރޭ ހުޅުމާލެ ހުރަވީ ސްކޫލްގައި ބާއްވާ ފޯރަމް ހުޅުވުމުގެ ރަސްމިއްޔާތު ޝަރަފްވެރިކޮށްދެއްވާނީ ރައީސުލްޖުމްހޫރިއްޔާގެ ނައިބު ފައިސަލް ނަސީމްއެވެ. މިފަހަރުގެ ފޯރަމްގައި ކޮލެޖް ޔުނިވަރސިޓީތަކުން 150 ދަރިވަރުން ބައިވެރިވާނެއެވެ. ފޯރަމްގެ ސެޝަންތައް ކުރިއަށްގެންދާނީ ހުކުރު އަދި ހޮނިހިރު ދުވަހުއެވެ. މިފަހަރުގެ ފޯރަމް އަމާޒުކޮށްފައިވަނީ " ތަހައްމަލުކުރުމުގެ ޘަޤާފަތް - މުޖުތަމަޢުގެެ ހަމަޖެހުން " މިޝިޢާރުގެ މައްޗަށެވެ. ޝިއާރާ ގުޅުންހުރި ތަފާތު ހަ ދާއިރާއަކުން ތަޖުރިބާ ލިބިވަޑައިގެންތިއްބެވި ބޭފުޅުން މައުލޫމާތު ޙިއްޞާކޮށް، މަޝްވަރާކުރާނެއެވެ.\nމިނިސްޓަރ އޮފް ހޯމް އެފެއާޒް ޢިމްރާން ޢަބްދުﷲ ވެސް ފޯރަމްގައި ސެޝަނެއް ކުރިއަށްގެންދަވާނެއެވެ.\nޔޫތް ލީޑާރސް ނެޓްވޯކަކީ ޒިންމާދާރު ރައްޔިތުން ބިނާކޮށް ޤައުމީ ރޫޙާއި އެއްބައިވަންތަކަން ދިރުވަން ޔުނިވަރސިޓީ އަދި ކޮލެޖް ދަރިވަރުން އެކުލެވޭ ކައުންސިލެއް އުފެއްދުމަށާއި، އެކައުންސިލް އެކުލަވާލެވި މަސައްކަތްކުރަމުންދަނީ މިނިސްޓްރީ އޮފް ހޯމްއެފެއާޒްގެ ބެލުމުގެ ދަށުންކަމަށް 2014 ވަނަ އަހަރުގެ ނޮވެމްބަރު މަހުގެ5ވަނަ ދުވަހު ސޯޝަލް ކައުންސިލްގެ ބައްދަލުވުމުގައި މަޝްވަރާކޮށް އުފައްދާފައިވާ ނެޓްވޯކެކެވެ.\nޔޫތް ލީޑާރސް ނެޓްވޯކުން ވަނީ މިހާތަނަށް އައްޑު އަތޮޅާއި، ފުވައްމުލަކާއި، ހދ.ކުޅުދުއްފުއްޓާއި، ލ.ގަމާއި، ދ.ކުޑަހުވަދޫއާއި، ގއ.ވިލިނގިލީގެ އިތުރުން ހޯރަފުށީގައިވެސް ފޯރަމް ކުރިއަށްގެންގޮސްފައެވެ. މިއަހަރުގެ ފުރަތަމަ ފޯރަމް ފެބްރުއަރީ މަހު ބޭއްވީ ހޯރަފުށީގައެވެ.


Kinolhahugai fenaai narudhamaa nizaam gaaim kurumuge amalee masaikathuge 35% nimihjje | Jazeera\tކިނޮޅޮހުގައި ފެނާއި، ނަރުދަމާ ނިޒާމުގެ މަސައްކަތް ކުރިއަށް - Jazeera\nކިނޮޅޮހުގައި ފެނާއި ނަރުދަމާ ނިޒާމް ގާއިމްކުރުމުގެ އަމަލީ މަސައްކަތުގެ 35 އިންސައްތަ ނިމިއްޖެ\nލީވާން އަލީ ނާސިރް June 7, 2021 644 views0\nރ. ކިނޮޅޮހުގައި ކުރިޔަށްގެންދާ ފެނާއި ނަރުދަމާ ނަރުދަމާ ނިޒާމް ގާއިމުކުރުމުގެ އަމަލީ މަސައްކަތުގެ 35 އިންސައްތަ ނިންމާލެވިފައިވާ ކަމަށް މޯލްޑިވްސް ވޯޓަރ އެންޑް ސެވަރޭޖް ކޮމްޕެނީ (އެމްޑަބްލިއުއެސްސީ) އިން ބުނެފިއެވެ.\nއެމްޑަބްލިއުއެސްސީން ބުނީ، ކިނޮޅަހުގައި ކުރިޔަށް ގެންދާ ފެނާއި، ނަރުދަމާ ގާއިމް ކުރުމުގެ މަޝްރޫއުގެ ފެނުގެ ނިޒާމްގައި ހިމެނޭ ފެން ޕްލާންޓް ބެހެއްޓުމަށް އިމާރާތްކުރާ ފެސިލިޓީ ބިލްޑިންގ އިމާރާތުގެ %91 މަސައްކަތް ވަނީ ނިންމާލެވިފައި ކަމަށެވެ.\nފެނުގެ ނިޒާމް ގާއިމް ކުރުމުގެ މަސައްކަތުގެ ދަށުން ކިނޮޅަހުގައި 6.27 ކިލޯ މީޓަރގެ ދިގު ފެން ހޮޅީގެ މައި ނެޓްވޯރކް އެޅުމާއި، ފެން އުފެއްދުމަށްޓަކައި2އާރ.އޯ ޕްލާންޓް ބެހެއްޓުމަށް ހަމަޖެހިފައިވެއެވެ. އަދި ފެން ރައްކާކުރުމަށްޓަކައި3ތާންގީ ބެހެއްޓުން ހިމެނޭއިރު 135 ގެއަކަށް ފެނުގެ ކަނެކްޝަން ގުޅައިދީ، ފެންމީޓަރ ބަހައްޓައި، މި ގެތަކަށް ރައްކާތެރި ބޯފެން ފޯރުކޮށްދެވިގެންދާނެ ކަމަށް އެމްޑަބްލިއުއެސްސީން ބުނެއެވެ.\nސަރުކާރުން ރަށްރަށުގައި ފެނާއި ނަރުދަމާގެ އަސާސީ ޚިދުމަތްތައް ފޯރުކޮށްދިނުމަށް ހިންގާ މަޝްރޫޢޫތަކުގެ ތެރެެއިން، ރ.ކިނޮޅަހުގައި ފެނާއި ނަރުދަަމާ ނިޒާމު ޤާއިމްކުރުމުގެ މަސައްކަތް އެމް.ޑަބްލިޔު.އެސް.ސީ އިން ދަނީ ކުރަމުން.\nMWSCAsaasee #TeamMWSC# pic.twitter.com/vaIjYd5LpP\n— Male' Water and Sewerage Company Pvt. Ltd. (@MWSC_Official) June 7, 2021\nމިމަޝްރޫއުގެ ނަރުދަމާ ނިޒާމުގައި ހިމެނޭ 7.45 ކިލޯ މީޓަރުގެ ދިގު ނަރުދަމާ މައި ނެޓްވޯރކްގެ ހޮޅިވަޅުލުމުގެ %72 މަސައްކަތް، ގޭގެއަށް ނަރުދަމާ ކަނެކްޝަން ގުޅައިދިނުމުގެ %77 މަސައްކަތް ވަނީ ނިންމާލައިފަ އެވެ. އޭގެއިތުރުން ސީ އައުޓް ފޯލް އެޅުމުގެ %35 މަސައްކަތް، އަދި ޕަންޕިން ސްޓޭޝަންތަކުގެ %16 މަސައްކަތް ވަނީ ނިމިފައިކަމަށް އެމްޑަބްލިޔުއެސްސީން ބުންޏެވެ.\nނަރުދަމާ ނިޒާމު ގާއިމް ކުރުމުގެ މަސައްކަތުގެ ދަށުން ކިނޮޅަހުގައި 695 މީޓަރގެ ޕަމްޕިން ލައިން އެޅުން ހިމެނޭ.\nމީގެއިތުރުން އެމްޑަބްލިއުއެއްސީން ބޫނީ،، ފެނާއި ނަރުދަމާ ނިޒާމް ހިންގައި ބެލެހެއްޓުމަށް ބޭނުންވާ ޖަނެރޭޓަރ ސެޓާއި ވެހިކަލް އަދި ފެން ތަޙުލީލު ކުރުމަށް ބޭނުންވާ ސާމާނު މިމަޝްރޫއުގެ ދަށުން ފޯރުކޮށްދިނުމަށް ހަމަޖެހިފައެވެ.\nމި މަޝްރޫއުއަކީ މިނިސްޓްރީ އޮފް ނޭޝަނަލް ޕްލޭނިންގ، ހައުސިންގ އެންޑް އިންފްރާސްޓަރަކްޗަރގެ ފަރާތުން އެމްޑަންލިއުއެއްސީއަށް ހަވާލުކޮށްގެން ކުރިއަށް ގެންދާ މަޝްރޫއެކެވެ. މިމަޝްރޫއުގެ އަގަކީ ޖުމްލަ 36,048,032.06 މިލިއަން ދިވެހި ރުފިޔާ ކަމަށް އެ ކުންފުނިން ބުނެއެވެ.\nމޯލްޑިވްސް ވޯޓަރ އެންޑް ސެވަރޭޖް ކޮމްޕެނީ (އެމްޑަބްލިއުއެސްސީ)\nކިނޮޅޮހުގައި ފެނާއި، ނަރުދަމާ ނިޒާމުގެ މަސައްކަތް ކުރިއަށް


އެންމެން ދައްކަނީ ޠާލިބާންގެ ވާހަކަ. އެމެރިކާއާއި އިޒުރޭލުގެ އަނިޔާވެރިކަމުގެ ވާހަކައެއް ނުދައްކާ: ގޯހަރު | Sandhaanu\nއެންމެން ދައްކަނީ ޠާލިބާންގެ ވާހަކަ. އެމެރިކާއާއި އިޒުރޭލުގެ އަނިޔާވެރިކަމުގެ ވާހަކައެއް ނުދައްކާ: ގޯހަރު\nއިންޑިއާގެ ފިލްމީ ތަރިއެއްކަމުގައިވާ ގޯހަރު ޚާން ބުނީ ރަނގަޅު ވާހަކައެކެވެ. ފަލަސްޠީނާއި ސީރިއާގައިވެސް އަމާންކަމެއް ނެތެވެ. އެކަމަކު އެ ވާހަކަ ދައްކާ ބަޔަކު ނެތެވެ. އެންމެން ދައްކަނީ ޠާލިބާނުންގެ ވާހަކައެވެ. ޠާލިބާނުންގެ ހަރުކަށި ވާހަކައެވެ.\nފާއިތުވި 20 އަހަރު އެމެރިކާއިން މިނިވަން އިސްލާމީ ގައުމެއްކަމުގައިވާ އަފުޣާނިސްތާނަށް އަރައި އެ ގައުމު ހިފައި އަޅުވެތިކޮށްގެން ތިބި އިރު އެކަމާ ދެކޮޅަށް ގިނަ ބަޔަކު އަޑު އުފުލަމުން ނުދިޔައީ ކީއްވެގެން ހެއްޔެވެ؟\nއެމެރިކާއިން ޒަމާނީ ބަރު ހަތިޔާރާއި ލުއި ހަތިޔާރާއި ހަމަލާދޭ އުދުހޭ ބޯޓުތަކާއި ހެލިކޮޕްޓަރުތައް ހިފައިގެން އަފުޣާނިސްތާނުގައި ތިބި ދުވަސްވަރަކީ ވެސް ސުލްހަވެރި އަމާން ދުވަސްވަރެއް ނޫނެވެ. އެއީ ވެސް ހަނގުރާމައިގެ ދުވަސްވަރެކެވެ. އެމެރިކާގެ ހަމަލާތަކުގައި އަފުޣާނިސްތާނުގެ ކުށެއްނެތް ކުޑަކުދީންނާއި އަންހެނުންނާއި މުސްކުޅިން މަރުވަމުން ދިޔައެވެ. މަދުރަސާތަކާއި އަޅުކަންކުރާތަންތަނަށް ބޮން އަޅައި ސުންނާފަތި ކުރިއެވެ. ޠާލިބާނުން ވެސް ހަމަލާ ދެމުން ދިޔައެވެ. އަމިއްލަ އުފަން ބިން އެމެރިކާއިން އަޅުވެތިކޮށްގެން ތިބުމުން ޠާލިބާނުން ގައުމު މިނިވަންކުރުމަށް ކުރި ޖިހާދުގެ މޭވާ ވަރަށް ފޮންޏެވެ. ޠާލިބާނުން ހޯދީ ތާރީޚީ ކާމިޔާބެކެވެ.\nލުބުނާނަށް އިޒުރޭލުން ދިން ހަމަލާއެއްގެ މަންޒަރު: އަނިޔާވެރިކަމުގައި ހައްދެއް ނެތް\nއެމެރިކާއިން ސުލްހަ ހޯދުމުގެ ނަމުގައި ސީރިޔާއަށް ބޮން އެބަ އަޅައެވެ. އިރާގު ފުނޑުފުނޑު ކުރަމުން އެބަދެއެވެ. އެކަމާ ދެކޮޅަށް ވާހަކަދައްކާ ބަޔަކު ނެތެވެ. އެއީ އަނިޔާއެކޭ ހަރުކަށިކަމޭ ބުނާ ބަޔަކު ނެތެވެ.\nދެން އޮތީ އިޒުރޭލެވެ. އިޒުރޭލުން ފަލަސްޠީނު ތަޅައި ސުންނާފަތިކޮށް ހަދަނީއެވެ. ލުބުނާންއާއި ސިރިޔާއަށް ހަމަލާ ދެމުން ދަނީއެވެ. އެ ވާހަކަ ދައްކާނެ ބަޔަކު ވެސް ނެތެވެ. މުސްލިމް އުންމަތް އޮތީ އެމެރިކާއާއި އިޒުރޭލުގެ އަޅުވެތިކަމުގެ ދަށުގައެވެ.\nއާރުލާ ބާރުގަދަ އިސްލާމީ ގައުމެއް އޮންނާކަށް އެމެރިކާއާއި އިޒުރޭލު ބޭނުމެއްނޫނެވެ. ކެމިކަލް ހަތިޔާރޭ ނައިން އިލެވެންއޭ ބުނެ އިސްލާމީ ދައުލަތްތައް ހަނާހުނި ކުރަމުންދާއިރު އެވާހަކަ ދައްކައި ހައްލެއް ހޯދަން އުޅޭ ބަޔަކު ނެތެވެ.\nމީޑިއާ އޮތީ އެމެރިކާއާއި އިޒުރޭލުގެ ބާރުގެ ދަށުގައެވެ. ޠާލިބާއިންނާއި ބެހޭ ގޮތުން ފަތުރަމުންދާ ގިނަ ވާހަކަތަކުގައި ތެދެއްނެތެވެ. އިރާގަކުން ލީބިޔާއަކުން ސީރިޔާއަކުން ފަނާކުރަނިވި ހަތިޔާރެއް ނުފެނުނެވެ. އެކަމަކު އެގައުތައް ފުނޑާލައިފިއެވެ.\nޠާލިބާނުންގެ ވާހަކަ ދައްކަންވީ ހިތްވަރުގަދަ ބަޠަލުންގެ ގޮތުގައެވެ. ދުނިޔޭގެ އެންމެ ބާރުގަދަކަމަށް ހެދިގެން އުޅޭ އެމެރިކާއާއި ޔޫރަޕުގެ ގައުމުތައް ގުޅިގެން އުފެއްދި ވަރުގަދަ ލަޝްކަރު ބަލިކުރަން ޠާލިބާނުން ބޭނުންކުރީ ވަރުގަދަ އީމާންތެރިކަމެކެވެ.\nahumadhu އޯގަސްޓް 24, 2021 At 1:22 އމ\nkiha rangalhu vaahaka eththa\nޓެރަރިސްޓް އޯގަސްޓް 24, 2021 At 3:02 އމ\nއެމެރިކާގެ މައްޗައް ހުވަފެނުގަވެސް ކުރިއެއް ނުހޯދޭނެ.. އެމެރިކާގެ ފައުޖު ފައިބައިގެން ދަންދެއް ހަމަ ތާލިބާނައް ތިބެންޖެހުނީ.. އެމެރޮކާގެ މައްޗަކައް ނޫން ތާލިބާބް ކުރިހޯދީ.. ތާލިބާން ކުރި ހޯދީ އަފްޤާނިސްތާންގަ އުފައްދާފަ އޮތް މނިވަން ދައުލަތެއްގެ މައްޗައް.. މީގެ ކުރިންވެސް ތާލިބާން އިން އަފްޤާނިސްތާންގަ ކުރީ ގަޣިރު ޤާނޫނީ ވެރިކަމެއް..\nކުރީޒަމާނުގަ ތިގޮތައް އަމިއްލަ ހިޔާލައް ލިޔެލާ މައުލޫމާތު ގަބޫލުކުރިއަސް މިއަދު ދުނިޔޭގަ ކަން ހިނގަމުން ދާގޮތް ގިނަ ބަޔަކައް އިނގޭ… އެމެރިކާދެކެ ނަފުރަތުކުރިއަސް ހަގީގަތް އޮޅުވާ ނުލާ ރީތިކޮއް ލިޔެވެން އޮއްވަ ރައްޔިތުންނައް އޮޅުވާނުލައްވާ… އެއްފަރާތައް ބުރަވިޔަސް ދޮގު ނުފަތުރާ…\nterorist2އޯގަސްޓް 24, 2021 At 10:20 ޕމ\nGod ah ves fahthaa nuleveyney buni Titanic koba\nGudgirl އޯގަސްޓް 24, 2021 At 6:24 އމ\nDhivehi noohakun mifadha khabareh fennaane kamakah ummeedhehves nukuran… Abadhuves fennanee America ge propaganda fathuran liyefa hunna reports thah…


Tsunami binaa maizaan hunna sarahahdhu miaharuge thereygai fas faharu maraamaathukohfin: Shifa – Iru\nލަހޫ· 31 އޮކްޓޫބަރު 2020\nމިއަހަރުގެ މިހާތަނަށް އައިއިރު ސުނާމީ ބިނާ ބަހައްޓާފައި ހުރި ސަރަހައްދު ފަސްވަރަކަށް ފަހަރު މަރާމާތުކޮށްފައިވާކަމަށް މާލެސިޓީ ކައުންސިލުން ވިދާޅުވެއްޖެއެވެ.\nސުނާމީ ބިނާ މައިޒާނުގައި މޫދާ ދިމާލުން ވެލިގަނޑު ދަމައިގަނެގެންގޮސް ވަކި ހިސާބެއްގައި ގާތަށް ނެއްޓިފައިވާއިރު މިކަމުގެ ޝަކުވާތައް ސޯޝަލް މީޑިއާ މެދުވެރިކޮށް ގިނަބަޔަކު އަންނަނީ ކުރަމުންނެވެ. މިކަމާ ގުޅިގެން މާލެ ސިޓީގެ މޭޔަރ ސިފާ މުޙައްމަދު ވިދާޅުވީ މިއަހަރުގެ މިހާތަނަށް އައިއިރު ފަސްފަހަރެއްގެ މަތިން އެ ސަރަހައްދު މަރާމާތުކޮށްފައިވާކަމަށެވެ.\nސުނާމީ ބިނާގައި ޖަހާފައި ހުންނަ ގާތައް އަބަދު ކަހަލަ ގޮތަކަށް ނައްޓާފައި ހުންނަކަން ފާހަގަކޮށް އާންމުން މީގެ ކުރިންވެސް ވަނީ ނުރުހުން ފާޅުކޮށްފައެވެ. ސުނާމީ ބިނާގެ އިތުރުން ރައީސް އަބްދުﷲ ޔާމީންގެ ސަރުކާރުގައި ހަދާފައިވާ ރަސްފަންނާއި، ރަސްފަންނުގެ ޕެވިލިއަން ވެސް ވަރަށް ބޮޑަށް އަންނަނީ ވީރާނާ ވަމުންނެވެ.\nސުނާމީ ބިނާ މައިޒާން ހުރި ސަރަހައްދުގެ ތޮށިގަނޑާ ކައިރިން ގާތައް ނެއްޓި ވެލިގަނޑު ގިރާފައިވަނީ ރާޅުޖެހުމާއި ތޮށިގަނޑުގެ އަޑީގައިވާ ވެލިގަނޑު ރާޅާއެކު ދަމައިގެންދާތީކަމަށް ބެލެވެއެވެ. ގަދަވަޔާއި ވިއްސާރައާއެކު އޮއިބާރުވެ އެސަރަޙައްދުން ދަތުރުކުރާ ދޯނިތަކުން ޖެހި ތޮށިގަނޑާ ދިމާލުން ޖަހާފައިހުރި ފެންސްތަކަށާއި ތޮށިގަނޑަށްވެސް ބޮޑެތި ގެއްލުންތައް ވެއެވެ.


Amila kunfuni thakun musaara bodu kurumah ninmaifi\nއަމިއްލަ ކުންފުނިތަކުން މުސާރަ ބޮޑުކުރުމަށް ނިންމައިފި\nއާމްދަނީގެ ގޮތުގައި ލިބޭ މުސާރަ މިއަހަރު ބޮޑުވާނެކަމުގެ އުންމީދު އެންމެންވެސް ދަނީ ކުރަމުންނެވެ. މިދަނޑިވަޅުގައި އެފަރާތްތަކަށް ދޭންއޮތް އެންމެ އުފާވެރި ހަބަރަކީ ދުނިޔޭގެ ގިނަ ޤައުމުތަކުގެ އަމިއްލަ ކުންފުނިތަކުން މުވައްޒަފުންނަށް ދޭ މުސާރަ މިއަހަރު ބޮޑުކުރާނެކަމަށް ބުނުމެވެ. އެގޮތުން އެވްރެޖްކޮށް3ޕަސަންޓްގެ ބޮޑުވުމެއް އަންނާނެކަމަށް ބެލެވެއެވެ.\nމުސާރަ ބޮޑުވާނެކަމުގެ ފޮނި ހުވަފެންތައް ފާއިތުވެދިޔަ އަހަރުތަކުގައި ގިނަ ކުންފުނިތަކުން ދައްކަމުން ގޮސްފައި ވެއެވެ. އަދި މިހިނގާ 2018 ވަނަ އަހަރު އެހުވަފެންތައް ހަޤީގަތަކަށް ވާނެކަމަށް އެކުންފުނިތަކުން ހާމަކޮށްފައިވެއެވެ. އެގޮތުން އެމެރިކާގެ ގިނަ ކުންފުނިތަކުން އެވަރެޖްކޮށް 3.2 ޕަސެންޓަށް މުވައްޒަފުންގެ މުސާރަ ބޮޑުކޮށްދޭނެކަމަށް މިއަހަރު ވަނީ ހާމަކޮށްފައެވެ. ނަމަވެސް މިއީ ކުރިން އެކުންފުނިތަކުން ބުނަމުން އައި 2.5 ޕަސަންޓަށް ވުރެ އިތުރު އަދެދެކެވެ.\nބައެއް އަމިއްލަ ކުންފުނިތަކުން ބޮޑުކޮށްފައިވާ ޕަސަންޓޭޖަށް ބަލާއިރު އެންމެބޮޑު ފައިދާ ލިބޭނެ ކަމަށް ބެލެވެނީ ޤާނޫނީ މަސައްކަތްތަކާއި ފައިސާގެ މުޢާމަލާތްތައް ކުރާފަރާތްތަކަށެވެ. ތަޢުލީމީ ދާއިރާއާއި، އިމާރާތްކުރުމުގެ ދާއިރާ އާއި ސިއްޙީ ޙިދުމަށްދޭ ފަރާތްތަކަށް ބޮޑުކުރުމަށް ނިންމާފައި ވަނީ 2.8 ޕަސަންޓެވެ. ކުންފުނިތަކުން މިގޮތަށް މުސާރަ އިތުރުކުރާނެކަމަށް ބުނަމުން ދިޔަނަމަވެސް އެމެރިކާގެ ނިއުޔޯކް އާއި ހޮސްޓަން ފަދަ ސިޓީތަކުގައި އުޅެމުންދާ މުވައްޒަފުން ޤަބޫލުކުރާގޮތުގައި މިއަހަރު އެމީހުންގެ މުސާރަ 13 ނުވަތަ 14 ޕަސަންޓަށް ބޮޑުވެގެން ދާނެއެވެ.\nކުންފުނިތަކުން ވަކި ޕަސަންޓަކަށް މުވައްޒަފުންގެ މުސާރަ ބޮޑު ކުރާނެކަމަށް ބުނަމުން ދިޔަ ނަމަވެސް ދިރާސާކުރާ ފަރާތްތައް މިކަމުގައި ހިޔާލު ތަފާތެވެ. އެފަރާތްތަކުން ބުނާ ގޮތުގައި މުސާރަ ބޮޑު ކުރިނަމަވެސް އެމީހަކު އަދާ ކުރާ ވަޒީފާގެ ސަބަބުން ބޮޑުވާ ނިސްބަތް ތަފާތު ވާނެއެވެ. އެގޮތުން މަތީ ފަންތީގެ ނުވަތަ ޓެކްނިކަލް މަސައްކަތް ކުރާ މުވައްޒަފުންނަށް އިތުރުވާ ޕަސަންޓް ބޮޑުވާއިރު އެންމެ އާދައިގެ މުވައްޒަފުންނަށް 1 ޕަސަންޓު ބޮޑުވުމަކީވެސް އެކަށީގެންވާ ކަމެއްކަމަށެވެ. އަދި ފާއިތުވިތާގައި މުސާރަ ބޮޑުކޮށްފައި ވަނީ ވެސް އެގޮތަށް ކަމަށް ވާތީއެވެ.\nއެހެންނަމަވެސް މިއަހަރުގެ މުސާރަ ބޮޑުކުރުމުގައި އެންމެންނަށް ހަމަހަމަ އުސޫލަކުން އަމަލުކުރާނެކަމަށް ގިނަ މުވައްޒަފުން އުންމީދު ކުރަމުން ދެއެވެ. ސަބަބަކީ ފާއިތުވެ ދިޔަ ދުވަސްތަކުގައި ދިރިއުޅުމުގެ ޙަރަދުތައް ބޮޑުވެފައިވުމާއި، ތަކެތީގެ އަގު އުފުލިފައިވާތީއެވެ.\nއެމެރިކާގެ ގިނަ ކުންފުނިތަކުގެ މުވައްޒަފުންގެ މުސާރަ މިއަހަރު ބޮޑުވާނެކަމުގެ އުންމީދު އޮތް އިރު އޭގެ ސަބަބުން މުވައްޒަފުން ވަޒީފާ ބަދަލުކުރާނެ މިންވަރުވެސް އިތުރު ވެގެންދާނެކަމަށް ދިރާސާކުރާ ފަރާތްތައް ލަފާކުރެއެވެ. އެގޮތުން ބޮޑު އާމްދަނީއެއް ލިބޭ ކުންފުނިތަކާއި ދިމާލަށް ދާނެ މުވައްފަރުން އިތުރުވާނެކަމަށް ބެލެވެއެވެ.


BREAKING NEWS: Nasheed Ah Kuri Hukum Thanfeezu Kurun Faskurumah Supreme Court In Amuru Kohfi - Vaguthu\nނަޝީދަށް ކުރި ހުކުމް ތަންފީޒު ކުރުން ފަސްކުރުމަށް ސުޕްރީމް ކޯޓުން އަމުރުކޮށްފި\nކުރީގެ ރައީސް މުހައްމަދު ނަޝީދުގެ މައްޗަށް އިއްވާފައިވާ 13 އަހަރުގެ ޖަލު ހުކުމް ތަންފީޒު ކުރުން ފަސްކުރުމަށް ސުޕްރީމް ކޯޓުން އަމުރުކޮށްފިއެވެ.\nސުޕްރީމް ކޯޓުން މި އަމުރު ނެރެފައިވަނީ މޯލްޑިވްސް ކަރެކްޝަނަލް ސާވިސް އާއި ފުލުހުންގެ އިތުރުން ކަމާބެހޭ އެންމެހާ ފަރާތްތަކުގެ މައްޗަށެވެ.\nމި އަމުރުގައި ވަނީ ރައީސް ނަޝީދުގެ މައްޗަށް އިއްވާފައިވާ ހުކުމް ތަންފީޒު ކުރުން ފަސްކުރުމުގެ އިތުރުން، އެމަނިކުފާނާއި މެދު އެއްވެސް ފަރާތަކުން އެއްވެސް ފިޔަވަޅެއް ނޭޅުމަށް ދައުލަތުގެ ކަމާބެހޭ ފަރާތްތަކުގެ މައްޗަށް އަމުރުކޮށްފައެވެ.\nސުޕްރީމް ކޯޓުން މި އަމުރު ނެރުނީ ރައީސް ނަޝީދު ޖަލަށްލާން ހުކުމް ކުރި މައްސަލަ ރިވިއުކޮށްދޭން ޕްރޮސެކިއުޓާ ޖެނެރަލްގެ ފަރާތުން ހުށަހެޅި މައްސަލައިގައި، ރައީސް ނަޝީދުގެ ހުކުމް ތަންފީޒު ކުރުން ފަސްކުރުމަށާއި އަދި އެމަނިކުފާނާއި މެދު އެއްވެސް ފިޔަވަޅެއް ނޭޅުމުގެ ވަގުތީ އަމުރެއް ނެރެދޭން އެދިފައިވާތީއެވެ.\nމި އަމުރު ނެރުނުއިރު އަންނަ މަހުގެ އެއްވަނަ ދުވަހު ރައީސް ނަޝީދު އެނބުރި ރާއްޖެ ވަޑައިގަންނަވާ ގޮތަށް ވަނީ ހަމަޖެހިފައެވެ.\nކްރިމިނަލް ކޯޓުގެ ކުރީގެ އިސް ގާޒީ އަބްދުﷲ މުހައްމަދު ހައްޔަރުކުރަން އަމުރު ކުރި މައްސަލައިގައި ޓެރަރިޒަމްގެ ކުށް ސާބިތުވެ ރައީސް ނަޝީދު 13 އަހަރަށް ޖަލަށް ލާން ހުކުމް ކުރީ 2015 ވަނަ އަހަރެވެ.\nޖަލުގައި ހުކުމް ތަންފީޒު ކުރައްވަމުން ގެންދަވަނިކޮށް އާލާސްކަންފުޅެއްގައި 2016 ވަނަ އަހަރުގެ ޖެނުއަރީ މަހު ރައީސް ނަޝީދު ބޭސްފަރުވާއަށް ވަޑައިގެންނެވުމަށް ފަހު އިނގިރޭސިވިލާތުން ހިމާޔަތް ހޯއްދަވައިގެން ދިރިއުޅުއްވަމުން ގެންދެވީ އެގައުމުގައެވެ. އަދި މިދިޔަ ރިޔާސީ އިންތިހާބާ ދިމާކޮށް ރައީސް ނަޝީދު އުޅުއްވާފައިވަނީ އަވަށްޓެރި ސްރީލަންކާގައެވެ.\nއޮކްޓޯބަރ 30, 2018 14:07\nކަލޯގެޔާ 24 ގަޑިއިރު ނުވޭ ގޮތެއްނިއްމީ މިހާރު ފަޓާސް ބަރި އެއްވިޔަސް އޯކޭ\nއޮކްޓޯބަރ 30, 2018 14:10\nސާބަސް ތިހެން ވާންޖެހޭނެ\nއޮކްޓޯބަރ 30, 2018 14:18\nއަލްހަމްދުﷲ. އުފާވެރި ދުވަހެއް. ހަމަ ތިގޮތަށް ފެބްރުއަރީ 1 ވަނަ ދުވަހު ސުޕްރީމް ކޯޓުން އަމުރުކޮށްފަވޭ ސިޔާސީ ބައެއް ބޭފުލުން ދޫކޮއްލުމަށް. ފަހުން ފެނިގެންދިޔައީ އެ އަމުރު ބާތިލްކުރިތަން. ދިވެހި ރާއްޖޭގައި އަދުލް އިންސާފްވެރި ފަނޑިޔާރުގެއެއްހުންނަންޖެހޭ. ބައެއްފަހަރު ބުނޭ މަޖިލިސް މެމްބަރުކަމުން ގޮނޑިގެއްލިއްޖެއޭ! އަނެއްކާ ބުނެފާނެ ނުގެއްލެއޭ! ކޮންމެފަދަ ހުކުމްތަކެއްނެރުނަސް ރައްޔިތުން ތި ފަނޑިޔާރުން / ގާޒީންނަށް ކުރާނެ ސުކުރެއް ސެލިޔުޓެއްނެއް\nއޮކްޓޯބަރ 30, 2018 14:25\nއަދިވެސް މިނިވަނެއްނުވޭ. ގައިމު ސކާއްޓުން ގޮވާލިނަމަ ތިމަމްމެނަކު ދެމެހެއްޓި ހުކޫމަތު ތިމަމުމެން ބާތީލްކޮށްފީމުއޭ. ސިމްޕަލް ކަމެއްދޯ. ކޮން ޑްރާމާއެއް ދައްކާކަށް\nއޮކްޓޯބަރ 30, 2018 14:27\nއޮކްޓޯބަރ 30, 2018 14:30\nﷲ ސވއ އަށް ބިރުވެތި ވޭ\nއޮކްޓޯބަރ 30, 2018 14:34\nހުކުމް ތަންފީޒު ކުރުން ފަސްކުރާކަށް ނުޖެހޭ. ޖެހެނީ އެ ޙުކުމް ބާޠިލުކުރަން. އަދިވެސް ތި ފަޑިޔާރުން ހޭއަރާކަށް ނުވޭބާ!؟؟\nﷲސވއ އަަށް ބިރުވެތި ވޭ!\nއޮކްޓޯބަރ 30, 2018 14:35\nޖަލަށް ހުކުންކޮށްފަތިބަ އެންމެންގެ ހުކުންތަންފީޒްކުރުން ފަސްކުރުމަށް މިއަންގަނީ ހުރިހާ ކުއްވެރިންނަކީ މިހާރު މިވަންވެފައި ތިބިބައެއް ސްޕްރިމް ކޯޓަކީ ޕަޓާސްބަރިއެއްހެން ބޮޑި ކުއްވެރިން މިނިވަން ކުރަމުން އެދަނީ މިހާރު ނަސީދަކީ މެސަނަކަށްލާފަ ދޮވެލާފަ ނަގީފަ އެހާސަފް ވެފަ ހުރި މީހެއް މީގެފަހުން މިރާއްޖޭގަ ކޯޓަކުން ކުރާ ހުކުމެއް އެއްވެސް ދިވެހިރައްޔިތަކު ގަބޫލެއް ނުކުރާނެ ސިންގާގެ ހުކުން މިތާ ހިންގަންޖެހޭނީ\nއޮކްޓޯބަރ 30, 2018 14:37\nސަދޫމް ކޯޓު ވަރައް ފައްކާ\nމީކޮންފަދަ ހުކުމެއް ނެރޭ ކޯޓްތަކެއް މިރާއްޖެއިން މިވަނީ އަދުލުއިންސާފު ނެތިގޮސްފައި މިތާމިއޮތީ ކަނޑުގެހުކުމް ﷲ މި ނުބައި ފަނޑިޔާރުންގެ ކިބައިން މިރާއްޖެ ސަލާމަތްކުރެއްވުންމެނުވީ އެހެންގޮތެއްނެއް ﷲ އަކުބަރު\nއޮކްޓޯބަރ 30, 2018 14:39\nރައީސް ޔާމީނަށް އަޅުގަނޑު މިގޮވާލަނީ ދިވެހިރާއްޖޭގެ އެއްވެސް ޖަލެއްގައި އެއްވެސް ކުއްވެރިއަކު ނުބަހައްޓާ ނޮވެމްބަރ 1 އިން ފެށިގެން ހުރިހާ ކުއްވެރިން ދޫކޮށްލުމަށް\nއޮކްޓޯބަރ 30, 2018 14:42\nރައީސް ނަޝީދަކީ ކަނޑައެޅިގެން ބޮޑުކުއްވެރިއެއްކަން އިނޣޭ ހާލުގައި އޭނާ ވީއްލިގެން ހުރުމަކީ މިރާއްޖޭގައި އަދުލު އިންސާފުގެ ކަންފުޅެއްވެސްނެއްކަން އެނގިހާމަވާކަމެއް ވަﷲ އައުލަމް\nއޮކްޓޯބަރ 30, 2018 16:14\nރަޢީސް ނަޝީދަކީ ކުށްވެރިއެއް ނޫން. ކުށް ކުރީ ދިވެހި ސިފައިން. ޤައިރު ޤާނޫނީ އަމުރަށް ތަބާ ނުވުމަށް ޤާނޫނު އަސާސީއާއި، ސިފައިންގެ ޤާނޫނުގައި އޮތްކަން ތިބޭފުޅާ އަށް އެނގޭތޯ. މަޢުލޫމާތު ނޭނގި ކޮމެންޓް ނުކުރުން އެދެމެވެ. ރަޢީސް މުޙައްމަދު ނަޝީދު އަކީ ބައިނަލް އަޤްވާމީ ޙިމާޔަތާއި ރައްކާތެރިކަމުގައި ހުރި މީހެއްކަން އިނގޭތަ؟:\nއޮކްޓޯބަރ 30, 2018 18:59\nއެމަނިކުފާނު މީހަކު ރަހީނުކޮށް ފޮރުވައިގެން ގެންގުޅުމުން އޮސްޓްރޭލިޔާއާއި ބައެއް ގައުމުތަކުން އެކަން ކުށްވެރިކުރި ހަނދާން އެހާ އަވަހަށް ނެތުނީތަ؟ އެކަމުގެ އަދަބަކީ ގިނަ ގައުމުތަކުގައި ބޮޑު އަދަބެއް.\nއޮކްޓޯބަރ 30, 2018 19:04\nބައިނަލް އަގުވާމީ ގައުމު ތަކަކީ ލައުހުލް މަހުފޫޒްތޯ އެމީހުން ދެކޭހާ ގޮތަކަށް އހުރެމެން ދެކެން އެކަލޭގެ އަކީ ކުއްވެރިއެއް އަންނަ ގޮތައް ޗޭނުޖަހާފާ ކުޑަގޮޅިއަށްލާންވީ އޭރުން އޮންނާނީ ރާކަނިމަސްކެވިފާ\nއޮކްޓޯބަރ 30, 2018 14:44\nމިއީ ހަސަން ލަތީފްމެން އެބުނާ އިންސާފަކީ. މާކުރިން މިގޮތައް ހުކުމް އަންނާނެކަން އިނގޭތީ ދޯ ބުނަންއެއިނގެނީ ނަޝީދު އަންނާނީ މިނިވަނެއްގެ ގޮތުގައޭ. ސްޕްރިމް ކޯޓަށް ސާލާމް. ބޮޑު ކެކުރި ކުޑަ ކެކުރި. މިގައުމުގަ ކުއްކުރާނީ ހަމައެކަނި ނިކަމެތި ރައްޔިތުން. ގާނޫނު އަސާސީގެ ބޭނުންކެނޑިއްޖެ. މިހާރު އެއީ5ފަނޑިޔާރުން މޮޑޭ ފުއްގަނޑެއް.\nއޮކްޓޯބަރ 30, 2018 14:46\nމިރާއްޖޭގެ އެއްވެސް ކޯޓެއްގައި އަދުލުވެރި ފަނޑިޔާރަކު ނެއްކަން ހާމަވީ ސްޕުރީމް ކޯޓު ތިޔަހާލަތައް ވެއްޓުމަކީ ހިތާމަހުރިކަމެއް ނުކުޅެދުންތެރިކަމުގެ އިންތިހާ ﷲ މި ބައިމީހުންގެ ކިބައިން މިރާއްޖެ ސަލާމަތްކުރެއްވުން ނޫންގޮތެއް މިނިކަމެތި ރައްޔިތުންނަކަށްނެއް ﷲއަކުބަރު\nއޮކްޓޯބަރ 30, 2018 14:47\nމީތޯ މިބުނާ އިންސާފުވެރި ފަނޑިޔާރުގެތަކީ؟ ޖުޑިޝަރީ މިއޮތީ އިސްލާހް ވެފަ. މިއަދު އިދިކޯޅޭ މެން ކޮންމެ އެއްޗެއް ވެއްދިޔަސް މިނިމެނީ އެމީހުން ކޮޅައް. ރާއްޖެ އެއް ނެތް. މިއަދު ވިސްނިއްޖެ ޔާމީން އާރާ ބާރު އޮތް އިރުވެސް ޖުޑިޝަރީ އައް އަތް ނުބާނާ ކަން. ފަނޑިޔާރުންނަށް ދަންނަވާލާނީ މިނޫން ދުވަހެއްވެސް ވެޔޭ. ޢެދުވަހުން ޖަވާބު ދާރީ ވެވޭނެބާއޭ. ކަލޭމެން ކަހަލަ ފަނޑިޔާރަކު ވަގަށް ނަގައިގެން ކުރެވުނު ހުކުމް މިއަދު ބޮލާލާ ޖެހިއިރު މާދަން ކަލޭމެން ރަހީނު ކުރިޔަސް ސަލާމަތް ކުރަން ދުވާނެ އެކަކުވެސް ނުވާނެޔޭ\nއޮކްޓޯބަރ 30, 2018 14:56\nސްޕްރީމް ކޯޓުން ތިޔަ ކުޅޭ ކުޅިވަރުތައް ހުއްޓާލާފަ މިނިވަން ޖުޑިސަރީއެއްގެ ދައުރު އަދާކުރުމަކީ ދިވެހި ޤައުމާ ރައްޔިތުންގެ މަސްލަހަތުގައި އެންމެ އިސް މަސްލަހަތުކަމުގައި ހަދަން ވެއްޖެ ތާމީނުބުނާހާ ގޮތެއް ހަދާފަ އޭގެ ފަހުން ދެން އަންނަ ވެރިޔަކު ހިތް ރުހޭހާ ކަމެއްކޮށްދޭންވެއްޖެނަމަ ޖުޑިސަރީއާއި ދައުލަތުގެ މިނިވަން މުއައްސަސާތައް ދުވަހަކުވެސް މިނިވަން ނުވާނެ އަދި ޢަދުލު އިންސާފުން ރާއްޖޭގައި އެއްވެސް ކަމެއް ނުހިންގޭނެ އަންނިއަށް ކުރި ޙުކުމް ރަނގަޅު ނޫންނަމަވެސް ސްޕްރިމް ކޯޓުން އެޙުކުމަށް ވަކި ބަހެއް ބުނުމަށްފަހު ދެން އަލުން ރިވިއު ކުރާށޭ ކިޔައިގެން ވަކިބައެއްގެ ރުހުން ހޯދުމަށް ކުރާ ކޮންމެ ކަމަކީ ޖަރީމާއެއް ކަމުގައި ބަލްންޖެހޭ ކެނެރީގޭ ނަޝީދި އަދި މިނޫނަށް ޙުކުމްކޮށްފައިވާ އެހެންމީހުން މިނިވަންކުރަން ބޭނުންނަމަ ޤާނޫނީ އިމުގެ ތެރެއިން ކަން ކުރެވޭނެ މަގު ތަނަވަސްވެފައިވަނިކޮށް ޖުޑިސަރީގެ އިތުބާރުގެއްލި ފަނޑިޔާރުންނާ ޕީޖީ ސަލާމަތްވުމުގެ ނިޔަތުގައި މިފަދަ ޖަރީމާތައްހިންގުން ބަލައިނުގަނެވޭނެ\nއޮކްޓޯބަރ 30, 2018 14:59\nއަސްތަ އަސްތާ އަދިކިރިޔާ ތިޔަ ދަނީ ޢަދުލު އިންސާފަށް ކަންކަން ކުރެވިގެން. ގާޒީ ޢަބްދުﷲގެ ޙައްގަށް ފައިންއަރާފަ ތިޔޮއް ނެރުނު އަމުރެއްތާދޯ ނޫނޭވާ ތިޔަ އޮތީ ފަނޑިޔާރުކަން ފިސާރިއަކަށް ކުރެވިފަ . މުސްލިމް ނޫން ގައުމުތަކުގައިވެސް ތިޔަހާ ފައުޅުކަން ބޮޑުގޮތެއްގައި ބައެއްގެ ޖީބަކަށް ނޭރޭނެ. އެކަމަކުވާ ދޯ ކެރަފާ ނަޝީދު އަދިވެސް ބުނާނެ ދޯ ކޯޓަކަށް އަތެއްނުބާނަމޭ.\nއޮކްޓޯބަރ 30, 2018 15:36\nއަހަރެންގެ ބޭބެވެސް ސިޔާސީ މީހަކައްވީނަ ހާދަ އުފާވިސް.. މީހަކުމާރާފަ އުމުރައްޖަލައް ލިޔަސް ވަގުތުން ދޫކޮއްލާނެ ތާ..\nއޮކްޓޯބަރ 30, 2018 15:55\nމިގައޮމައް ބޮޑުވެގެންވާ ކޯފާ އެއް ހައްގު...\nއޮކްޓޯބަރ 30, 2018 16:31\nހުރިހިތާމައެއްގެ ބޮޑުކަމާއެވެ. ހަތްދަވާ ގެންގުޅުއްވާ އަޅަމެންގެ ވެރިއިލާހު މިދިވެހިގައުމުގެ ފަނޑިޔާރުންނަށް ތެދުމަގުދަތްކަވާފާނދޭވެ. މިބޭފުޅުންއެއްކަމެއްގަ އެކިފަހަރު އެކިގޮތައް އަމަލުކުރަމުންދާދިއުމަކީ ބަލައިގަނެވޭނެ ކަމެއްނޫން. މިވާގޮތުން މިގައުމުގަނިކަމެތިންނަކީ އެއްވެސްބައެއް ނޫންކަން ވަރަތްރަނގަޅަށް ހާމަވަމުން މިދަނީ ވަކިފަންތީގެބަޔަކާދޭތެރޭ ވަކިގޮތަކަށް ކޯޓްތަކުން އަމަލު ކުރާތަންފެނިގެން މިދަނީ. މިއީތޯއިނާފުގެ މަގަކީ. އަންދާގާނޫނު ނާއިންސާފު.\nއޮކްޓޯބަރ 30, 2018 17:07\nމިހާރު މިފެންނަނީޝަރުޢީ ދާޢިރާ މިނިވަންވީ މަންޒަރުތޯ ނޫނީ ބައެއްގެ އަޅުވެތި ކަމުގެ ދަށައްދިޔައީތޯ ފުންނާބުއުސް ޤާނޫނީ ވަކީލަކު އަޅުގަޑު ކަހަލަ ނުވިސްނޭ ދިވެހންނަށް ސާފުކޮއް ދެއްވުން ވަރަށް ބޮޑަށް އެދެން މިހެންމިދެންނެވީ އަމިއްލަ.އަތުން ހުރިހާ ގޮތަކައް ބަލާފައި އޮޑިބަދެނިމުނީމާ އެތަށް ދުވަހަކު ދުއްވިފަހުން ހަމަކުއްލިއަކަށް އޮޑިރޫޅާލާން އަމުރު ކުރީމާ އެއީކީއްވެގެން ހަމަނުވިސްނޭތީ.\nއޮކްޓޯބަރ 30, 2018 17:17\nޑޮކްޓަރީކަންހޯދިގޮތަކާމެދު ސުވާލުއުފެދެންފަށާއިފިމަސްވެރިކަމުން ޕީ އެޗް ޑީ ހަދާފާތިބިމީހުން ގާޒީންނަށްލީމާ އެމީހުންނަކަށް އަދުލުއިންސާފު ގާއިމުކުރުމަކަށް ނެގޭނެ ސިކުޑިއުނި ބަޔަކު އަތަށް ކަނޑިތަކެއް ދިނީމާވާނީވެސްތިޔަހެން ބޮލުރޮދިވެސް ކެނޑިފާތިތިބީ\nއޮކްޓޯބަރ 30, 2018 18:04\nމިއީ ރާއްޖޭގެ އަދުލުގެ ނިޒާމަށް އަދި މުޅިގައުމުގެ އަދާލަތަށް ހިތާމަވެރި ދުވަހެއް. އިންސާފުގެ ކަންފުޅެއްވެސް ނެތި ގައުމު މިހިރަގެން ދަނީ ސަދޫމުގެ ޒަމާނަށް. މިދުވަސްތަކަށްވެސް އިންސާފޭބުނާނީ ސަދޫމްބަޤައިގެ މީހުން. ކުށެއްކޮށްފިނަމަ ބޮޑަސް ކުޑަޔަސް އިއްޒަތްތެރިވިޔަސް ނިކަމެތިވިޔަސް އަދި ފަޤީރަސް މުންސަނދިވިޔަސް ކުރި ކުށަށް އަދަބު ދިނުމުގައި އިންސާފުވެރިނުވާނަމަ ޝަރުއީ ނިޒާމެއްގެ ބޭނުމެއްނެތް. މިހާރު މިފެންނަ ކަންތައްތަކަކީ ބިރުވެރި ހަޔާތެއް މިގައުމުގައި ފެށިދާނެ ކަމުގެ ސިގުނަލްތަކެއް. އިންސާފެއްނެތް. ޣާޒީންގެ އަދުލުވެރިކަމެއްނެތް. އަދި ލަދުހަޔާތެއްވެސް ނެތް. ގައުމިއްޔަތެއްގެ ދިރުން މިހިރަދަނީ މަރުވަމުން. ދެވަނަ އަދިރި އަދިރިންގެ ވެރިކަން ފެށުމުގެ އެންމެހާ އަލާމާތްތައް މިދަނީ އިންތިހާއަށް ފާޅުވަމުން. މާތް ﷲ އެންމެހާ ދިވެހިން މިޖެހިފަިއވާ ބަލާވެރިކަމުން ސަލާމާތްކޮށްދެއްވާ އިންސާފުވެރި ދުވަހެއް ދައްކަވާންދޭވެ.\nއޮކްޓޯބަރ 30, 2018 21:15\nސާބިތު މައްސަލައެއް . ހުރިހާދިވެހިންގެ ކުރިމަތީ ކުރިކުށެއް 100 ފޫޓަށް ކައިރިވިޔަ ނުދޭނަމޭވެސް ބުނި .ވަޒީރުންގެ މަޖިލީހުގެ ޔައުމިއްޔާ އެއޮތީ . މުލީއާގޭގަ ލިޔުނު އަތުލިއުން މިހާއރުވެސް މިއޮތީ . ސާބިތުމައްސަލައެއްގަ ދުލެއްނުކުރެވޭނެ. ރަހީނުކުރުން އޭރު ގާނޫނުގަ ވަނީޓެރަރިޒަްމްކަމުގާ .މިއީސާބިތު ކަންކަން. ވީމާ ނުކުރާކަމަކަށް ހަދޭކަށް ނޯންނާނެ ގާނޫނުއަސާސީގެ 115 ގެޒ އިން ގާނޫނެއްހެދިފާ ވެސް އެބައޮތް . ވީމާ މާޒީ ގެރައީސްންގެ ހަނދާންނައްތާލާ އާރައީސާ އެކު ކުރިޔަށް .\nއޮކްޓޯބަރ 31, 2018 02:12\nސޫޕްރީމް ކޯޓޭ އަޅެ ހަމަ އަދުލް އިންސާފުގެ އެންމެ މަތީ ކޯޓުތަ ހަމަ އެތަނަކީ އަޅޭ ހަމަ ތެދެއް ވަރަށް ލަދުވެތި އެކަމުވެސް އޯކޭ ދެން މިތާ ހުރިހާ ހައްގެއް އޮންމާނެ ވިއްޔާ ކުޑަކޮށް ކަޓާ އެއްޗެހި އޯކޭ ވާނެ އަންނެއް ނެތްތަނެއްގަ ފިރިހެނެއްވެސް އޯކޭ ނު؟ ގައުމު އިންގާނެ އަވަށްޓެރި ގައުމު ތަކުން އަހަރުމެންގެ އަނބި ދަރިން ތައްތައިންނާއި މައިން އެވެރިންގެ ޝިކާރަވެރިންނަށް ވެސް ވާނެ ދެންވެސް އޯކޭ ވާނެ. މިކަންކަމުގެ ޒިންމާ ސިޔާސީ ވެރިންނާއި ކޯޓު ތަކުގެ ފަނޑިޔާރުން ފުރިހަމަ އަށް ނަގަން ޖެހޭނެ.


UEFA Nations League: England bailivi iru Belgium thaavaluge evvana ah | Jazeera\tނޭޝަންސް ލީގު: އިންގްލޭންޑް ބަލިވިއިރު ބެލްޖިއަމް ތާވަލުގެ އެއްވަނައަށް - Jazeera\nނޭޝަންސް ލީގު: އިންގްލޭންޑް ބަލިވިއިރު ބެލްޖިއަމް ތާވަލުގެ އެއްވަނައަށް\nސާއިފް ޝިޔާދު October 15, 2020 41 views0\nޔުއެފާ ނޭޝަންސް ލީގުގައި އިންްގްލޭންޑް ކުޅުނު މެޗުން އެޓީމު ބަލިވެ ބެލްޖިއަމްއިން ތާވަލުގެ އެއްވަނައަށް ޖެހިލައިފިއެވެ.\nއަމިއްލަ ދަނޑުގައި ޑެންމާކާ ދެކޮޅަށް ކުޅުނު މެޗުން އިންގްލޭންޑް ބަލިވީ 1-0 ގެ ނަތީޖާއަކުންނެވެ. ހެރީ މެގުއަޔަރ ގެ ފަރާތުން ލަދުވެތި ޕާރފޯމެންސެއް ފެނިގެންދިޔަ މި މެޗުގައި އޭނާއަށް ވަނީ ދެވަނަ ރީނދޫ ކާޑަކާއެކު 31 ވަނަ މިނެޓުގައި ރަތް ކާޑު ދައްކައި ދަނޑުން ފޮނުވާލާފައެވެ. 10 ކުޅުންތެރިންނާއެކު އިންގްލޭންޑުން ކުޅެމުން ދަނިކޮށް 35 ވަނަ މިނެޓުގައި ޕެނަލްޓީއަކުން ކްރިސްޓިއަން އެރިކްސަން ޑެންމާކަށް ލީޑު ނަގައިދިނެވެ.\nއިންގްލޭންޑުން 10 ކުޅުންތެރިންނާއެކު އެއްވަރުކުރުމަށް މަސައްކަތްތަކެއް ކުރި ނަމަވެސް އެ މަސައްކަތްތައް ކާމިޔާބުވާ ގޮތް ވެފައެއް ނުވެއެވެ. މި މެޗުގެ ފަހު ކަށިގަނޑަށްފަހު ރެފްރީއާ ޒުވާބު ކުރުމާއި ގުޅިގެން އިންގްލޭންޑްގެ ރީސް ޖޭމްސްއަށް ވަނީ ރަތް ކާޑު ވެސް ދައްކާފައެވެ.\nބެލްޖިއަމްއިން ވަނީ 2-1 އިން އައިސްލޭންޑް ބަލިކޮށް ގްރޫޕްގެ އެއްވަނައަށް ޖެހިލާފައެވެ. މި މެޗުގައި ބެލްޖިއަމްއިން ޖެހި ދެ ލަނޑު ވެސް ޖަހައިދިނީ ރޮމެލޫ ލުކާކޫއެވެ. އައިސްލޭންޑްގެ ލަނޑު އެޓީމަށް ޖަހައިދިނީ ބަކިރް ސެވަރސަންއެވެ.\nމި ގްރޫޕްގެ އެއްވަނައިގައި ބެލްޖިއަމް އޮތީ9ޕޮއިންޓާއެކުއެވެ. ދެވަނައިގައި ޑެންމާކް އޮތީ7ޕޮއިންޓާއެކު ލަނޑުގެ ތަފާތުންނެވެ. ތިންވަނަ އިންގްލެންޑަށް ވެސް ލިބެނީ ލަނޑުގެ ތަފާތުންނެވެ. މި ގްރޫޕްގެ ފުލުގައި އެއްވެސް ޕޮއިންޓެއް ނުލިބި އޮތީ އައިސްލޭންޑްއެވެ.


Redwave in Sharp ge mulhin aa items thakeh tha'aaraf koffi | Hathaavees\nރެޑްވޭވުން ތައާރަފްކުރި ޝާޕް ބްރޭންޑްގެ އާ އައިޓަމްސްތަކެއް--- ފޮޓޯ: ރެޑްވޭވް\nދިވެހިން އެތައް އަހަރެން ވަންދެން އެ ބްރޭންޑެއްގެ ކޮލިޓީ ދެކި ތަޖުރިބާކޮށްފައިވާ، ޝާޕް ބްރޭންޑްގެ މުޅިން އާ އައިޓަމްސްތަކެއް ރެޑްވޭވުން މިއަދު ތައާރަފްކޮށްފަ އެވެ.\nޝާޕްގެ އޮތޮރައިޒްޑް ޑިސްޓްރިބިއުޓާރޝިޕާ އެކު ރެޑްވޭވުން ވަނީ ޝާރޕް ބްރޭންޑުގެ އޭސީ، އައިސްއަލަމާރި އަދި ދޮންނަ މެޝިންގެ މީގެކުރިން ވެސް ރާއްޖޭގެ މާކެޓަށް ތައާރަފްކޮށްފަ އެވެ.\nރެޑްވޭވުން މިފަހަރު ތައާރަފްކުރި އައިޓަމްސްތަކުގެ ތެރޭގައި ޝާޕް ބްރޭންޑްގެ އިސްތިރި، ވެކިއުމް ކްލީނަރު، ފެންކައްކާ ޖަގު، ރައިސް ކުކަރު، އައިސްއަލަމާރީގެ އާ ރޭންޖުތައް، ޝަވާ ހީޓަރު، ދޮންނަމެޝިން، މިކްސަރު، އަވަން، މައިކްރޯވޭވް އަވަން، އެއަރ ޕިއުރިފަޔަރ އަދި އެއަރ ކޫލަރ ހިމެނެ އެވެ. އަދި މީގެ އިތުރުން ހޯމްތިއޭޓަރގެ ފަސް ވައްތަރެއް ވަނީ ތައާރަފްކޮށްފަ އެވެ.\nމިފަހަރު ތައާރަފް ކުރި އެންމެ ހާއްސަ އައިޓަމްތަކުގެ ތެރޭގައި ޖަޕާނުން ދުނިޔެއަށް އިންގިލާބް ގެނެސްދީފައިވާ، "ޕްލާޒްމަރކުލަސްޓަރ އިއޯން ޓެކްނޮލޮޖީ" ހިމެނޭ ވައިސާފުކޮށްދޭ އެއަރޕިއުރިފަޔަރ އާއި ހަމަ މި ޓެކްނޮލޮޖީ ހިމެނިގެންދާ އައިސް އަލަމާރި ހިމެނެ އެވެ. ޝާރޕްގެ އެ އެއަރ ޕިއުރިފަޔަރއަކީ މުޅިދުނިޔެއަށް 80 މިލިއަނަށް ވުރެ ގިނަ ޔުނިޓްވިއްކާފައިވާ، އަދި ޖަޕާނާއި އާސިޔާނުގެ ގައުމުތަކުން އެއް ވަނަ އެއަރޕިޔުރިފަރ ބްރޭންޑެވެ.\nވައިގެ ތެރެއަށް ޕޮސިޓިވް އަދި ނެގެޓިވް އަޔޯން ދޫކޮށްލާ އެ ހާއްސަ ޓްކްނޮލޮޖީގެ ސަބަބުން ވަޔަށް އިތުރު ތާޒާކަމެއް ގެނެސްދެ އެވެ. ޝާރޕް އެއަރ ޕިޔުރިފަޔަރ އިން 99 ޕަސެންޓް ބެކްޓީރިއާ އަދި ވައިރަސް، "އެއަރބޯން މޯލްޑް" އަދި ވަސްނައްތާލަދެ އެވެ. އަދިމީގައިވާ "ޓްރޫ ހެޕަރ ފިލްޓަރ" އިން އެލާރޖީ މެދުވެރިކުރުވާ މާއްދާތައް، ހިރަފުސް، ދުން އަދި ޖަނަވާރުގެ ސަބަބުން އުފެދިދާނެ ފަދަ ޖަރާސީމް ނައްތާލަދެ އެވެ.\nހަމަމިއާއި އެކު ޝާރޕްގެ އެއަރ ޕިއުރިފަޔާރގެ ދެ ރޭންޖެއްގައި މައިދިރި ހިފުމަށް ޚާއްސަ "މޮސްކިޓޯ ކެޗަރ" ހިމެނިގެންވެ އެވެ.\nޝާރޕް ރެޑްވޭވުން ލިބިވަޑައިގަންނަވާނީ ސާރވިސް ވޮރަންޓީއާއި އެކުގައެވެ. ސާރވިސް ފޯރުކޮށްދޭނީ ރެޑްވޭވްގެ ޓީމުންނެވެ. ޝާރޕްގެ މި ޕްރޮޓަކްޓްތަކަކީ، އޮތޮރައިޒްޑް ޑިސްޓްރިބިއުޓަރޝިޕްގެ ދަށުން ހަމައެކަނި ރެޑްވޭވް ލިބިވަޑައިގަންނަވާނެ ޙާއްސަ، އެކްސްކުލޫސިވް ރޭންޖުތަކެކެވެ.


Covid-19: Mihaaru balijehey konme7meehakun ekakee sihhee hidhumaiytherieh: WHO - AO News\nއިންޑިއާގެ ގުޖްރާތުގެ ދަނޑުވެރިއެއް ކޮވިޑް-19 އަށް ޓެސްޓްކުރުމުގައި ސިއްހީ ހިދުމަތްތެރިއެއް ހަރަކާތްތެރިވަނީ. --ފޮޓޯ ރޮއިޓާސް\nމިހާރު މުޅި ދުނިޔޭގައި ހަލުވިކަމާއެކު ފެތުރެމުންދާ ކޮރޯނާވައިރަސް (ކޮވިޑް-19) އަށް ޕޮޒިޓިވްވެގެން ރިޕޯޓްކުރާ މީހުންގެ ތެރެއިން ކޮންމެ ހަތް މީހަކުން އެކަކީ ސިއްހީ ހިދުމަތްތެރިއެއް ކަމަށާއި، އަދި ބައެއް ގައުމުތަކުގައި މި އަދަދު ކޮންމެ ތިން މީހަކުގެ ތެރެއިން އެކަކަށް އިތުރުވެފައިވާތީވެ، މިކަމަށް ސަމާލުވުމަށް ދުނިޔޭގެ ސިއްހަތު ޖަމްއިއްޔާ، ޑަބްލިއުއެޗްއޯ އިން ބުނެފިއެވެ.\n“މުޅި ދުނިޔޭން ބަލިޖެހިގެން ރިޕޯޓްކުރާ 14 އިންސައްތައެއްހާ ކޮވިޑް-19ގެ ކޭސްތައް ނިސްބަތްވަނީ ސިއްހީ ހިދުމަތްތެރިންނަށް. އަދި ބައެއް ގައުމުތަކުގައި މި އަދަދު 35 އިންސައްތަ އަށް އަރާ،” ޑަބްލިއުއެޗްއޯގެ ޑިރެކްޓަރ ޖެނެރަލް ޓެޑްރޯސް އަދަނޮމް ގެބްރެޔެސުސް ވިދާޅުވިއެވެ.\nއަދި ލިބިފައިވާ ތަފާސްހިސާބުތައް މަދުކަމުން މި ފަރާތްތަކަށް ބަލިޖެހިފައިވަނީ މަސައްކަތުގެ މާހައުލުން ކަމެއް ނުވަތަ ދިރިއުޅެމުން އަންނަ މުޖްތަމައުން ކަމެއް ކަނޑައެޅިގެން ބުނަން ނޭނގޭކަމަށް ޓެޑްރޯސް ވިދާޅުވިއެވެ.\nޑަބްލިއުއެޗްއޯ އިން ވަނީ ކޮރޯނާވައިރަސް ފެތުރުން ހުއްޓުވުމުގައި އެންމެ ކުރީ ސަފުގައި ހަރަކާތްތެރިވާ ސިއްހީ ހިދުމަތްތެރިންނަށް ބޭނުންވާ ޕްރޮޓެކްޓިވް އިކުއިޕްމަންޓް ހޯދައިދިނުމަށް ގޮވާލާފައެވެ.\nމިކަމުގައި ފަރުވާކުޑަކޮށްފިނަމަ ނަތީޖާއެއްގެ ގޮތުން އެ ފަރާތްތަކަށް ނޮވެލް ކޮރޯނާވައިރަސް ޖެހި، އެ މީހުންގެ އާއިލާތަކުގެ އިތުރުން ބަލިމީހުންނަށް ވެސް ފެތުރުމުގެ ފުރުޞަތު ބޮޑުވެގެންދިއުމުގެ އިތުރުން ކޮންޓްރޯލް ކުރުމަށް އުނދަގޫވެގެންދާނެ ކަމަށް ވެސް ބުންޏެވެ.\nކޮރޯނާވައިރަސްކޮވިޑް-19ދުނިޔޭގެ ޞިއްހަތު ޖަމްޢިއްޔާސިއްހީ ހިދުމަތްތެރީންޑަބްލިއުއެޗްއޯ


Anhenveringe hiivarun Covid neh avasheh!\nއަވަށަށް މީހަކު ވަދެދާނެތީ އަންވެރިން ފާރަޔަށް\nކޮވިޑް-19 ގައި ބިޔަ ބޮޑު ދެ ވަނަ ރާޅެއް އިންޑިޔާގެ ގިނަ ސްޓޭޓްތަކަކަށް ބިންދާލައި ދުވާލަކު އެތައް ލައްކަ ބަޔަކަށް ބަލިޖެހި އެތައް ހާސް ބަޔަކު މަރުވަމުންދާއިރު އެ ގައުމުގެ މަދްޔަ ޕްރަދޭޝްގައި ކޮވިޑް އެއްގޮތަކަށް ވެސް އަވަށެއް އެބައޮތެވެ. ޗިކާލާ ނަމަކަށް ކިޔާ މި އަވަށުގައި މިއަދާ ހަމައަށް ވެސް އެންމެ މީހަކަށް ވެސް ކޮވިޑް ޖެހިފައެއް ނެތެވެ. ގަބޫލު ކުރަން ކިތަންމެ ދައްޗަށް މިއީ ހަގީގަތެކެވެ. މި އަވަށުގައި ކޮވިޑް ނުފެތުރެނީ އަވަށުގެ އަންހެންވެރިންގެ ސަބަބުންނެވެ. އެމީހުންގެ މިންނަތް މަސައްކަތުންނެވެ.\nޗިކާލާ އަވަށުގެ އަންހެންވެރިން އަމިއްލައަށް ޒިންމާ ނަގައިގެން އަވަށުގައި ކޮވިޑް ނުފެތުރޭކަން ޔަގީން ކުރުމުގެ ގޮތުން ގިނަގުނަ ފިޔަވަޅުތަކެއް ވަނީ އަޅާފަ އެވެ. އެގޮތުން އެހެން އަވަށްތަކުން އަންނަ އެއްވެސް މީހަކަށް މި އަވަށަށް ނުވަދެވޭ ގޮތް ހެދުމުގެ އިތުރުން އަވަށުގެ އެއްވެސް މީހަކަށް ވެސް އަވަށުން ބޭރަށް ހިނގައްޖެނަމަ އަނބުރާ އަވަށަކަށް ނާދެވެ އެވެ.\nއެ އަވަށް އަންހެންވެރިން ވަނީ މުޅިން ލޮކްޑައުން ކޮށްފަ އެވެ. އަދި އަވަށަށް ވަންނަ މައި ދޮރާށީގައި އަންހެންވެރިން ދަނޑިބުރި ހިފައިގެން ފޯރިމަރަމުން ދެއެވެ.\nމީޑިއާ ރިޕޯޓުތައް ބުނާ ގޮތުގައި މި އަންހެންވެރިން ދަނީ އަވަށަށް ވަދެވެން ހުރި ހުރިހާ ތަންތަނެއް އޮނާއި ބެރިކޭޑުން ބަންދުކޮށް އަވަށަށް މަނާ ކަމަށް ލިޔެފައިވާ ޕޯސްޓަރު ތަތްކޮށް އެތަންތަނުގައި ފޯރިމަރަމުންނެވެ. އަދި މި ވަރަކުން ވެސް އެމީހުން ފުއްދައެއް ނުލަ އެވެ. ސްޓޭޓް ހައިވޭ އިން ދަތުރުކުރާ ވެހިކަލްތައް ވެސް އެ އަވަށާ ކައިރިއަށް މަޑުކުރޭތޯ އަންހެންވެރިން ބަލަމުން ގެންދެ އެވެ.\nއަވަށުގެ އަންހެންވެރިން ބުނަނީ މިފަދަ ހަރުކަށި ފިޔަވަޅުތަކެއް އަޅައިގެން އެމީހުންގެ އަވަށް ކޮވިޑް-19 އިގެ ބަލިމަޑުކަމުން ސަލާމަތް ނުކުރެވޭނެ ކަމަށެވެ.\nއެ އަވަށުގެ ގޭގޭގެ މީހުން ވެސް އަވަށުން ބޭރަށް ކަންކަމު ވެސް ގޮހެއް ނޫޅެ އެވެ. މިކަން ހަވާލު ކޮށްފައި އޮންނަނީ އަވަށުގެ ޒުވާން ދެ ފިރިހެނުންނާ އެވެ. އަވަށުން ބޭރުން އަވަށުގެ މީހުން ހޯދަން ޖެހޭ ހުރިހާ އެއްޗެއް ގެނެސްދެނީ މި ދެ ޒުވާނުންނެވެ. މި ދެ މީހުން އުޅެނީ އަވަށުގެ މީހުންނާ މުޅިން ވަކިންނެވެ.\nމި އަވަށް އެ ސްޓޭޓަކަށް ނިސްބަތްވާ މަދްޔާ ޕްރަދޭޝްގައި ހޯމަ ދުވަހު އެކަނިވެސް 12،686 މީހުންނަށް ބަލި ޖެހިގެން ރިޕޯޓު ކޮށްފައި ވެއެވެ. އެއާއެކު އެ ސްޓޭޓުގައި ބަލި ޖެހިފައިވާ މީހުންގެ އަދަދު މިހާރު ވަނީ ފަސް ލައްކަ އަށް އަރާފަ އެވެ.\nއިންޑިއާ ކޮވިޑް-19 ކޮވިޑް-19 އިގެ ބަލާއާފާތް + ލޮކްޑައުން ޕްރޮޓޮކޯލް


Trump ge harukashi inzaareh North Korea ah | Mihaaru\nއެމެރިކާގެ ރައީސް ޑޮނަލްޑް ޓްރަމްޕް ސައުތު ކޮރެއާގެ ޕާލަމެންޓުގައި ތަގްރީރު ކުރައްވަނީ. --ފޮޓޯ:އީޕީއޭ\n08 ނޮވެމްބަރ 2017 - 12:203comments\nސައުތު ކޮރެއާގެ ޕާލަމެންޓުގައި ވާހަކަ ދައްކަވަމުން ކިމް އަށް އިޝާރާތް ކުރައްވާ ޓްރަމްޕް ވިދާޅުވީ "ތިޔަ ހޯއްދަވާ ހަތިޔާރުތަކުން ހިމާޔަތެއް ނުލިބޭނެ" ކަމަށެވެ.\nޓްރަމްޕް ސައުތު ކޮރެއާ އަށް ވަޑައިގެންނެވީ އޭޝިއާގެ ފަސް ގައުމަކަށް ކުރައްވާ 12 ދުވަހުގެ ދަތުރުފުޅުގަ އެވެ. ދަތުރުގެ އެޖެންޑާގެ މުހިންމު ބައެއްގެ ގޮތުގައި ވަނީ ނޯތު ކޮރެއާގެ ނިއުކްލިއާ ޕްރޮގްރާމް ހިމަނައިފަ އެވެ. ވޭތުވެދިޔަ އަހަރެއްހާ ދުވަހު ތެރޭ ނޯތު ކޮރެއާ އިން ވަނީ އދ.ގެ ގަރާރުތަކަށް ގޮންޖެހުމަށް ފަހު ނިއުކްލިއާ ޓެސްޓްތައް ކޮށްފަ އެވެ. އެންމެ ފަހުން ސެޕްޓެމްބަރު ވަނީ ހަ ވަނަ ނިއުކްލިއާ ޓެސްޓްކޮށްފަ އެވެ.\n"ނޯތު ކޮރެއާގެ ލީޑަރުގެ ވެރިކަން ދަނީ ނުރައްކާތެރި ކަށްވަޅަކަށް ވެއްޓެމުން. މި އަނދިރި މަގުގައި އަޅާ ކޮންމެ ފިޔަވަޅަކީ އިތުރުވާނެ ނުރައްކަލެއް،" ސައުތު ކޮރެއާގެ ގާނޫނު ހަދާ މަޖިލީހުގެ މެންބަރުންނާ މުޚާތަބް ކުރައްވާ ޓްރަމްޕް ވިދާޅުވި އެވެ.\nޓްރަމްޕުގެ ބައެއް ވާހަކަތަކަށް ނޯތު ކޮރެއާ އިން ހަރުކަށި ރައްދެއް ދޭނެ ކަމަށް ބެލެވެ އެވެ. ކިމްގެ ކާފަ ކިމް2ސަން އަށް އިޝާރާތް ކުރައްވާ ޓްރަމްޕް ވިދާޅުވީ "ނޯތު ކޮރެއާ އަކީ ކިމްގެ ކާފަ އުއްމީދު ކުރި ކަހަލަ ސުވަރުގެއެއް ނޫން" ކަމަށެވެ. އަދި އެއީ އެއްވެސް މީހަކު އުޅެން ހައްގު ނޫން، ނަރަކައެއް ފަދަ ތަނެއް ކަމަށް ވިދާޅުވި އެވެ.\nކޮރެއާ ޕެނިންސުލާ ސަރަހައްދަށް އެމެރިކާގެ މަތިންދާ ބޯޓު އުފުލާ މަނަވަރާއި ހަނގުރާމަ މަތީ ޖެޓުތައް ޖަމާކޮށްފައިވާކަން ފާހަގަ ކުރައްވާ ޓްރަމްޕް ވިދާޅުވީ ބޭނުން ވަނީ ބާރާ އެކު ސުލްހަ ކަމަށެވެ.\nޓްރަމްޕުގެ ތަގްރީރުގައި ވަނީ ކޮރެއާ ހަނގުރާމަ އަށް ފަހު ސައުތު ކޮރެއާ އިން ހޯދަމުންދާ ކުރިއެރުމަށް ތައުރީފް ކުރައްވައިފަ އެވެ.\nޓްރަމްޕުގެ އޭޝިއާ ދަތުރުފުޅުގައި ފުރަތަމަ ވަޑައިގެންނެވީ ޖަޕާނަށެވެ. މިއަދު ޗައިނާ އަށް ވަޑައިގަތުމަށް ފަހު ވިއެޓްނާމާއި ފިލިޕީންސް އަށް ވެސް ވަޑައިގަންނަވާނެ އެވެ.\nއިތުރު ލިޔުންތައް އުތުރު ކޮރެއާ ސައުތު ކޮރެއާ ޑޮނަލްޑް ޓްރަމްޕް


Gamun CT scan ge hidhumaiyy feshumakee L.atholhah libey bodu kurieerumeh | Jazeera\tގަމުން ސީޓީ ސްކޭންގެ ހިދުމަތް ފެށުމަކީ ލ. އަތޮޅަށް ލިބޭ ބޮޑު ކުރިއެރުމެއް: ވިސާމް - Jazeera\nގަމުން ސީޓީ ސްކޭންގެ ހިދުމަތް ފެށުމަކީ ލ. އަތޮޅަށް ލިބޭ ބޮޑު ކުރިއެރުމެއް: ވިސާމް\nސާއިފް ޝިޔާދު October 3, 2020 86 views0\nލ. ގަމުގައި ތަރައްގީކުރަމުންދާ ޓާޝަރީ ހޮސްޕިޓަލާއެކު މުޅި ލ. އަތޮޅަށް ބޮޑެތި ކުރިއެރުންތަކެއް ލިބިގެންދާނެ ކަމަށް ގަމު ދާއިރާގެ މެމްބަރު މުހައްމަދު ވިސާމް ވިދާޅުވެއްޖެއެވެ.\nގަމުގައި ތަރައްގީކުރަމަށް ހަމަޖެހިފައިވާ ޓާޝަރީ ހޮސްޕިޓަލްގެ ފޮޓޯއެއް އާއްމުކުރައްވައި ފޭސްބުކްގައި ވިސާމް ކުރެއްވި ޕޯސްޓެއްގައި ވިދާޅުވީ ޔާމީނުގެ ފަސް އަހަރުގެ ދައުރު ނިމިދިޔަ އިރުވެސް އޮތީ ލާމަރުކަޒީ ނިޒާމު ކަމަށާއި އެ ފަލްސަފާގެ ދަށުން ގަމު ރީޖަނަލް ހޮސްޕިޓަލު ތަރައްގީ ކުރާ ވާހަކަ ދެއްކުމުން އެކަން ނުވާނެ ކަމަށް އެ ސަރުކާރުން ބުނެފައިވާ ކަމަށެވެ.\nއެހެން ނަމަވެސް މިހާރު އެދަނޯީ ގަމު ރައްޔިތުންގެ ހުވަފެންތަކުގައި ކުލަ ޖެހިގެންދާ ތަން ކަމަށާއި ކުރިޔަށް އޮތް ތަނުގައި ސީޓީ ސްކޭންގެ ހިދުމަތާއި އެމްއާރުއައިގެ ހިދުމަތް ވެސް ލިބިގެންދާނެ ކަމަށް ވިސާމް ވިދާޅުވިއެވެ. އަދި ބަޔަކު ގަބޫލުކުރިޔަސް ނުކުރިޔަސް ރައީސް އިބްރާހީމް މުހައްމަދު ސޯލިހުގެ ސަރުކާރުން ގަމު ރީޖަނަލް ހޮސްޕިޓަލް ޓާރޝަރީ ފެންވަރަށް ތަރައްގީ ކުރާނެ ކަމަށް ވިސާމް ވިދާޅުވިއެވެ. އަދި މަދު ދުވަސްކޮޅެއްގެ ތެރޭގައި އާއިމާރާތް އަޅާނެ ކުންފުންޏެއް ހޯދަން އިއުލާނުކުރާނެކަން ހާމަކުރައްވަމުން ވިސާމް ވަނީ ރައިސް ސޯލިހަށް ޝުކުރު އަދާކުރައްވާފައެވެ.\nވިސާމް މިހެން ވިދާޅުވެފައިވާއިރު މިހާރު ވެސް ގަމުގެ ހޮސްޕިޓަލް ތަރައްގީކުރުމަށް މަސައްކަތްތަކެއް އަންނަނީ ކުރަމުންނެވެ. އެގޮތުން ސީޓީ ސްކޭން ބެހެއްޓުމުގެ މަސައްކަތް ކުރިޔަށްދާއިރު އަންނަ މަހުގެ ތެރޭގައި މެޝިން އިންސްޓޯލްކޮށް ނިންމާލެވޭނެއެވެ. އަދި އަލަށް އިމާރާތްކުރަމުންދާ6ކޮޓަރީގެ އޮޕީޑީ އޭރީއާގެ 90 އިންސައްތަ މަސައްކަތް ވަނީ ނިންމާލާފައެވެ.\nއަދި ކޮވިޑް 19 އާ ގުޅިގެން މާލެ ފުރަބަންދެއްގައި އޮތުމުގެ ސަބަބުން މެދު ރާއްޖެތެރޭގެ އަތޮޅުތަކުގެ ގިނަ އަދަދެއްގެ ރައްޔިތުން އަންނަނީ ބޭސްފަރުވާއަށް ގަމަށް ޒިޔާރަތްކުރަމުންނެވެ. ޓާޝަރީ ފެންވަރަށް ގަމުގެ ހޮސްޕިޓަލް ތަރައްގީވެގެން ދިޔުން ވާނީ ހައްދުންމައްޗާއި ކައިރީގައި ތިބި އަތޮޅުތަކުގެ ރައްޔިތުންނަށް ބޭސްފަރުވާގެ ފެންވަރު މަތިވެ ހަރަދުތައް ކުޑަވެގެންދާނެ ކަމަކަށެވެ.


Mohamed Shafiu: ފުންކޮށް ވިސްނާލައްވާ ބައްލަވާށެވެ\nފުންކޮށް ވިސްނާލައްވާ ބައްލަވާށެވެ\nالله تعالى އަށް ފަށްފަށުން ޙަމްދުކުރަމެވެ. އަޅުގަނޑުމެންގެ މުސްލިމު ދިވެހި ދަރިންނަކީ އިސްލާމްދީންދެކެ ލޯބިވާ ބައެއްކަމާއި މެދު ޝައްކެއްތެވެ. ކޮންމެއެކަސް ދިވެހި ޤައުމަކީ އިސްލާމީ ޤައުމެކެވެ. މިހާތަނަށްވެސް ސައްތައިން ސައްތަ އިސްލާމީ ޤައުމެއްގެ ގޮތުގައި އޮތް މުސްލިމް ދައުލަތެކެވެ. ދުނިޔެ މަތީގައި އިންސާނާއަށް ލިބޭނެ ބޮޑު ނިޢުމަތްތަކުގެ ތެރެއިން އެއް ނިއުމަތް ލިބިފައިވާ މީސްތަކުންތަކެއް އުޅެމުންދާ ކުޑަކުޑަ މުޖުތަމައެކެވެ.\nއާއެކެވެ. އިސްލާމްދީނުގެ ހިދާޔަތަކީ އިންސާނަކަށް ލިބޭނެ އެންމެ ބޮޑު އެއް ނިއުތެވެ. އިސްލާމްދީން ނިޢުމަތަކަށްވަނީ އެއީ ބޮޑުމުދާ ގަޑެއްކަމުގައި ނުވަތަ ފައިސާތަކަށް ވީމައެއްނޫނެވެ. ނުވަތަ ބޮޑެތި އުސް އިމާރާތްކަކެއްވީމައެއް ނުމެނޫންމެވެ. އެހެނެއްކަމަކު އިސްލާދީން އެއީ އިންސާނިތްޔަތުގެ ހުންގާނަށްވީތީއެވެ. މިހުވަފެނީ ޙަޔާތް ދޫކޮށް ޙަޤީޤީ ޙަޔާތް އާދެ އާޚިރަތުގެ ބާއްޖަވެރިކަން ލިއްބައިދޭ ވަޞީލަތަށް ވީތީއެވެ. މުޖުތަމަޢުތަކުން ބޭއިންސާފާއި ނުބައި ރޭވުނަތައް ނެތިކޮށް، އަދުލްއިންސާފާއި ހެޔޮގޮތް ހޯދައިދޭ މަގުކަމުގައި ވިތީއެވެ. ނާމާންކަމާއި ބިރުވެރިކަން އެއްކިބާކޮށް، އަމާންކަމާއި ހަމަޖެހުން ލިއްބައިދޭ ސަބަބަށްވީތީއެވެ. ތަހްޒީބާއި ތަމައްދުނުގެ އަސްލުކަމުގައި ވީތީއެވެ. އެހެންކަމަށް ވީހިނދު މުޖުތަމަޢަށް އަދުލްއިންސާފާއި ހެޔޮގޮތް ބޭނުންނަމަ، އަމާންކަމާއި ހަމަޖެހުން ބޭނުންނަމަ، ތަހްޒީބާއި ތަމައްދުނު ބޭނުންނަމަ، އަޅުނޑުމެންނަށް އެދިމާއަށް ދުއްވައިދޭނެ ހުންގާނެއް ބޭނުން ވާނެކަމާއިމެދު ޝައްކެއްނެތެވެ. އާދެ އެ ހުންގާނަކީ އިސްލާމްދީނެވެ. އެދީން ރަގަނޅަށް ދެނެގަތުމެވެ. الله تعالى އީ ކޮން ފަރާތެއްކަން ދެނެގަނެ، ޙައްޤުގޮތުގައި އެއިލާހު އެއްކައުވަންތަކޮށް، ހަމައެކަނި އެއިލާހަށް އަޅުކަންކުރުމެވެ. އިސްލާމްދީނުގެ އަސާސީ އަސްލުތައް ދެނެގަނެ އެއަށް އަމަލުކުރުމެވެ. الله تعالى ގެ ރަސޫލާ صلى الله عليه وسلم އީ الله تعالى ފޮނުއްވި ޙައްޤުރަސޫލެއްކަން ދެނެގަނެ، އަދި އެކަލޭގެ ފާނު ގެނެސްދެއްވި ކަންކަމުގައި ހިފާ ނަހީކުރެއްވި ކަންކަމުން ދުރުހެލިވުމެވެ.\nއޭ މުސްލިމް އޚުންނާއި އޚުތުންނޭ! އޭ ދިވެހި ދަރިންނޭ! ނިންކަން ފުންކޮށް ވިސްނާބައްލަވާށެވެ. "ތައުޙީދު" މިއީ ކޮންއެއްޗެއްހޭ؟ އަހައިފިނަމަ ޖަވާބު އެނގެނީ ކިތައް ދިވެހިންނަށްބާ؟ އާއެކެވެ. ތައުޙީދޭ ބުނެފިނަމަ އެއީ ކޮން އެއްޗެއްކަން އެގޭ ދިވެހިން މަދުކަމީ ހައިރާންވާންޖެހޭ ކަމެއް ނޫނެވެ. އަޅުގަނޑުމެންގެ ދިވެހި މުސްލިމު އަޚުންނާއި އުޚުތުންގެ ހާލަތައް ބަލާ އިރު އިސްލާމްދީނުގެ އާއްމު އެންމެ އަސާސީ ބައިތައްވެސް ނޭނގޭ ކަމީ، މިހާތަނަށް އައި އިރު ދިވެހިންނަށް އިސްލާމްދީނުގެ ޢިލްމު އުގަންނައި ދެވިފައި ނުވާކަމުގެ ހެއްކެވެ. މިމަތިވެރި ދީނުގެ މާތްވި އުސޫލުތައް ނޭނގޭކަމުގެ ބޮޑު ދަލީލެކެވެ. އެންމެ ކުޑަމިނުން ދީނަކީވެސް ކޮން އެއްޗެއްކަން އޭގެ ޙައްޤުގޮތުގައި ނޭނގޭ ކަމުގެ މިސާލެކެވެ. އެހެންކަމުން އަދިވެސް އިތުރަށް މިކަމާ ވިސްނަވާ، ތައުޙީދުގެ ކޮންމެވެސް މިން ވަރެއް އުގެނުމަށް ކުރިއަށް ވަޑައިގަންނަމާ ހިންގަވާށެވެ.\nތައުޙީދަކީކޮބާހެއްޔެވެ؟ އަދި އޭގެ ބައިތަކަކީ ކޮބާހެއްޔެވެ؟\nތައުހީދުގެ ލަފްޒީމާނައަކީ އެއްޗެއް އެކަނިވެރި ކޮށްލުމެވެ. ނުވަތަ އެއްމެ އެއްޗެއްކަމުގައި ހެދުމެވެ. ނުވަތަ އެންމެ ފަރާތެއްކަމުގައި ހެދުމެވެ. ނުވަތަ އެންކައުވަންތަ ކުރުމެވެ.\nޝަރުޢީގޮތުން ތަޢުޙީދުގެ މާނައަކީ الله تعالى އެއީ ވޮޑިގެންވާފަރާތެއްކަމަށް އީމާންވެހުރެ ރައްބުވަންތަކަމުގައި އާއި އިލާހުވަންތަކަމުގައި އެއިލާހުގެ އިސްމުފުޅުތަކާއި ޞިފަފުޅުތަކުގައި އެއިލާހު އެއްކައުވަންތަ ކުރުމެވެ.\nالله تعالى ވަނީ ކީރިތި ޤުރުއާނުގެ އެތަށް އާޔަތެއްގައި ތައުޙީދު ނުވަތަ الله تعالى އެއްކައުވަންތަކުރުމާއި އެކަމުގެ ބައިތަކާއި ބެހޭގޮތުން އަޅުގަނޑުމެންނަށް އުގަންނައި ދީ ބަޔާންކޮށްދީފައެވެ.\nކީރިތި ޤުރުއާނުގެ ފުރަތަމަ ސޫރަތްކަމުގައިވާ الفاتحة ގައި الله تعالى ވަޙީކުރައްވާފައިވާ الْحَمْدُ لِلَّهِ رَبِّ الْعَالَمِينَ ގައިވާ (لله) މިލަފްޒުން ތައުޙީދުލް އުލޫހިއްޔާ ނުވަތަ އަޅުކަންކުރުމުގައި الله تعالى އެއްކައުވަންތަކުރުން ޘާބިތުކޮށް ދަލާލަތުކޮށްދެއެވެ. އަދި (رب العالمين) އިން ތައުޙީދުއް ރުބޫބިއްޔާ ނުވަތަ ރައްބުވަންތަކަމުގައި الله تعالى އެއްކައުވަންތަކުރުން ޘާބިތުކޮށް ދަލާލަތުކޮށްދެއެވެ. (އެބަހީ އެއްޗެހި އުފައްދައި ޚަލްޤުކުރެއްވުމާއި އެތަކެތި ބަލާ ގެންގުޅުމާއި އެތަކެއްޗަށް ރިޒްޤުދެއްވައި ހުރިހާ ކަމެއް ކޮށްދެއްވަނީވެސް الله تعالى ކަން ހިތުގެ އަޑިން ޔަޤީންކޮށް ހަމައެކަނި الله تعالى އަށް އެކަން ނިސްބަތްކުރުންޘާބިތުކުރުމެވެ.) އަދި މިސޫރަތުގައި الله تعالى ވަޙީކުރައްވާފައި الرَّحْمَنِ الرَّحِيمِ އިން އެއިލާހަށް ނިސްބަތްވާ ހުރިހާ ސިފަފުޅުތަކެއްގައި އާއި ނަންފުޅުތަކެއްގައި އެ އިލާހު އެއްކައުވަންތަކަން ޘާބިތުކޮށްދީ އެކަމަށް ދަލާލަތު ކޮށްދެއެވެ. ތައުޙިދުއް ރުބޫބިއްޔާ އަށް ދަލާލަތު ކޮށްދެއްވަމުން އަދިވެސް الله تعالى ވަޙީކުރައްވާފައި ވެއެވެ. مَالِكِ يَوْمِ الدِّينِ . ހަމަ އެހެންމެ އަޅުކަމުގައި الله تعالى އެއްކައުވަންތަ ކުރުމަށް ދަލާލަތުކޮށްދެއްވަމުން ވަޙީކުރަށްވާފައި ވެއެވެ. إِيَّاكَ نَعْبُدُ وَإِيَّاكَ نَسْتَعِينُ . ތައުޙީދު ނުވަތަ الله تعالى އެއްކައުވަންތަކުރުމުގެ ބައިތަކައި އޭގެ ތަފްޞީލު އުގަންނައިދީ ބަޔާންކޮށްދޭ މިފަދަ އެތައް އެތައް އާޔަތްތަކެއް ކީރިތި ޤުރުއާނުގައި الله تعالى ބަޔާންކޮށްދެއްވާފައި ވެއެވެ. މުޅިޤުރުއާން ވެސް އަޅުގަނޑުމެނނަށް ތައުޙީދު ބަޔާންކޮށްދެއެވެ. އެހެންކަމުން މަޝްހޫރު ހަތަރު މަޒުހަބު (ހަނަފީމަޒުހަބާއި މަލިކީ މަޒުހަބާއި ޝާފިޢީ މަޒުހަބާއި ހަންބަލީ މަޒުހަބުގެ) އިމާމުން ފަދަ އުއްމަތުގެ ސަލަފުއްސާލިހުން ތައުޙީދު ބަޔާންކޮށްދެއްވާ އޭގައި ތިން ބައެއްވަކަމަށް ބަޔާންކޮށްދެއްވާފައި ވެއެވެ. އެއީ ކުރިން ވެސް ބަޔާންވެދިޔަ ފަދައިން ތައުޙީދުއް ރުބޫބިއްޔާ އާއި ތައުޙީދުލް އުލޫހިއްޔާ އަދި ތައުޙީދުލް އަސްމާއި ވައްޞީފާތެވެ.\nތައުޙީދުލް އުލޫހިއްޔާ އާއި ތައުޙީދުއް ރުބޫބިއްޔާ އަދި ތައުޙީދުލް އަސްމާއި ވައްޞީފާތަކީ ކޮބާ؟\nތައުޙީދުލް އލޫހިއްޔާ އަކީ: ހުރިހާ އަޅުކަމެއްގައި الله تعالى އެކައުވަންތަކުރުމެވެ. އެބަހީ ހުރިހާ އަޅުކަމެއް الله تعالى އަށް ޚާލިޞްކުރުމެވެ. އެއްވެސް އަޅުކަމެއްގައި އެއިލާހާއި އެއްވެސް ފަރާތެއް ޝަރީކު ނުކުރުމެވެ. ނުވަތަ ބައިވެރި ނުކުރުމެވެ.\nއަޅުކަމަކީ ރަސޫލާ صلى الله عليه وسلم ގެނެސް ދެއްވި ގޮތަށް الله تعالى އަށް ކިޔަމަންތެރިކަން އަދާކުރުމެވެ. އަދި ބަސްތަކާއި ފެންނަކަންކަމާއި އަދި ނުފެންނަކަންކަމުގެ ތެރެއިން الله تعالى ލޯބިވެ ވޮޑިގަންނަވާ ކޮންމެ ބަހަކާއި އަމަލެކެވެ.\nތައުޙީދުއް ރުބޫބިއްޔާ އަކީ: الله تعالى ކުރައްވާ ކޮންމެ ކަމެއްގައި އެއިލާހު އެއްކައުވަންތަކުރުމެވެ. އެއިން އެވެސްކަމެއްގައި އެކަލާނެގެ އާ އެއްވެސް ފަރާތެއް ބައިވެރި ނުކުރުމެވެ. މިސާލަކަށް ޚަލްޤުކުރެއްވުމާއި، ރިޒްޤުދެއްވުމާއި، މަރުގެންނެވުމާއި ދިރުންވުން ފަދަކަންކަމެވެ.\nތައުޙިދުލް އަސްމާއި ވައްޞިފާތަކީ: ޤުރުއާނާއި ސުންނަތުން ސާބިތުވާ الله تعالى ގެ ނަންފުޅުތަކާއި ޞިފަފުޅުތައް އެއްވެސް ތަޢުވީލު ކުރުމަކާއި ވައްތަރު ބަޔާންކުރުމަކާއި ނުލައި އެއިލާހުގެ ޒާތުފުޅަށް ނިސްބައި ކުރުމެވެ. الله تعالىވަޙިކުރައްވާފައި ވަނީ لَيْسَ كَمِثْلِهِ شَيْءٌ "އެއިލާހާއި އެއްފަދަ އެއްވެސް އެއްޗެއް ނުވެއެވެ."\nއަހަރެމެންނަކީ ޙައްޤުގޮތުގައި الله تعالى އެއްކައުވަންތަކުރާ މުއައްޙިދުންކަމުގައި ލައްވާ، ދުނިޔެއާއި އާޚިރަތުގެ ހަޤީޤީ ބާއްޖަވެރިންކަމުގައި ލައްވާށި. އާމީން\nPosted by Mohamed Shafiu at 8:20 PM\nLabels: ޢަބްދުﷲ ރަޝީދު, ތައުޙީދަކީ ކޮބާ, ތައުޙީދުގެ މާތްކަން, ތަޥްޙީދު


Covid Vaccine Vagah Negi Meehaku Ethakethi Anburaa Rahdhu Kuree Note Akaaeku - Vaguthu\nއިންޑިއާގެ ހަރްޔަނާ ޖިންދް ޑިސްޓްރިކްޓްގެ ސިވިލް ހޮސްޕިޓަލްގެ ޕީޕީސީ ސެންޓަރުން 1710 ކޮވިޑް-19 ވެކްސިން ވަގަށް ނެގިއެވެ. އެހެން ނަމަވެސް އެ ވެކްސިންތައް ވަގަށް ނެގިތާ ވީ މަދު ގަޑިއިރުތަކެކެވެ. އަނބުރާ އެ ވެކްސިންތައް ރައްދުކޮށްފިއެވެ.\nމީޑިއާ ރިޕޯޓްތައް ބުނާގޮތުގައި، 181 ކޮވިޝީލްޑް ވައިލްސް އާއި ކޯވެކްްސިންގެ 440 ވައިލްސް ވަނީ އެއްޗަކަށް އަޅާފައި ޖިންދް ސިވިލް ލައިންސް ޕޮލިސް ސްޓޭޝަން ކައިރީގައި ހުންނަ ސައި ވިއްކާ ތަނެއް ކައިރީގައި ބަހައްޓާފައެވެ.\nއަދި އެ ވަގު ވަނީ މައާާފަށް އެދި ނޯޓެއްވެސް ލިޔެފައެވެ. އެ ނޯޓުގައި އޭނާ ލިޔެފައި ވަނީ، އެއީ ކޮވިޑް ވެކްސިން ކަން ނޭނގޭ ކަމަށާއި، މައާފަށް އެދޭ ކަމަށެވެ.\nއެހެން ނަމަވެސް ބާކީ ހުރި ވެކްސިންތަކަށް ވީ ގޮތެއް އަދި ސާފެެއް ނުވެއެވެ.\nއޮފިޝަލުން ބުނާގޮތުގައި، 1270 ޑޯޒްގެ ކޮވިޝީލްޑް ވެކްސިން އާއި 440 ޝޮޓްގެ ކޯވެކްސިން ވަގަށް ނަގާފައި ވަނީ ފްރީޒަރުންނެވެ.\nއަދި ރިޕޯޓްތައް ބުނާގޮތުގައި، އެ ތަކެތި ވަގަށް ނެގި މީހުން އެ ފްރީޒަރުގައި ހުރި ވެކްސިންތައް ވަގަށް ނަގާފައި ނުވާ ކަމަށާއި، އެތަނުގައި ހުރި ލެޕްޓޮޕާއި، ފައިސާވެސް ވަގަށް ނަގާފައި ނުވާ ކަމަށެވެ.\nއޭޕްރީލް 23, 2021 17:06\nނިކަމެތި ވައްކަން ކުރާ މީހުންގެ ވެސް މާ ހިތްހެޔޮ ކިޔަވައިގެން ބޮޑެތި މަޤާމުތަކުގައި ރާއްޖޭގައި އުޅޭ ވަގުންނަށްވުރެ


Ooredoo supernet ge hidhumai Maafuttah\nއުރީދޫ ސުޕަނެޓުގެ ހިދުމަތް މާފުއްޓަށް\n24 އޭޕްރީލް 2022\nއުރީދޫގެ ސުޕަނެޓް ފިކްސްޑް ބްރޯޑްބޭންޑުގެ ހިދުމަތް ކ. މާފުއްޓަށް މިއަދު ތައާރަފުކޮށްފި އެވެ.\nއުރީދޫގެ ޗީފް ކޮމާޝަލް އޮފިސަރު ހުސައިން ނިޔާޒު ވިދާޅުވީ މާފުއްޓަށް އެ ހިދުމަތް ތައާރަފު ކުރީ ރާއްޖޭގެ ހުރިހާ ރަށަކަށް އުރީދޫގެ ހިދުމަތް ފުޅާ ކުރުމަށް ކުރާ މަސައްކަތުގެ ދަށުން ކަމަށެވެ. އަދި އުރީދޫއަށް ފިކްސްޑް އިންޓަނެޓްގެ ލައިސަންސް ލިބުމާއި އެކު، އެންމެ މުހިއްމު އެއް އަމާޒަކަށް ވެގެންދިޔައީ ދިވެހިރާއްޖޭގެ ކޮންމެ ހިސާބެއްގައި ދިރިއުޅޭ ރައްޔިތަކަށްވެސް، ހަލުވި ސްޕީޑުގެ ބްރޯޑްބޭންޑް އިންޓަނެޓްގެ ޚިދުމަތް ފޯރުކޮށްދިނުން ކަމަށެވެ.\nސުޕަނެޓްގެ ހިދުމަތާ އެކު މާފުށީ ރައްޔިތުން ޑިޖިޓަލް ޒަރިއްޔާތައް މެދުވެރިކޮށް އިތުރު ފުރުސަތުތަކާ ގުޅުވާލަދިނުމަކީ ލިބޭ ވަރަށް ބޮޑު އުފަލެއް ކަމަށް އޭނާ ވިދާޅުވި އެވެ.\n“ބޮޑެތި ޑޭޓާ އެލަވަންސްތަކާއި، ހަލުވި ސްޕީޑްތަކާއި، ޑޭޓާ ރޯލްއޯވަ ޚިދުމަތް އެކުލެވޭ މި ޕެކޭޖަތަކަކީ މާކެޓްގައި މިހާރު ހުރި އެންމެ ފުރިހަމަ ޕެކޭޖްތައް. ކުރިއަށް އޮތް ތަނުގައި ވެސް ދިވެހިންގެ އިޖްތިމާއީ އަދި އިގްތިސާދީ ތަރައްގީއަށް މަންފާވާނެ ފަދަ ހިދުމަތްތައް ފޯރުކޮށްދިނުމުގައި އަޅުގަނޑުމެން ދެމިތިބޭނަން،” ނިޔާޒު ވިދާޅުވި އެވެ.


Hiyaa Flat Thah Anna Mahu Havaalu Kuranee - Vaguthu\nކައުންސިލް އިންތިޚާބުގެ ވޯޓް ލުން ކުރިއަށް - 10 މިނެޓް ކުރިން\nހުޅުމާލެ ދެވަނަ ފިޔަވަހީގައި ހަދާފައިވާ ހިޔާ ފްލެޓްތައް އަންނަ މާޗު މަހު ހަވާލުކުރަން ނިންމާފައިވާ ކަމަށް ހައުސިން މިނިސްޓަރު އަހުމަދު އަސްލަމް މިއަދު ވިދާޅުވެއްޖެއެވެ.\nރައީސް އޮފީހުން މިއަދު ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން މިނިސްޓަރު ވިދާޅުވީ، ފްލެޓްތަކަށް ވަދެވޭވަރު ވާނީ އަންނަ މަސް ނިމޭ ހިސާބުގައި ކަމަށާއި އެހެން ނަމަވެސް އެތަނުގައި ބައެއް ކަހަލަ މަސައްކަތްތައް ނުނިމި ހުންނާނެ ކަމަށެވެ. އެހެން ކަމުން ތިން މަހަށް އަގު ނުނަގާ ގޮތަށް ނިންމާފައިވާ ކަމަށްވެސް އަސްލަމް ވިދާޅުވިއެވެ.\nއަސްލަމް ވިދާޅުވީ، ތިން މަސް ދުވަސް ވަންދެން އަގު ނުނަގައި އެތަނަށް މީހުންނަށް ވަދެވޭ ގޮތަށް ހަދާފައިވަނީ އެތަނަށް ވަންނަ މީހުންނަށް އެތަނުގެ ފިނިޝިން މަސައްކަތްތައް ނިންމުމަށް ކަމަށެވެ.\n"އެހެން ނަމަވެސް އެތަނަކަށް ނުއެއް ވަދެވޭނެކަން އެނގޭ ހަވާލުކުރިޔަސް. ހަމަ އެއާއެކީ އަޅުގަނޑު ދޭނަން އިތުރު ތިން މަސް މިކަމަށް އެއީ އަގު ނުނަގާ ވަނުމަށްޓަކައި ކުރަން ޖެހޭ ކަންތައްތަކެއް އެބަހުރި. އެ ފްލެޓްތަކަކީ ފިނިޝަން މަސައްކަތްތަކުގެ ބައެއް މަސައްކަތްތައް ނުކޮށް ހުރިތަނެއް. ފްލެޓްތަކުގައި އެތެރޭގަ ޓައިލްސް ޖަހާފައެއް ނެތް. އެތެރޭގެ ފާހާނާގަޔާ އެތެރޭގަ ދޮރެއް ނެތް" އަސްލަމް ވިދާޅުވިއެވެ.\nފްލެޓްތައް ހަވާލުކުރުމުގެ ކުރިން ފްލެޓްތައް ލިބުނު މީހުންގެ މައުލޫމާތުތައް ކަށަވަކުރުން ޖެހޭ ކަމަށާއި އެކަމަށްޓަކައި މިހާރު މުވައްސަސާތަކާއި ބައްދަލު ކޮށްފައިވާ ކަމަށް އަސްލަމް ވިދާޅުވިއެވެ. އަދި އެ މައުލޫމާތުތައް ދެ ތިން ހަފްތާ ތެރޭ ބަލައި ސައްހަކަން ކަށަވަރުކޮށްދޭން މިހާރު އެއްބަސްވެފައިވާ ކަމަށް އޭނާ ވިދާޅުވިއެވެ.\nފެބުރުއަރީ 24, 2021 20:53\nބަލަމާދޯ މާލޭގެ ކުލިތަކަށް އަންނަ ބަދަލު!!!\nފެބުރުއަރީ 24, 2021 21:31\nތިޔާ ހުރިހާކަމެއް ފުރިހަމަ ނުވާތަނެއް ހިފަހައްޓައިގެން އެއްކަމެއްވެސް ނުކޮއް ބޭއްވީ ހަމަ ރައްޔިތުންދެކެ ވާލޯއްބެއްގެ ސަބަބުންތޯ\nފެބުރުއަރީ 25, 2021 06:34\nފެބުރުއަރީ 24, 2021 21:44\nއަދިވެސް ހިތްހަމަޖެހޭވަރަށް ގޮނޑި ނުލިބެނީތޯ؟ ރޯމަހެއް ތެޅޭހެން ތިތިބަގެން ތެޅިބާލަނީ ގޭގައިހުރި މަސްގޮނޑިއާ ހުނިގޮނޑި ވެސް ދީފައި މަހެއް ކަނޑާލަނވެސް ރައްފުށު މީހަާ ޖެހެނީ ތޮށަލިމަތީގައި ބާއްވައިގެންތޯ؟\nފެބުރުއަރީ 24, 2021 22:25\nއަންނަ މަސް ކިޔާ މަހެއް ނޯވޭ ކަލަންޑަރަކު.. މިދިޔަ ދެ އަހަރުވެސް ހަމަ ތިހެން ކިޔާލަ ކިޔާލަ ތިޔަ ތިބީ..\nފެބުރުއަރީ 24, 2021 23:11\nރަށްރަށުގަ ދިރިއުޅޭީހުންނަށް ފްލެޓް ލިބުނީ ކިހިނެތް\nރާއްޖެތެރޭ ދެރަ ނިކަމެތި މީހާ\nފެބުރުއަރީ 25, 2021 10:51\nދިވެހިރާއްޖޭގެ ރައްޔިތުން އުޅެނީ މާލޭގަ އެކަނިތޯ؟ ހިޔާ ފްލެޓް ތައް އެޅީ މާލޭގަ ދިރި އުޅޭ މީހުން ގެ އެކަނި ފައިސާ އިންތޯ؟\nފެބުރުއަރީ 24, 2021 23:27\nޥޯޓް ވަގު ... ވޯޓް ހޯދަން ކުރާ ކަން\nފެބުރުއަރީ 25, 2021 02:05\nފިނިށިން މަސައްކަތް ކުރަން ތި ބޭފުޅޫންނަށް3އަހަރު ލިބުނު.3އަހަރު ތެރޭ ކީއްވެތޯ އެވަރު ކަމއެއް ނުކުރެވުނީ؟ ފްލްޓް ތަކުގެ ކުލަ ބަދަލު ކުރެވުނު އެކަމަކު\nފެބުރުއަރީ 25, 2021 08:09\nރައީސް ބުނި6މަސްދުވަހު ކުލި ނުނަގާނަމޭ މިވީ ކިހިނެތް ؟\nފެބުރުއަރީ 25, 2021 10:30\nހުކުރުދުވަހުގެ މުޒާހަރާދެކެ ސަރުކާރު ބިރުން ފިތްކެޑިއްޖެ! ސާބަހޭ ޕީޕީއެމް ޕީއެންސީ ގެ ލީޑަރުންނާ މެމްބަރުން. ސާބަހޭ ރައީސް ޔާމީންގެ ސަޕޯޓަރުން. ހިތްވަރުކޮށްލާ! ދެން އޮތްކަންވެސް ނިންމަންވާނެ މި ބުރުގަ!\nފެބުރުއަރީ 25, 2021 15:05\nތިވާހަކަ ދައްކަން ރީއްޗެއްނޫން.2 އަހރު ސަރުކާރަކަށް ފުރިގެންދިޔައިރުވެސް އެތަންތަން ހުރީ ވެރިކަމާ ހަވަލުވި އިރު ވެސް ހުރި ހިސާބުގާ.


Ventilator mahsalaigai dhauvaa kuraane kamuge ishaaraatheh\nވެންޓިލޭޓަރު މައްސަލާގައި ދައުވާކުރާނެ ކަމުގެ އިޝާރާތެއް\nހެލްތު މިނިސްޓަރު ކެރަފާ ނަސީމް: ވެންޓިލޭޓަރު މައްސަލައާގޭ ކުޑަ ތަފުސީލަކަށް ވަޑައިގެންނެވި\nކޮވިޑުގައި ހާލު ބޮޑުވާ މީހުނަށް ފަރުވާ ދިނުމަށް ބޭނުން ކުރާނެ ވެންޓިލޭޓަރުތައް ގަތުމުގައި ހިޔާނާތްވެފައިވާތީ އެ ކަމުގައި ޝާމިލްވާ ފަރާތްތަކުގެ މައްޗަށް އަނެއްކާ ވެސް ދައުވާ ކުރާނެ ކަމުގެ އިޝާރާތެއް އަތުވެއްޖެ އެވެ.\nހެލްތު މިނިސްޓްރީއަށް ވެންޓިލޭޓަރުގެ ގަތުމުގައި ކޮރަޕްޝަން ހިމެނުނު މައްސަލާގައި 11 ފަރާތަކަށް ދައުވާ ކުރަން ކުރިން ފޮނުވި އެވެ. ނަމަވެސް އެ މައްސަލައިގައި ދައުވާ ކުރާނެ ހެއްކާއި ގަރީނާ ނެތް ކަމަށް ބުނެ ޕްރޮސިކިއުޓާ ޖެނެރަލް (ޕީޖީ) އޮފީހުން ފަހުން ނިންމީ ދައުވާ ނުކުރާށެވެ.\nރަށްރަށަށް ފޮނުވާ އެމްބިއުލަންސްތައް ގުޅޭގޮތުން މިއަދު މަޖިލީހުގައި ސުވާލު ކުރަން ހެލްތު މިނިސްޓަރު އަހުމަދު ނަސީމް މަޖިލީހަށް ހާޒިރު ކުރުމުން މެމްބަރަކު ވަނީ ވެންޓިލޭޓަރުގެ މައްސަލައިގެ އަޕްޑޭޓަކަށް އެދިވަޑައިގެންފަ އެވެ. ނަަމަވެސް އެއީ ތަހުގީގުގައި މިހާރު ވެސް އޮތް ކަމަކަަށް ވާތީ މިނިސްޓަރު ނަސީމް ފުރިހަމަ ތަފްސީލަކަށް ވަޑައި ނުގަންނަވާ ވިދާޅުވީ އެކަމާ ބެހޭ ގޮތުން "އިތުރު އެއްޗެއް ދެންނެވެން ނުވެސް ނެތް" ކަމަށެވެ.\n"ވެންޓިލޭޓަރާއި ބެހޭގޮތުން އަޅުގަނޑަކަށް އިތުރު އެއްޗެއް ދެންނެވޭކަށް ނުވެސް ނެތް. އެއީ އެ މައްސަލަ ތަހުގީގު ކުރެވެމުން އެބަދޭ. އެއީ ޕީޖީ އެބަ ވިދާޅުވޭ އެބޭފުޅުންނަށް ދައުވާ ކުރައްވާ ވާހަކަ، އެކަންކަމާ ގުޅުންހުރި މީހުނަށް. އެހެންވީމަ އެހިސާބުގަ އެކަން އޮތީ." މިނިސްޓަރު ވިދާޅުވިއެވެ.\nވެންޓިލޭޓަރުގެ މައްސަލައާ ގުޅޭގޮތުން ޕީޖީ އޮފީހުން އެންމެ ފަހުން ވާހަކަ ދެއްކީ މީގެ މަހެއްހާ ދުވަސް ކުރިން ނެވެ. ރައްޔިތުންގެ މަޖިލީހުގެ ޖުޑީޝަރީ ކޮމިޓީގައި ޕްރޮސިކިއުޓާ ޖެނެރަލް އަހުމަދު ޝަމީމް އޭރު ވިދާޅުވީ އެ މައްސަލަ އިތުރަށް ބަލަމުން އަންނަ ކަމަށާއި އަދި އިތުރު މައުލޫމާތުތަކެއް ވެސް މިހާރު ލިބިފައިވާ ކަމަށެވެ. ނަމަވެސް އޭގެ ތަފްސީލެއް މިހާތަނަށް ދީފައެއް ނުވެއެވެ.\nވެންޓިލޭޓަރުގެ ހިޔާނާތާ ގުޅިގެން ކުރެވެނު ތުހުމަތުތަކާ ގުޅިގެން ކުރިން ހެލްތު މިނިސްޓަރުކަމުގައި ހުންނެވި އަބްދުﷲ\nއަމީން ވަނި މަގާމުން އިސްތިއުފާ ވެސް ދެއްވައިފަ އެވެ. އަދި އެ މައްސަލައިގައި ދެ ޑެޕިއުޓީ މިނިސްޓަރަކު ސަސްޕެންޑް ވެސް ކުރި އެވެ. އެ ދެ ބޭފުޅުން އަދިވެސް ތިއްބެވީ ސަސްޕެންޝަންގަ އެވެ.\nހިޔާނާތް އަހުމަދު ނަސީމް މިނިސްޓްރީ އޮފް ހެލްތު + ރައްޔިތުންގެ މަޖިލިސް އައިޖީއެމްއެޗް ދަރުމަވަންތަ ހޮސްޕިޓަލް


Fandiyaarun Ayyan Kurumah Vote Dhinumah Gasim Idhikolhugai Edhunu - Vaguthu\nފަނޑިޔާރުން އައްޔަން ކުރަން ވޯޓް ދިނުމަށް ގާސިމް އިދިކޮޅުގައި އެދުނު\nއުއްތަމަ ފަނޑިޔާރު ކަމަށާއި ސުޕްރީމް ކޯޓުގެ ފަނޑިޔާރުންނަށް އައްޔަން ކުރުމަށް ރައްޔިތުން މަޖިލީހުގައި ނެގި ވޯޓުގައި ބައިވެރިވެ އެ ފަނޑިޔާރުންނަށް ވޯޓު ދިނުމަށް ޖުމްހޫރީ ޕާޓީގެ ކުރީގެ ލީޑަރު ގާސިމް އިބްރާހިމް އެދިވަޑައިގެންނެވި ނަމަވެސް ރައްޔިތުން މަޖިލީހުގެ އިދިކޮޅު މެންބަރު ގާސިމްގެ ހުށަހެޅުމާއި ދެކޮޅު ހަދައިފިއެވެ.\nއިދިކޮޅު ޕީޖީގެ ވަޓްސްއެޕް ގުރޫޕަށް ގާސިމް ފޮނުއްވި މެސެޖެއްގައި ވިދާޅުވީ ފަނޑިޔާރުންނަށް ވޯޓް ދިނުމަކީ އޭނާ ވަރަށް ބޮޑަށް އެދޭ ކަމެއް ކަމަށެވެ އެއީ އިލެކްޝަން ކޮމިޝަނުން ގޮނޑި ގެއްލިފައިވާ ކަމަށް ކަނޑައަޅާފައިވާ 12 މެންބަރުންގެ ހައްގުގައި ވެސް ކުރަންޖެހޭ ކަމެއް ކަމަށް ދެކެވަޑައިގަންނަވާ ކަމަށް ގާސިމްގެ މެސެޖްގައި ވިދާޅުވިއެވެ.\nނަމަވެސް އިދިކޮޅު މެންބަރުން ވިދާޅުވީ ވޯޓްގައި ބައިވެރިވެއްޖެނަމަ އިދިކޮޅުން ދަމަހައްޓަމުން އައި ސްޓޭންޑް ބަދަލުވާނެ ކަމަށާއި އެހެންކަމުން ވޯޓްގައި ބައިވެރި ނުވާނެ ކަމަށެވެ.\nމަޖިލީހުގެ ރައީސް އަބްދުﷲ މަސީހު ރިޔާސަތުގައި އިންނަވައިގެން ބާއްވާ ޖަލްސާތަކަކީ ސައްހަ ޖަލްސާތަކެއް ނޫން ކަމަށް ވިދާޅުވެ އިދިކޮޅު ފަރާތްތަކުން މަޖިލީހުގެ ޖަލްސާތައް ބޮއިކޮޓް ކޮށްފައިވާތާ މިހާރު އަހަރެއްހާ ދުވަސް ވެއްޖެއެވެ.\nމިރޭ މަޖިލީހުގައި ނެގި ވޯޓުގައި ބައިވެރިވެވަޑައިގެންނެވީ ސަރުކާރު ކޯލިޝަންގައި ހިމެނޭ ޕީޕީއެމް އަދި އެމްޑީއޭގެ މެންބަރުން އެކަންޏެވެ. ފަނޑިޔާރުން މަގާމުތަކަށް އައްޔަންކުރަން ފާސްކުރީ 36 މެންބަރުންގެ ވޯޓުންނެވެ.\nއިދިކޮޅު ކޯލިޝަންގެ މެންބަރުން ގާސިމްގެ ހުށަހެޅުމަކާއި ދެކޮޅު ހެއްދެވިއިރު ރިޔާސީ ކެންޑިޑޭޓެއް ކަނޑައެޅުމުގެ މައްސަލައިގައި އިދިކޮޅު ފަރާތްތަކުގެ މެދުގައި ވަނީ ވަރަށް ބޮޑަށް ޚިޔާލުތަފާތުވުން އުފެދިފައެވެ.\nހުކުރު ދުވަހު އިދިކޮޅުން ބޮޑު މުޒާހަރާއެއް ބާއްވަނީ\nޖޫން 28, 2018 07:34\nމިހާރުވެސް ފްލޯއަށް ނުވަންނަ ޖަލްސާތަކަށް މުސާރައިން ކަނޑަންފަށާބަލަ! ޔާޤީން ނުކެރޭނެ ނުވަދެއެއް! ރުފިޔާލިބެނިކޮށްނިމުނީ ! ޙަރާމެއް ޙަލާލެއް ބަލާނޭކަމެއްނެތް! އަނާރާ މެން ، ޢަލީޙުސެއިންމެންގެ ދީނާ މިއްލަތު ކޮބައިބާއޭ ހިތަށްއަރާ! ޙައްޤު މަސައްކަތްނުކޮށް މަސައްކަތަށް މުސާރަ ނަގައިގެން ކެއުން އެއީ ކޮންކަހަލަ ނުބައިކަމެއްތޯ؟